

**РЕПУБЛИКА БЪЛГАРИЯ**

**МИНИСТЕРСТВО НА ПРАВОСЪДИЕТО**

**ОТЧЕТ**

**за изпълнение на програмния бюджет**

**за периода от 01.01.2023 г. до 31.12.2023 г.**

**СЪДЪРЖАНИЕ**

 **стр.**

|  |  |
| --- | --- |
| **Увод**  | **3** |
| **1. Политика в областта на правосъдието** | **10** |
| Програма „Правна рамка за функционирането насъдебната система” | **10** |
| Програма „Регистри” | **67** |
| Програма „Охрана на съдебната власт” | **75** |
| Програма „Равен достъп до правосъдие” | **82** |
| **2. Политика в областта на изпълнение на наказанията** | **86** |
| Програма „Затвори – изолация на правонарушители” | **92** |
| Програма „Следствени арести и пробация” | **96** |
| **3. Програма** „**Администрация”** | **99** |

**УВОД**

 Отчетът за изпълнението на утвърдените политики и програми по бюджета на Министерството на правосъдието за периода от 01.01.2023 г. до 31.12.2023 г. е изготвен на основание чл.133, ал. 3 от Закона за публичните финанси и съгласно указания БЮ № 3 от 24.07.2023 г. на Министерство на финансите за формата, съдържанието и сроковете за съставяне и представяне на подробен отчет към полугодието и годината за изпълнението на програмните бюджети за 2023 г. от първостепенните разпоредители с бюджет, които прилагат програмен формат на бюджет.

**МИСИЯ**

 Утвърждаване върховенството на правото, защита правата на човека, равен достъп до правосъдие.

**ОТЧЕТ**

**ЗА ИЗПЪЛНЕНИЕТО НА ПРОГРАМНИЯ БЮДЖЕТ**

**НА МИНИСТЕРСТВОТО НА ПРАВОСЪДИЕТО**

**ЗА ПЕРИОДА от 01.01.2023 г. до 31.12.2023 г.**

**ОТЧЕТ НА ПРИХОДИТЕ ПО БЮДЖЕТА НА МИНИСТЕРСТВОТО НА ПРАВОС**Ъ**ДИЕТО**

|  |  |  |  |
| --- | --- | --- | --- |
| **ПРИХОДИ** | **Закон** | **Уточнен план** | **Отчет към 31.12.2023** |
| **(в лева)** |
| **Общо приходи:** | **62 180 000** | **62 189 109** | **67 290 083** |
| *Данъчни приходи* |   |   |   |
| *Неданъчни приходи* | **62 180 000** | **62 189 109** | **67 290 083** |
| Приходи и доходи от собственост |   |   | 20 111 |
| Държавни такси | 61 944 000 | 61 944 000 | 67 086 199 |
| Глоби, санкции и наказателни лихви | 36 000 | 36 000 | 81 637 |
| Приходи от концесии |   |   |   |
| Други | 200 000 | 209 109 | 102 136 |
| *Помощи, дарения и други безвъзмездно получени суми* |   |   |  |

Към 31.12.2023 г. приходите по бюджета на Министерството на правосъдието са в размер на 67 290 083 лв., при уточнен годишен план 62 189 109 лв. Изпълнението е 108 %.

С най-голям относителен дял са приходите от държавни такси, които за периода са в размер на 67 086 199 лв., от които събирани от АВ са 62 799 780 лв., от Централния регистър на особените залози 1 464 786 лв. към 30.06.2023 г. и от услуги от администрацията на министерството 2 820 811 лв.

***Агенция по вписванията*** е администратор на приходи от такси и глоби, които постъпват на основание Закона за кадастъра и имотния регистър (ЗКИР), Закона за търговския регистър и регистъра на юридическите лица с нестопанска цел, Закона за регистър БУЛСТАТ, Семейния кодекс и Тарифа за държавните такси, събирани от Агенция по вписванията.

За периода от 01.01.2023 г. до 31.12.2023 г. са отчетени приходи от държавни такси в размер на 62 799 780 лв., разпределени както следва:

* Кадастър и имотен регистър – 55 277 779 лв.
* Търговски регистър и регистър на юридическите лица с нестопанска цел – 5 751 753 лв.
* Регистър БУЛСТАТ – 400 280 лв.
* Регистър на имуществените отношения на съпрузите – 114 069 лв.
* Централен регистър на особените залози – 1 255 899 лв. от 1.07.2023 до 31.12.2023 г.

***Централният регистър на особените залози*** е администратор на приходите на основание Закона за особените залози. Към 30.06.2023 г. по бюджета на ЦРОЗ са реализирани приходи в размер на 1 464 786 лв.От 1.07.2023 г. е част от Агенцията по вписванията.

**ОТЧЕТ НА РАЗХОДИТЕ ПО БЮДЖЕТА НА МИНИСТЕРСТВОТО НА**

 **ПРАВОСЪДИЕТО ПО БЮДЖЕТНИ ПРОГРАМИ В РАМКИТЕ НА**

**ИЗПЪЛНЯВАНИТЕ ПОЛИТИКИ**

Програмният бюджет на Министерство на правосъдието включва седем програми, като шест от тях са насочени към изпълнението на две политики, а седма е програма „Администрация”:

 **І. Политиката в областта на правосъдието** се изпълнява чрез следните четири програми:

* + - Програма „Правна рамка за функционирането на съдебната система”
		- Програма „Регистри”
		- Програма „Охрана на съдебната власт”
		- Програма „Равен достъп до правосъдие”

 **ІІ. Политиката в областта на изпълнение на наказанията**се изпълнява чрез следните две програми:

* + - Програма „Затвори - изолация на правонарушители”
		- Програма „Следствени арести и пробация”

 Изпълнението на областите на политики и бюджетни програми през 2023 г. се осъществява от администрацията на Министерство на правосъдието и администрацията на шест второстепенни разпоредители с бюджет към министъра на правосъдието:

* + - Агенция по вписванията
		- Централен регистър на особените залози, който стана част от Агенцията по вписванията от 1.07.2023 г.
		- Национално бюро за правна помощ
		- Главна дирекция „Охрана”
		- Бюро по защита на застрашени лица
		- Главна дирекция „Изпълнение на наказанията”

|  |
| --- |
| **Приложение № 2а** – Отчет на разходите по области на политики и бюджетни програми (по бюджета на Министерство на правосъдието) |
| **Класификационен код** | **РАЗХОДИ**  | **Закон** | **Уточнен план** | **Отчет към 31.12.2023**  |
| **(в лева)** |
|   | **Общо разходи по бюджета на ПРБ** | **455 462 000** | **478 708 389** | **471 872 588** |
| **1400.01.00** | **І. Политика в областта на правосъдието** | **176 172 900** | **177 169 381** | **174 496 291** |
| **1400.01.01** | Бюджетна програма "Правна рамка за функционирането на съдебната система" | 35 927 700 | 33 504 783 | 31 793 608 |
| **1400.01.02** | Бюджетна програма "Регистри" | 36 044 600 | 36 255 714 | 35 654 967 |
| **1400.01.03** | Бюджетна програма "Охрана на съдебната власт" | 93 201 100 | 95 015 264 | 94 681 087 |
| **1400.01.04** | Бюджетна програма "Равен достъп до правосъдие" | 10 999 500 | 12 393 620 | 12 366 629 |
| **1400.02.00** | **ІІ. Политика в областта на изпълнение на наказанията** | **267 466 100** | **291 343 984** | **287 832 332** |
| **1400.02.01** |  Бюджетна програма "Затвори - изолация на правонарушители" | 192 734 000 | 213 302 983 | 210 074 361 |
| **1400.02.02** |  Бюджетна програма "Следствени арести и пробация" | 74 732 100 | 78 041 001 | 77 757 971 |
| **1400.03.00** | **Програма „Администрация”** | **11 823 000** | **10 195 024** | **9 543 965** |

**ОТЧЕТ НА КОНСОЛИДИРАНИТЕ РАЗХОДИ ПО БЮДЖЕТНИТЕ ПРОГРАМИ В РАМКИТЕ НА ИЗПЪЛНЯВАНИТЕ ПОЛИТИКИ**

|  |
| --- |
| **Приложение № 2б** – Отчет на консолидираните разходи по бюджетните програми на Министерството на правосъдието |
| **Код** | **ОБЛАСТИ НА ПОЛИТИКИ И БЮДЖЕТНИ ПРОГРАМИ НА МИНИСТЕРСТВОТО НА ПРАВОСЪДИЕТО** **(в лева)** | **Консолидирани разходи**  | **Ведомствени разходи** | **Администрирани разходи** |
| ***Общо разходи*** | ***По бюджета на ПРБ*** | ***По други бюджети и сметки за средства от ЕС*** | ***Общо ведомствени*** | ***По бюджета на ПРБ*** | ***По други бюджети и сметки за средства от ЕС*** | ***Общо администрирани*** | ***По бюджета на ПРБ*** | ***По други бюджети и сметки за средства от ЕС*** |
|   | **Общо разходи** | **494 902 069** | **471 872 588** | **23 029 481** | **400 184 794** | **400 184 794** | **0** | **94 717 275** | **71 687 794** | **23 029 481** |
| **1400.01.00** | **І. Политика в областта на правосъдието** | **175 549 752** | **174 496 291** | **1 053 461** | **141 483 341** | **141 483 341** | **0** | **34 066 411** | **33 012 950** | **1 053 461** |
| **1400.01.01** | Бюджетна програма "Правна рамка за функционирането на съдебната система" | **32 473 549** | **31 793 608** | **679 941** | **10 262 930** | **10 262 930** | **0** | **22 210 619** | **21 530 678** | **679 941** |
| **1400.01.02** | Бюджетна програма "Регистри" | **35 656 884** | **35 654 967** | **1 917** | **35 654 967** | **35 654 967** | **0** | **1 917** | **0** | **1 917** |
| **1400.01.03** | Бюджетна програма "Охрана на съдебната власт" | **94 681 087** | **94 681 087** | **0** | **94 541 091** | **94 541 091** | **0** | **139 996** | **139 996** | **0** |
| **1400.01.04** | Бюджетна програма "Равен достъп до правосъдие" | **12 738 232** | **12 366 629** | **371 603** | **1 024 353** | **1 024 353** | **0** | **11 713 879** | **11 342 276** | **371 603** |
| **1400.02.00** | **ІІ. Политика в областта на изпълнение на наказанията** | **309 808 352** | **287 832 332** | **21 976 020** | **249 157 488** | **249 157 488** | **0** | **60 650 864** | **38 674 844** | **21 976 020** |
| **1400.02.01** | Бюджетна програма "Затвори - изолация на правонарушители" | **232 050 381** | **210 074 361** | **21 976 020** | **175 220 016** | **175 220 016** | **0** | **56 830 365** | **34 854 345** | **21 976 020** |
| **1400.02.02** | Бюджетна програма "Арести и пробация" | **77 757 971** | **77 757 971** | **0** | **73 937 472** | **73 937 472** | **0** | **3 820 499** | **3 820 499** | **0** |
| **1400.03.00** | **Бюджетна програма "Администрация"** | **9 543 965** | **9 543 965** | **0** | **9 543 965** | **9 543 965** | **0** | **0** | **0** | **0** |

Към 31.12.2023 г. за изпълнение на политиките и програмите на Министерство на правосъдието са извършени общо консолидирани разходи в размер на 494 902 069 лв., от които 400 184 794 лв. са ведомствени и 94 717 275 лв. администрирани разходи.

 Част от администрираните разходи в размер на 23 029 481 лв. са по проекти, финансирани от Норвежки финансов механизъм, Оперативна програма „Добро управление“ и Европейската комисия.

**ФИНАНСИРАНЕ НА КОНСОЛИДИРАНИТЕ РАЗХОДИ**

|  |  |
| --- | --- |
| **Приложение № 3** – Финансиране на консолидираните разходи |  |
| **Финансиране на консолидираните разходи, обхванати в програмния бюджет** **(в лева)** | **Закон** | **Уточнен план** | **Отчет** |
| **Общо консолидирани разходи:** | **455 462 000** | **478 708 389** | **494 902 069** |
| **Общо финансиране:** | **455 462 000** | **478 708 389** | **494 902 069** |
|  **От бюджета на ПРБ** | 455 462 000 | 478 708 389 | 471 872 588 |
|  **От други бюджети и сметки за средства от ЕС, в т.ч. от:** | 0 | 0 | 23 029 481 |
| * Централен бюджет, в т.ч.:
 |   |   |   |
| Държавни инвестиционни заеми |   |   |   |
| * Сметки за средства от ЕС (ССЕС на НФ и на ДФЗ)
 |   |   | 305 772 |
| * Други програми и инициативи, по които Република България е страна-партньор
 |   |   | 22 723 709 |
| * Други програми и други донори по бюджета на ПРБ
 |   |   |   |
| * Други бюджетни организации, включени в консолидираната фискална програма
 |   |   |   |
| * Други, в т.ч. предоставени трансфери за други бюджети за сметка на планирани разходи по бюджета на ПРБ
 |  |  |  |

**ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА**

 Към 31.12.2023 г. общата численост на персонала в системата на МП е определена на

7 153 щ. бр., както следва:

- Агенция по вписванията – 622 щ. бр.;

- Национално бюро за правна помощ - 23 щ. бр.;

- Бюро по защита на застрашени лица - 121 щ. бр.;

- Главна дирекция „Охрана” – 1 540 щ. бр.;

- Главна дирекция „Изпълнение на наказанията” – 4 573 щ. бр.;

- Администрацията на Министерство на правосъдието - 274 щ. бр.

 С Постановление № 12 на МС от 26.01.2023 г. за изменение и допълнение на нормативни актове на Министерския съвет се извършва намаляване числеността на щатната структура на Главна дирекция „Изпълнение на наказанията” с 14 щатни бройки, които се прехвърлят в Министерството на правосъдието – Централна администрация, считано от 31.01.2023 г.

 С преходните и заключителните разпоредби на § 10 от Закона за прилагане на разпоредби на Закона за държавния бюджет на Република България за 2021 г., Закона за бюджета на държавното обществено осигуряване за 2021 г. и Закона за бюджета на Националната здравноосигурителна каса за 2021 г. са приети изменения в Преходните и заключителните разпоредби на Закона за изменение и допълнение на Закона за особените залози. С тях се удължава срокът за преминаване на ЦРОЗ към Агенцията по вписванията до 1 януари 2023 г. С Постановление № 93 от 14 юни 2023 г. за изменение на нормативни актове на Министерския съвет се прие срокът на преминаване на ЦРОЗ към АВ да бъде 1 юли 2023 г. ЦРОЗ е част от АВ от 1 юли 2023 г.

 **ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ НА ПОКАЗАТЕЛИТЕ ПО БЮДЖЕТА**

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Наименование на акта** | **Норм. oснование** | **Мотиви** | **Наименование на бюджетната програма** | **Ефект върху бюджета (увеличение/намаление на разходите по програми)** | **Влияние върху показателите за изпълнение** |
| 1 | Постановление № 108 на Министерския съвет от 9 август 2023 г. за изпълнението на държавния бюджет на Република България за 2023 г. - чл.25 | чл. 109, ал. 5 от ЗПФ |  Покриване на разходите за обслужването от банките на операциите на бюджетните организации по събирането на приходи и други постъпления чрез картови плащания | Администрация | 55 590 | няма влияние |
| 2 | Решение № 87, Решение № 92, Решение № 93, Решение № 153, Решение № 154, Решение № 261, Решение № 93, Решение № 262, Решение № 263, Решение № 264, Решение № 393, Решение №554 на МС от 2023 г. | чл. 109, ал. 5 от ЗПФ | Изпълнение на плащанията по решения на ЕСПЧ | Правна рамка за функционирането на съдебната система | 1 050 574 | няма влияние |
| 3 | Чл. 64б, ал. 4 от Закона за гражданското въздухоплаване, чл. 11 и чл. 12 от Устройствения правилник на Държавния авиационен оператор, Постановление № 108 на Министерския съвет от 9 август 2023 г. за изпълнението на държавния бюджет на Република България за 2023 г. - чл. 6, ал. 3 | чл. 110, ал. 4 от ЗПФ | Преминаване през Правителствената зала (ВИП „А“) на Летище София | Администрация | -1 286 | няма влияние |
| 4 |  Постановление № 122 на Министерския съвет от 31 август 2023 г. за одобряване на допълнителни разходи по бюджета на Министерството на правосъдието за 2023 г. | чл. 109, ал. 5 от ЗПФ | Увеличаване на възнагражденията на персонала в системата на МП за ГДИН и ГДО | Затвори – изолация на правонарушителите, Следствени арести и пробация, Охрана на съдебната власт | 11 050 000 | няма влияние |
| 5 | Постановление № 118 на Министерския съвет от 31 август 2023 г. за одобряване на допълнителни разходи/трансфери по подготовката и провеждането на изборите за народни представители на 2 април 2023 г. и Постановление № 128 на Министерския съвет от 31 август 2023 г. за приемане на план-сметка за разходите/трансферите по подготовката и произвеждането на първи и втори тур на изборите за общински съветници и за кметове през 2023 г. | чл. 109, ал. 5 ПМС 118/2023 и ПМС123/2023 | Подготовката и провеждането на изборите за народни представители на 2 април 2023 г. и приемане на план-сметка за разходите/трансферите по подготовката и произвеждането на първи и втори тур на изборите за общински съветници и за кметове през 2023 г. | Охрана на съдебната власт | 233 442 | няма влияние |
| 6 | Промяна от Министерство на финансите предвид направени предложения във връзка с получени трансфери от Министерство на труда и социалната политика | чл. 110, ал. 4 от ЗПФ | Промяна по бюджета на Министерството на правосъдието за предоставените трансфери към 30.06.2023 г. от Министерството на труда и социалната политика. | Затвори – изолация на правонарушителите, Регистри, Администрация | 17 997 | няма влияние |
| 7 | Промяна от Министерство на финансите във връзка договор № 93-00-63/24.02.2020 г. и анекс № 93-00-63/10.03.2023 г. между Министерството на правосъдието и Министерството на вътрешните работи | чл. 110, ал. 4, 10 от ЗПФ |  Провеждане на обучение на служители на Главна дирекция „Изпълнение на наказанията" | Затвори – изолация на правонарушителите | -1 929 | няма влияние |
| 8 | С Постановление № 180 от 4 октомври 2023 г. на Министерския съвет за одобряване на допълнителни разходи по бюджета на Министерството на правосъдието за 2023 г. | чл. 109, ал. 5 от ЗПФ | Изплащане на обезщетения по чл.60з от Закона за съдебната власт за периода от 1 януари 2023 г. до 30 юни 2023 г. | Правна рамка за функционирането на съдебната система | 325 900 | няма влияние |
| 9 | Промяна от Министерство на финансите във връзка с получени застрахователни обезщетения през 2023 г. | чл. 110, ал.1, ал.10 от ЗПФ | Получени застрахователни обезщетения | Затвори – изолация на правонарушителите, Следствени арести и пробация, Охрана на съдебната власт, Администрация | 9 109 | няма влияние |
| 10 | Постановление № 225 от 17 ноември 2023 за одобряване на допълнителни разходи по бюджета на МП, Постановление № 210 от 25 октомври 2023 г. на Министерския съвет за одобряване на допълнителни разходи по бюджета на Министерството на правосъдието за 2023 г. и Решение № 734 на Министерския съвет от 19 октомври 2023 г. за изплащане на обезщетенията по решенията на ЕСПЧ | чл. 109, ал. 5 от ЗПФ | Изпълнение на плащанията по решения на ЕСПЧ и изплащане на обезщетения по чл.60з от Закона за съдебната власт за периода от 1 юли 2023 г. до 30 септември 2023 г. | Правна рамка за функционирането на съдебната система | 247 525 | няма влияние |
| 11 | Вътрешнокомпенсирани промени  | чл. 112, ал.2 от ЗПФ | Във връзка с извършения анализ на очакваното изпълнение | Охрана на съдебната власт | 0 | няма влияние |
| 12 | Постановление № 128 на Министерския съвет от 31 август 2023 за приемане на план-сметка за разходите/трансферите по подготовката и произвеждането на първи и втори тур на изборите за общински съветници и за кметове през 2023 г. | чл. 109, ал. 5 от ЗПФ | Приемане на план-сметка за разходите/трансферите по подготовката и произвеждането на първи и втори тур на изборите за общински съветници и за кметове през 2023 г. | Охрана на съдебната власт | -58 586 | няма влияние |
| 13 | Вътрешнокомпенсирани промени  | чл. 110, ал. 3 и 10 от ЗПФ | Във връзка с извършения анализ на очакваното изпълнение | Регистри, Равен достъп до правосъдие, Правна рамка за функционирането на съдебната система, Охрана на съдебната власт | 0 | няма влияние |
| 14 | Вътрешнокомпенсирани промени  | чл. 109, ал. 5 от ЗПФ | Във връзка с извършения анализ на очакваното изпълнение | Затвори - изолация на правонарушители, Правна рамка за функционирането на съдебната система, Охрана на съдебната власт, Администрация | 0 | няма влияние |
| 15 | Решение № 865 на Министерския съвет от 7 декември 2023 г. за сключване на приятелско споразумение пред ЕСПЧ са одобрени допълнителни разходи по бюджета на Министерството на правосъдието; Решение № 866 на Министерския съвет от 7 декември 2023 г. за изплащане на обезщетенията по решенията на ЕСПЧ са одобрени допълнителни разходи по бюджета на Министерството на правосъдието | чл. 109, ал. 5 от ЗПФ | Изпълнение на плащанията по решения на ЕСПЧ | Правна рамка за функционирането на съдебната система | 110 403 | няма влияние |
| 16 | Вътрешнокомпенсирани промени  | чл.112, ал.2 от ЗПФ | Във връзка с извършения анализ на очакваното изпълнение | Охрана на съдебната власт | 0 | няма влияние |
| 17 | Решение № 690 от 4 октомври 2023 г. на Министерския съвет за сключване на приятелско споразумение пред ЕСПЧ; Решение № 721 от 13 октомври 2023 г. на Министерския съвет за одобряване на едностранна декларация по делото „Стоянови срещу България“ (жалба № 63286/16) пред ЕСПЧ са одобрени допълнителни разходи по бюджета на Министерството на правосъдието; Решение № 810 от 17 ноември 2023 г. на Министерския съвет за одобряване на едностранна декларация по делото „Манолов срещу България“ (жалба № 10223/18) пред ЕСПЧ и Решение № 820 от 20 ноември 2023 г. на Министерския съвет за сключване на приятелско споразумение пред ЕСПЧ се извършват промени по бюджета на Министерство на правосъдието за 2023 г | чл. 109, ал. 5 от ЗПФ | Изпълнение на плащанията по решения на ЕСПЧ | Правна рамка за функционирането на съдебната система | 31 881 | няма влияние |
| 18 | Постановление № 317 от 20 декември 2023 г. на Министерския съвет за одобряване на допълнителни разходи по бюджета на Министерството на правосъдието за 2023 г. | чл. 109, ал. 5 от ЗПФ | Покриване на недостигащите разходи за издръжка на Главна дирекция „Изпълнение на наказанията“ и Националното бюро за правна помощ | Равен достъп до правосъдиер, Затвори - изолация на правонарушители, Арести и пробация | 10 053 700 | няма влияние |
| 19 | Постановление № 316 на МС от 20.12.2023 г. | чл. 109, ал. 5 от ЗПФ | Изплащане на обезщетения по чл.60з от Закона за съдебната власт за периода от 1 октомври 2023 г. до 6 декември 2023 г. | Правна рамка за функциониране на съдебната система | 122 900 | няма влияние |
| 20 | Чл. 64б, ал. 4 от Закона за гражданското въздухоплаване, чл. 11 и чл. 12 от Устройствения правилник на Държавния авиационен оператор, Постановление № 108 на Министерския съвет от 9 август 2023 г. за изпълнението на държавния бюджет на Република България за 2023 г. - чл. 6, ал. 3 | чл. 110, ал. 4 от ЗПФ | Преминаване през Правителствената зала (ВИП „А“) на Летище София | Администрация | -831 | няма влияние |
| 21 | Вътрешнокомпенсирани промени | чл.112, ал.2 от ЗПФ | Във връзка с извършения анализ на очакваното изпълнение | Регистри, Затвори - изолация на правонарушители, Арести и пробация,  | 0 | няма влияние |
| 22 | чл. 77, ал. 5, т. 2 от Закона за държавния бюджет на Република България за 2023 г., чл. 6, ал. 3 от Постановление № 108 на Министерския съвет от 09.08.2023 г. за изпълнението на държавния бюджет на Република България за 2023 г. | чл. 110, ал. 3 и ал. 10 от ЗПФ | Извършените разходи за социално-битово и културно обслужване на персонала за периода 01.01.2023 г. до 12.12.2023 г. | Правна рамка за функциониране на съдебната система,Охрана на съдебната власт, Равен достъп до правосъдие, Затвори - изолация на правонарушители, Арести и пробация, Администрация | 0 | няма влияние |
| 23 | Вътрешнокомпенсирани промени  | чл.112, ал.2 и ал.8 от ЗПФ | Във връзка с извършения анализ на очакваното изпълнение | Правна рамка за функциониране на съдебната система,Охрана на съдебната власт, Затвори - изолация на правонарушителите, Арести и пробация | 0 | няма влияние |
| 24 | Вътрешнокомпенсирани промени  | чл.110, ал.3 и ал. 10 от ЗПФ | Във връзка с извършения анализ на очакваното изпълнение | Равен достъп до правосъдие, Затвори - изолация на правонарушителите, Арести и пробация, Правна рамка за функционирането на съдебната система | 0 | няма влияние |

**ПРЕГЛЕД НА ИЗПЪЛНЕНИЕТО НА**

**ПОЛИТИКАТА В ОБЛАСТТА НА ПРАВОСЪДИЕТО**

***Стратегическа цел***

Ефективно, прозрачно, справедливо и достъпно правосъдие

***Оперативни цели***

* Реформиране и оптимизиране работата на съдебната власт;
* Гарантиране правовия ред в страната, борбата с престъпността и ограничаване на корупцията.

В рамките на политиката в областта на правосъдието през 2023 г. се изпълняват четири бюджетни програми. Изпълнението на дейностите за пълноценното участие на Република България в съдебното сътрудничество в рамките на Европейския съюз, създаването на ефективно законодателство, усъвършенстването на международната правна помощ и сътрудничество, осигуряването на защитата на пострадалите от престъпления, ускоряването на процедурата относно придобиване, загубване и възстановяване на българско гражданство, подобряването на политиката в областта на международното осиновяване, осигуряването на равен достъп до правосъдие, обезпечаването на сигурността и опазването на обществения ред в съдебните сгради, опазването на здравето и живота на магистрати и свидетели, действията за създаването на единен регистърен център и др. са насочени към изпълнението на стратегическата цел.

|  |
| --- |
| **Приложение № 5** – Отчет на показателите за полза/ефект |
| **Политика в областта на правосъдието** | **Мерна единица**  | **Целева стойност** | **Отчет** |
| ***Показатели за полза/ефект*** |
| 1. Брой изготвени законопроекти и подзаконови нормативни актове, които осигуряват нормативната основа за функциониране на съдебната власт, включително, свързани с въвеждането, изпълнението и прилагането на актове на ЕС в областите от компетентност на МП | Брой | 8 | 32 |

**Преглед на изпълнението на**

**Програма „Правна рамка за функционирането на съдебната система”**

 Програмата включва всички действия по привеждане на българското законодателство в съответствие с европейското и осигуряване на пълноценното участие на България в съдебното сътрудничество в рамките на Европейския съюз. Основен неин приоритет е участието в изграждането на справедлива, достъпна и ефективна съдебна система, чрез осигуряване на адекватна правна рамка, с цел защита правата и законните интереси на физическите и юридическите лица.

***Цели на програмата***

* Ефективна съдебна система;
* Усъвършенстване на законодателната рамка за функциониране на съдебната система;
* Утвърждаване на европейските стандарти в правораздаването;
* Адаптиране към условията на членство в Европейския съюз;
* Постигане на ефективно, бързо, прозрачно, справедливо и достъпно правосъдие;
* Усъвършенстване на международното сътрудничество при защита правата на пострадалите от престъпления и тяхната компенсация съгласно Закона за подпомагане и финансова компенсация на пострадали от престъпления (ЗПФКПП);
* Реализиране на максимален брой молби за промяна на гражданството и своевременно изготвяне на удостоверенията и уведомленията по чл. 37 и 39 от Закона за българското гражданство (ЗБГ);
* Защита правата на гражданите, жертви на домашното насилие.

***Организационни структури, участващи в програмата***

Дейностите по програма „Правна рамка за функционирането на съдебната система” се осъществяват от следните административни структури на Министерство на правосъдието:

* Дирекция „Съвет по законодателство”;
* Дирекция „Международно правно сътрудничество и европейски въпроси”;
* Инспекторат на министъра на правосъдието по Закона за съдебната власт;
* Дирекция „Взаимодействие със съдебната власт“;
* Дирекция „Процесуално представителство на РБ пред Европейския съд по правата на човека”;
* Дирекция „Стратегическо развитие и програми“
* Дирекция „ Електронно правосъдие и регистри”;
* Дирекция „Българско гражданство”;
* Дирекция „Международна правна закрила на детето и международни осиновявания”.

***Отговорност за изпълнението на програмата***

Ресорните заместник-министри, директорите на дирекции от специализираната администрация на Министерство на правосъдието и ръководителят на Инспектората по Закона за съдебната власт.

 ***Постигнати резултати и изпълнени дейности***

 Въз основа на Конституцията на Република България министърът на правосъдието осъществява взаимодействието между съдебната и изпълнителната власт, като от една страна координира провеждането на държавната политика в областта на правосъдието, а от друга страна оказва сам и чрез съответните структурни звена на Министерството на правосъдието съдействие на органите на съдебната власт при изпълнението на техните функции.

 ***Законодателство***

За периода от 01.01.2023 г. до 31.12.2023 г. са изготвени следните законопроекти и проекти на подзаконови нормативни актове, които осигуряват нормативната основа за функциониране на съдебната власт, включително свързани с въвеждането, изпълнението и прилагането на актовете на ЕС в областите от компетентност на МП:

- Проект на Закон за изменение и допълнение на Закона за съдебната власт

С проекта на Закон за изменение и допълнение на Закона за съдебната власт се цели оптимизиране и подобряване на работата и ефективността на съдебната система в процеса на въвеждане на реално и пълноценно електронно правосъдие, както и улесняването на достъпа до правосъдие. Предложените изменения и допълнения в нормативната уредба са мотивирани от необходимостта от законодателни промени в ЗСВ и процесуалните закони в частта за електронното правосъдие, въз основа на съществуващите възможности чрез Единната информационна система на съдилищата (ЕИСС), съответно чрез Единния портал за електронно правосъдие (ЕПЕП) да бъдат извършвани от съда и страните предвидените в процесуалните закони изявления и процесуални действия.

Проектът е публикуван на интернет страницата на Министерството на правосъдието и на Портала за обществени консултации.

Предстои подготвените промени да бъдат включени в проекта на Закон за съдебната власт в съответствие със Закона за изменение и допълнение на Конституцията на Република България, обн. ДВ, бр. 106 от 2023 г.

- Проект на Наредба за вписването, квалификацията и възнагражденията на вещите лица

Целта на предложения проект на акт е в съответствие със законовата делегация на чл. 403, ал. 1 ЗСВ да детайлизира условията и реда за вписването, квалификацията и възнагражденията на вещите лица. Приложното поле на проекта на наредба обхваща реда и сроковете за предложения за включване и промени на списъците на специалистите, утвърдени за вещи лица; условията, на които трябва да отговарят специалистите, утвърдени за вещи лица; условията и реда за определяне възнагражденията на вещите лица; правото на достъп до Информационната система "Единен регистър на вещите лица" и данните, които се въвеждат в нея. Предвижда се проектът на наредба да се прилага за специалисти, утвърдени за вещи лица, назначени от органите на съдебната власт, органите на досъдебното производство, както и тези по изпълнителни дела.

Издадена е от министъра на правосъдието и е обнародвана в „Държавен вестник“ бр. 18 от 24.02.2023 г.

- Проект на Закон за изменение и допълнение на Закона за българското гражданство

Целта на законопроекта е да осигури възможност за надеждни проверки от органите на изпълнителната власт на лицата, които кандидатстват за придобиване на българско гражданство и не живеят в България, за да се гарантира в по-голяма степен националната сигурност и обществения ред.

Очаквани резултати от приемането на проекта на ЗИД на ЗБГ са гарантиране на националната сигурност и обществения ред посредством извършването на срочни и надлежни проверки в условията на завишен контрол на лицата, които кандидатстват за придобиване на българско гражданство и не живеят в България, като се отчитат задълженията на Република България като държава членка на ЕС и усилията за осъществяване на поставените приоритети за присъединяване на страната ни към Шенгенското пространство, както и предвид стратегическото ни партньорство със САЩ, включително продължаващите преговори за постигане на бъдещо споразумение за безвизово пътуване.

Проектът е публикуван на интернет страницата на Министерството на правосъдието и на Портала за обществени консултации с период на провеждане от 06.01.2023 до 06.02.2023 г.

- Проект на Наредба за воденето, съхраняването и достъпа до информационната система за единна входна точка за запорите на движими вещи, подлежащи на регистрация по силата на закон, и за организацията, правилата и дейността на онлайн платформата за електронни публични търгове

Основната цел на Наредбата е уреждането на информационна система, обслужваща запорите, включително модул за електронна публична продан, и обмен на информация по електронен път с други регистри с оглед развитието на електронните услуги, които се предоставят на гражданите и бизнеса. Тази цел съответства на заложеното в Актуализираната пътна карта за изпълнение на Актуализираната стратегия за развитие на електронното управление в Република България 2019 - 2023 г., стратегическа цел 1: Трансформиране на администрацията и публичните институции в цифрови, специфична цел 1.1. Осигуряване на оперативна съвместимост по подразбиране - Мярка 11 „Разработване и внедряване на електронна информационна система „Национален регистър на запорите“.

Резултатите, които ще се очаква да се постигнат с въвеждане на подзаконовия акт са следните: -създаване на единна база данни за запорите, налагани върху всички движими вещи, които подлежат на регистрация по силата на специални закони; предоставяне на възможност за известяване на лица относно наложен запор чрез електронно уведомяване; повишаване на прозрачността между заинтересованите лица (взискатели, съдебни изпълнители, банки, и др.) чрез предоставяне на достъп по електронен път до информацията в информационната система; повишаване на сигурността на гражданския оборот чрез възможност за проверка от страните преди сключването на прехвърлителна сделка относно вещта.

Издадена е от министъра на правосъдието и е обнародвана в „Държавен вестник“ бр. 35 от 18.04.2023 г.

- Проект на Наредба за условията и реда за осъществяване на дейностите, свързани с оръжията, боеприпасите и пиротехническите изделия, и контрола над тях в Бюрото по защита на застрашени лица към министъра на правосъдието

Проектът на Постановление на Министерския съвет е изготвен във връзка с изпълнение на нормативен акт от по-висока степен, какъвто е Законът за оръжията, боеприпасите, взривните вещества и пиротехническите изделия (ЗОБВВПИ), и на основание законовата делегация предвидена в чл. 2, ал. 2 от същия закон.

С издаването на подзаконовия акт ще бъде създаден правен режим за условията и реда за осъществяване на дейностите, свързани с оръжията, боеприпасите и пиротехническите изделия, и контрола над тях в Бюрото по защита на застрашени лица към министъра на правосъдието, както и употребата на огнестрелни оръжия от служители в Бюрото по защита на застрашени лица към министъра на правосъдието.

Наредбата е приета с Постановление № 54 на Министерския съвет от 2023 г. и е обнародвана в „Държавен вестник“ бр. 36 от 2023 г.

- Проект на Наредба за допълнение на Наредба № 32 от 1997 г. за служебните архиви на нотариусите и нотариалните кантори

С предложения проект на Наредба за допълнение на Наредба № 32 се цели надграждане на информационната система на нотариалната камара със създаването на два нови модула в нея. На първо място се предлага включването на информация за пълномощни за извършване на действия на разпореждане с моторни превозни средства, както и документ с нотариално удостоверени подписи, с който се оттеглят такива пълномощни. Това се явява естествено продължение на включената информация от договорите за прехвърляне на собствеността на моторни превозни средства, като по този начин се постига по-голяма правна сигурност и стабилност в гражданския оборот. Предлага се и включването в информационната система на извлечения от пълномощни за извършване на действия пред органите на Националната агенция за приходите.

Очакваните резултати от прилагането на предлаганите допълнения са пряко свързани с предотвратяване на случаи, касаещи получаване на движимо имущество (моторни превозни средства) без правно основание.

Наредбата е издадена от министъра на правосъдието и е обнародвана в „Държавен вестник“ бр. 37 от 2023 г.

- Проект на Закон за несъстоятелност на физическите лица

С предложения законопроект се цели: справедливо, ефективно и бързо удовлетворяване на кредиторите на неплатежоспособния длъжник във възможно най-голяма степен, в рамките на едно общо производство; възможност за освобождаване на добросъвестния неплатежоспособен длъжник от заплащане на неудовлетворени вземания с изтичане на определен срок.

Подготовката на законопроекта е в изпълнение и на ангажиментите на Република България по Националния план за възстановяване и устойчивост, приет с Решение № 411 на Министерския съвет от 2021 г.

Законопроектът е одобрен с Решение № 280 на Министерския съвет от 2023 г. и е внесен за разглеждане и приемане в 49-то Народно събрание със сигнатура 49-302-01-11 от 13.04.2023 г. Приет е на първо гласуване в пленарна зала на 15.06.2023 г.

- Проект на Закон за изменение и допълнение на Наказателно-процесуалния кодекс

С предложения законопроект се цели пълното транспониране Директива 2012/13 ЕС на Европейския парламент и на Съвета от 22 май 2012 година относно правото на информация в наказателното производство (Директива 2012/13 ЕС). С тази директива се установяват правила относно правото на информация на заподозрените лица или на обвиняемите относно техните права в наказателното производство и относно обвинението срещу тях. Съгласно официално уведомително писмо от Европейската комисия срещу България е стартирала процедура за нарушение 2021/2098 по чл. 258 от Договора за функционирането на Европейския съюз поради непълното транспониране на директивата. Становището на Европейската комисия и извършения анализ по него сочат че предприетите мерки от българската държава за привеждане в съответствие на националното законодателство с изискванията на Директива 2012/13 ЕС не са постигнали очакваните резултати.

Законопроектът е одобрен с Решение 620 на Министерския съвет от 2023 г. и е внесен за разглеждане и приемане в 49-ото Народно събрание, № 49-302-01-55/14.09.2023 г.

- Проект на Постановление на Министерския съвет за изменение и допълнение на Тарифата за държавните такси, събирани от Агенцията по вписванията

С проекта на Постановление на Министерския съвет за изменение и допълнение на Тарифата за държавните такси, събирани от Агенцията по вписванията се цели подзаконовият нормативен акт да се приведе в съответствие със Закона за особените залози, така че: – таксите за предоставяните услуги по ЗОЗ от Агенция по вписванията да са предварително определени и предвидими и да се уеднакви подхода при определяне на таксите по водените от Агенцията по вписванията други регистри с национално значение; – да се предотврати затруднението на потребителите при изчисляване размера на таксата при поискване на услугата и евентуално забавяне на процесите по вписвания и обявявания, вследствие на настъпилите законодателни промени; – да се определят такси за въведените нови електронни и други услуги и да се осигури възможност за дистанционно подаване на заявление и извършване на справки и получаване на удостоверение посредством интернет.

Постановление № 43 на Министерския съвет от 22.03.2023 г. за изменение и допълнение на Тарифата за държавните такси, събирани от Агенцията по вписванията, приета с Постановление № 243 на Министерския съвет от 2005 г. е обнародвано в „Държавен вестник“ бр. 27 от 2023 г.

- Проект на Наредба за изменение и допълнение на Наредба № Н-3 от 2020 г. за воденето, съхраняването и достъпа до Централния регистър на особените залози

В резултат на приемане на измененията и допълненията на наредбата ще се постигне модернизиране и усъвършенстване на информационната система в посока пълното ѝ електронизиране с цел предоставяне на електронни административни услуги, в това число електронно заявяване на вписванията и осигуряване на електронен достъп до информацията в регистъра. Ще се промени режима за защита на информацията, представляваща лични данни по смисъла на Общия регламент относно защитата на данните, чрез въвеждане на регистриран достъп до делата на залогодателите и съдържащите се в същите електронни образи на документи. Агенцията по вписванията ще осигурява регистриран достъп до делото на залогодателя. По този начин се осигурява техническа защита на оповестените в регистъра лични данни чрез проследяване на потребителите на информация от ЦРОЗ в случаите на констатирана злоупотреба с тези данни.

Наредбата е издадена от министъра на правосъдието и е обнародвана в „Държавен вестник“ бр. 28 от 2023 г.

- Проект на Наредба за изменение и допълнение на Наредба № 1 от 19 юли 2017 г. за реда за установяване концентрацията на алкохол в кръвта и/или употребата на наркотични вещества или техни аналози

Проектът е изготвен с оглед прецизиране на отделни разпоредби от Наредба № 1 от 19 юли 2017 г. за реда за установяване концентрацията на алкохол в кръвта и/или употребата на наркотични вещества или техни аналози.

Наредбата е обнародвана в ДВ, бр. 81 от 2023 г.

- Проект на Закон за изменение и допълнение на Гражданския процесуален кодекс

Настоящият проект на Закон за изменение и допълнение на Гражданския процесуален кодекс (ЗИД ГПК) се отнася до особените правила относно производството по граждански дела при действието на правото на Европейския съюз, уредени в част седма на Гражданския процесуален кодекс (ГПК).

Ангажиментът за осигуряване на прилагането на Регламент (ЕС) 2019/1111, Регламент (ЕС) 2020/1783 и Регламент (ЕС) 2020/1784 произтича и от Плана за действие за 2023г. с мерките, произтичащи от членството на Република България в Европейския съюз, приет с решение № 57 на Министерския съвет от 25 януари 2023 г. (мярка № 191).

Очакваните резултати от прилагането на измененията и допълненията на закона са:

1. Насърчаване на гражданите и бизнеса да участват в трансгранични сделки, а чрез това и стимулиране на търговията в рамките на Европейския съюз и функционирането на вътрешния пазар.

2. Осигуряване на достъп до правосъдие на гражданите и бизнеса чрез опростяване и рационализиране на механизмите за сътрудничество при събиране на доказателства, както и при предаване и връчване на съдебни и извънсъдебни документи между държавите членки по граждански и търговски дела.

3. По-ефективна защита на правата на лицата и особено на децата в производствата по признаване и изпълнение на решения по семейноправни въпроси с трансгранични последици.

Законопроектът е одобрен с Решение № 615 на Министерския съвет от 2023 г. и е внесен с 49-ото Народно събрание.

- Проект на Наредба за изменение и допълнение на Наредба № 32 от 1997 г. за служебните архиви на нотариусите и нотариалните кантори

С предложения проект на Наредба за изменение и допълнение на Наредба № 32 се цели надграждане на информационната система на Нотариалната камара със създаването на два нови модула в нея за осигуряване на по-пълна защита както на инвеститорите и застрахованите лица, така и на поднадзорните на Комисията за финансов надзор лица, които приемат извършване на действия от пълномощник.

Очакваните резултати от прилагането на предлаганите изменения и допълнения са пряко свързани с осигуряване на по-висока степен на защита за потребителите на услуги в небанковия финансов сектор и на поднадзорните лица на Комисията за финансов надзор, идентична с тази на потребителите на услуги в банковия финансов сектор и кредитните институции, съответно ще осигури в по-висока степен общественото доверие към пазарите на небанкови финансови услуги. Ще се осигури и възможност на бизнеса, който предлага такива услуги, да утвърди своя професионализъм, предвид високите изисквания към дейността му. Предложеният проект на Постановление има за цел да преодолее затрудненията при извършване на оценка на наркотичните вещества, която много често се базира на аналогия като например синтетичните канабиноиди се приравняват на марихуаната.

Очакваните резултати от прилагането на настоящия проект на акт са свързани с осигуряване на мерки за правилната оценка на наркотичните вещества, която е от изключително значение при преценката на обществената опасност на деянието, макар характеристиката на престъплението да не се определя само на основата на тяхната стойност. С актуализирането на цените на растенията и веществата, определени като наркотични по смисъла на чл. 3, ал. 2, т. 1-3 от Закона за контрол върху наркотичните вещества и прекурсорите и класифицирани в Наредбата, и включването им в предложения акт на Министерския съвет ще бъдат създадени предпоставки за по-ефективно провеждане на наказателната политика на държавата в областта на наказване на престъпленията, свързани с наркотични вещества.

Промените са приети и обнародвани в ДВ бр.70 от 15 Август 2023 г.

- Проект на Постановление на Министерския съвет за допълнение на Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерството на правосъдието

Причините, които налагат предлаганите нормативни промени, се отнасят до новите електронни административни услуги, които ще се предоставят от Министерството на правосъдието в изпълнение на разпоредбите на чл. 450б от Гражданския процесуален кодекс (ГПК). С приемането на нормативния акт се очаква да се постигнат следните резултати: ще се осигури предоставяне на достъпни административни услуги на гражданите и на юридическите лица; ще се повиши прозрачността между заинтересованите лица (взискатели, съдебни изпълнители, банки, и др.); ще се повиши сигурността на гражданския оборот чрез осигуряване на възможност за проверка от страните преди сключването на прехвърлителна сделка относно вещта.

Постановление № 103 от 21 юли 2023 г. за допълнение на Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерството на правосъдието, приета с Постановление № 167 на Министерския съвет от 1992 г. е обнародвано в ДВ, бр. 63 от 25 юли 2023 г.

- Проект на Наредба за изменение и допълнение на Наредба № 4 от 2008 г. за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт

С предложените изменения и допълнения в подзаконовия нормативен акт ще се осигурят мерки за пълното въвеждане на Директива 2012/29/ЕС и ще се прецизира нормативната уредба, като бъде съобразена с измененията в действащото законодателство, което от своя страна ще доведе до прецизност и яснота на отделните разпоредби в Наредбата.

Наредбата е издадена от министъра на правосъдието, обнародвана в ДВ, бр. 99 от 2023 г.

- Проект на Постановление на Министерския съвет за изменение на Наредбата за Единната информационна система за противодействие на престъпността, приета с Постановление № 262 на Министерския съвет от 2009 г.

С предложените изменения се очаква да се приведе в съответствие разпоредбата на чл. 8, ал. 2, т. 5 от НЕИСПП с чл. 54, ал. 1 от Закона за чужденците в Република България. Това ще гарантира пълнотата на информацията, постъпваща в ЕИСПП за нуждите на наказателното производство и ще се въведе по-ефективна подзаконова уредба за противодействие на престъпността, когато субект на престъплението са чужденци, пребиваващи в Република България.

Постановление № 123 от 31.08.2023 г. за допълнение на Наредбата за Единната информационна система за противодействие на престъпността, приета с Постановление № 262 на Министерския съвет от 2009 г., е обнародвано в ДВ, бр. 76 от 2023 г.

- Проект на Закон за изменение и допълнение на Закона за Европейската заповед за разследване

Причините, които налагат приемането на предложения проект са продиктувани от спешната необходимост да се съобрази националното законодателство с решение на Съда на Европейския съюз (СЕС) от 11 ноември 2021 г. по Дело С-852/19, Иван Гаванозов (Гаванозов II) и решение на Съда на ЕС от 16 декември 2021 г. по Дело С-724/19.

Целта на предлагания законопроект е да бъдат създадени ефективни правни средства за защита при издаване и признаване на ЕЗР, съобразени с решението по Дело С-859/19 (процедура по обжалване на издаването на ЕЗР и процедура по обжалване признаването на ЕЗР), както и да бъдат предвидени национални правни средства за защита, чрез които засегнатите от извършените действия по разследване лица да имат възможността да оспорват законосъобразността и необходимостта от тези действия, както и да искат подходящо обезщетение, в случай че те са били разпоредени или изпълнени незаконно.

Законопроектът е одобрен с Решение № 827 на Министерския съвет от 2023 г. и е внесен за разглеждане и приемане в 49-ото Народно събрание, № 49-302-01-72/21.11.2023 г.

- Проект на Наредба за утвърждаване на образци по чл. 693а от Търговския закон

С предложената Наредба за утвърждаване на образци по чл. 693а от Търговския закон се цели: ускоряване и облекчаване на производството по несъстоятелност във фазата на предявяване на вземания; намаляване на административната тежест за гражданите и бизнеса при упражняване на правата в производствата по несъстоятелност; подпомагане и подобряване на дейността на синдиците; изпълнение на възложени ангажименти със Закона за изменение и допълнение на Търговския закон (обн., ДВ, бр. 66 от 2023 г.) и на ангажименти, поети с Националния план за възстановяване и устойчивост на Република България и Плана за действие, включващ мерки за изпълнение на последващите ангажименти на Република България след присъединяването към Валутния механизъм II (ERM II), приет с Решение № 656 на Министерския съвет от 17 септември 2020 г.

Наредба № Н-5 от 24.11.2023 г. за утвърждаване на образци по чл. 693а от Търговския закон е издадена от министъра на правосъдието и е обнародвана в ДВ, бр. 100 от 2023 г.

- Проект на Наредба за изменение и допълнение на Наредба № 1 от 2017 г. за реда за установяване концентрацията на алкохол в кръвта и/или употребата на наркотични вещества или техни аналози

Причина за необходимостта от изменение на наредбата е изменение в разпоредбата на чл. 343б, ал. 3, 5, 6 и 7 от Наказателния кодекс (обн. ДВ, бр. 67 от 2023 г.), съгласно което който управлява моторно превозно средство след употреба на наркотични вещества или техни аналози, установена по надлежния ред, се наказва с лишаване от свобода от една до три години и с глоба от 500 до 1500 лв.

Целта на представения проект е да се въведе цялостен надлежен ред за установяване употребата на наркотични вещества или техни аналози у водачите на МПС, както и да се прецизират отделни разпоредби от наредбата, с което да се постигне по-голяма яснота на нормите и да се повиши ефективността и ефикасността при прилагането ѝ.

Проектът е публикуван за провеждане на обществени консултации на интернет страницата на Министерството на правосъдието и на Портала за обществени консултации с период на провеждане от 24.10.2023 г. до 23.11.2023 г.

- Проект на Закон за изменение и допълнение на Закона за търговския регистър и регистъра на юридическите лица с нестопанска цел

Предложеният законопроект има за основна цел да транспонира в българското законодателство изискванията на чл. 13и, пар. 4, във връзка с пар. 3 и чл. 16, пар. 6 от Директива (ЕС) 2019/1151.

Също така се създава и единен регистър на лицата, лишени от управленски права, воден от Агенцията по вписванията. В него се вписват обстоятелства относно физическите лица, за които са налице пречки в предвидените от българското законодателство случаи да бъдат управители или членове на съвет на директорите, на надзорен или на управителен съвет на капиталови търговски дружества.

Проектът е публикуван за провеждане на обществени консултации на интернет страницата на Министерството на правосъдието и на Портала за обществени консултации с период на провеждане от 30.10.2023 г. до 29.11.2023 г.

- Проект на Наредба за изменение и допълнение на Наредба № 3 от 2005 г. за реда за подбор, квалификация и контрол върху синдиците

С предложените изменения и допълнения на Наредба № 3 от 2005 г. се цели:

- Съобразяване на правилата за подбор и професионална квалификация на синдиците в съответствие с реформите на производствата по несъстоятелност, стабилизация и опрощаване на задължения;

- Въвеждане на методология относно минималните стандарти за оценката на потребностите от обучение на синдиците и рамка за непрекъснатото им професионално развитие;

 - Създаване на правила за контрол относно спазване на Етичния кодекс на синдиците и доверените лица, насочени към утвърждаване на техните компетентност и морал при осъществяване на дейността им.

Наредба за изменение и допълнение на Наредба № 3 от 2005 г. за реда за подбор, квалификация и контрол върху синдиците е обнародвана в ДВ, бр. 106 от 22.12.2023 г.

- Проект на Закон за изменение и допълнение на Наказателния кодекс

Причините, които налагат приемането на предложения проект на акт са продиктувани от спешната необходимост да се отговори на критиките на ЕС за пълно транспониране в националното законодателство на определени разпоредби от Директива 2011/93/ЕС на Европейския парламент и на Съвета от 13 декември 2011 г. относно борбата със сексуалното насилие и със сексуалната експлоатация на деца, както и с детската порнография и за замяна на Рамково решение 2004/68/ПВР на Съвета. Със законопроекта се предлагат и промени, с които се цели създаване на по-добра наказателноправна защита във връзка с Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ, L 309/1 от 24 ноември 2009 г.) срещу деяния, свързани с осъществяването на производство и предлагане на пазара на продукти за растителна защита (ПЗР), които не са разрешени в страната, както и пренасянето им през границата на Република България.

Законопроектът е одобрен с Решение № 909 на Министерския съвет от 2023 г. и е внесен за разглеждане и премане от 49-ото Народно събрание, № 49-302-01-81/20.12.2023 г.

- Проект на Концепция за регулиране на лобистките дейности в Република България

Основната цел на Концепцията за регулиране на лобистките дейности в Република България е да бъде осигурена основата за разработването на конкретни законодателни предложения за регулиране на лобистките дейности, които да гарантират правила и стандрат за лобизма, прозрачност и почтеност в лобирането, както и установяването на стандарти за етично поведение сред лицата, осъществяващи лобистка дейност.

Проектът на концепцията е публикуван на интернет страницата на Министерството на правосъдието и на Портала за обществени консултации за провеждане на обществено обсъждане от 17.11.2023 г. до 18.12.2023 г.

- Проект на Постановление на Министерския съвет за изменение на Устройствения правилник на Агенцията по вписванията

Основните цели, които се поставят с предложените промени в нормативния акт, са:

 - създаване на необходимите условия и ресурси за подпомагане на дейността на изпълнителния директор на Агенцията по вписванията при изпълнение на неговите правомощия и реализирането на стратегическите цели на Агенцията по вписванията, а именно развитие на съществуващи и приобщаване на нови регистри, тяхната устойчивост, повишаване на качеството, внедряване и използване на електронни информационни технологии и др.

- постигане на по-добра организация на работата и управление на процесите и ресурсите в Агенцията по вписванията чрез ясно разпределение на функциите и отговорностите по ресори.

Проектът е публикуван на интернет страницата на Министерството на правосъдието и на Портала за обществени консултации за провеждане на обществено обсъждане от 20.12.2023 г. до 19.01.2024 г.

- Проект на Наредба за изменение и допълнение на Наредба № 1 от 2007 г. за воденето, съхраняването и достъпа до търговския регистър и до регистъра на юридическите лица с нестопанска цел

Целта на предлаганите промени е да се осигури както практическо приложение на въведените в Търговския закон и в Закона за мерките срещу изпирането на пари нови разпоредби, така и да се постигне съответствие с действащата нормативна уредба от по-висока степен, относима към дейността по водене и съхраняване на търговския регистър и регистъра на юридическите лица с нестопанска цел и по-конкретно:

- да се уреди възможността за вписване в търговския регистър на нов вид търговско дружество – дружество с променлив капитал, както и обявяване на нови актове в производствата по несъстоятелност и стабилизация;

- да се въведат и новите изисквания към подлежащите на вписване данни за действителните собственици на лицата, вписани в търговския регистър и регистъра на юридическите лица с нестопанска цел в съответствие с приетите изменения в Закона за мерките срещу изпирането на пари, както и с други изисквания, въведени с норми в законодателството на Република България.

Проектът е публикуван на интернет страницата на Министерството на правосъдието и на Портала за обществени консултации за провеждане на обществено обсъждане от 20.12.2023 г. до 19.01.2024 г.

- Проект на Наредба за условията и реда за вписване на лицата в регистъра по чл. 9б от Закона за мерките срещу изпирането на пари

С издаването и влизането в сила на наредбата се цели да се осигури изпълнение на разпоредбата на чл. 9б от ЗМИП. В резултат от издаването и прилагането на наредбата ще се предостави на обществеността достъп до информация за лицата, които по занятие извършват дейностите по чл. 4, т. 16 от ЗМИП. Със създаването на нов регистър към министъра на правосъдието за извършване на дейностите по чл. 4, т. 16 ще бъде предвиден ефективен механизъм за идентифициране на лицата, предоставящи услуги по дружествено управление, което ще повиши ефективността на контрола по прилагането на мерките за борба с изпирането на пари и финансирането на тероризма от страна на компетентните надзорни органи.

Проектът е публикуван на интернет страницата на Министерството на правосъдието и на Портала за обществени консултации за провеждане на обществено обсъждане от 20.12.2023 г. до 19.01.2024 г.

- Проект на Закон за допълнение на Търговския закон

Предвижда се създаване на нов член 274а „Бързо производство по ликвидация“, систематично включен в глава седемнадесета „Ликвидация“ на Търговския закон. Законодателните промени предвиждат съкратени срокове за извършване на съответните проверки от органите на НАП и НОИ и за издаване на необходимите документи, които са условия за разглеждане на заявлението за вписване на откриването на бързо производство по ликвидация и/или за заличаване на дружеството след приключване на бързото производство по ликвидация. Наред с това, промените създават възможности за „обслужване на едно гише“, като всички заявления се подават чрез Агенцията по вписванията, едновременно с подаване на заявления до търговския регистър.

Проектът е публикуван на интернет страницата на Министерството на правосъдието и на Портала за обществени консултации за провеждане на обществено обсъждане от 28.12.2023 г. до 29.01.2024 г.

- Приети законопроекти:

• Проект на Закон за изменение и допълнение на Наказателно-процесуалния кодекс. Законопроектът бе внесен и приет от 49-то Народно събрание, обнародван в ДВ., бр. 48 от 2 юни 2023 г.

Със законопроекта за изменение и допълнение на Наказателно-процесуалния кодекс (НПК) се предложиха промени, които имаха за цел да се повиши ефективността на наказателното производство, да се защитят в по-голяма степен правата на пострадалите от престъпления и да се регламентира ефективен механизъм за търсене на наказателна отговорност на главния прокурор и неговите заместници. Законопроектът бе изработен и в отговор на препоръките, направени от европейските партньори и мерките, заложени в Националния план за възстановяване и устойчивост (НПВУ), и тяхното успешно интегриране в националния правен ред, съобразено с националното правосъзнание и правна традиция.

Европейската комисия за демокрация чрез право („Венецианската комисия“, ВК), консултативният орган на Съвета на Европа по конституционни въпроси, прие през м. октомври 2017 г. становище, разглеждащо въпроса за баланса между независимостта и отчетността на българската съдебна система, което съдържа някои препоръки, които до този момент не са намерили отражение в позитивното право. Законопроектът бе съобразен с повечето препоръки на Венецианската комисия, приети на 21-22 октомври 2022 г.

Въведоха се важни промени във връзка с отчетността на главния прокурор по отношение на наказателното преследване на корупционните престъпления – предвидено е ежегодно внасяне в Народното събрание на доклад относно дейността на прокуратурата по противодействие на престъпленията, свързани с корупция, с изрично изброени показатели, по които да се отчита работата по тях и дефиниране на корупционните престъпления от висок обществен интерес.

Законът за изменение и допълнение на Наказателно-процесуалния кодекс бе съобразен и с препоръките на Венецианската комисия от 24 октомври 2022 г., с предишни становища на Венецианската комисия, както и с редица резолюции и решения на Комитета на министрите на Съвета на Европа. Освен разпоредби, пряко свързани с осъдителните решения по групите дела С.З./Колеви и Великова срещу България, законопроектът предлага и решение на някои дългогодишни правозащитни проблеми, установени в осъдителните решения по делата Филева срещу България, Стоичков срещу България, Светослав Димитров срещу България и Ненчева и други срещу България.

• Проект на Закон за изменение и допълнение на Наказателно-процесуалния кодекс. Законопроектът бе внесен и приет от 49-то Народно събрание, обнародван в ДВ., бр. 48 от 2 юни 2023 г.

Със законопроекта се предложиха промени, които имаха за цел да въведат в националното законодателство разпоредбите на Директива (ЕС) 2016/800 на Европейския парламент и на Съвета от 11 май 2016 година относно процесуалните гаранции за децата, които са заподозрени или обвиняеми в рамките на наказателното производство, наричана по-нататък „Директива (ЕС) 2016/800“, както и пълното въвеждане на изискванията на Директива 2012/29/ЕС на Европейския парламент и на Съвета от 25 октомври 2012 година за установяване на минимални стандарти за правата, подкрепата и защитата на жертвите на престъпления и за замяна на Рамково решение 2001/220/ПВР на Съвета.

• Проект на Закон за изменение и допълнение на Наказателния кодекс

Със законопроекта се цели наказателното преследване на лицата, създаващи условия за онлайн пиратство – например чрез изграждането и поддържането на сайтове за торент тракери, уебплатформи, чат групи в приложения за онлайн комуникация за онлайн размяна на пиратско съдържание и всякакви други дейности, които могат да попаднат в дефиницията за „услуга на информационното общество“ по смисъла на Закона за електронната търговия и които се извършват с посочената престъпна цел. Наказателната норма не цели преследване на отделните потребители на подобни пиратски произведения.

Законът за изменение и допълнение на Наказателния кодекс е обнародван в ДВ, бр. 67 от 2023 г.

• Проект на Закон за изменение и допълнение на Наказателния кодекс

Със законопроекта се предлагат промени, които имат за цел да отговорят на образуваната от Европейската комисия (ЕК) процедура за нарушение № 2020/2321, за което на 18 февруари 2021 г. българската държава е информирана с Официално уведомително писмо № C (2021) 813 final от Генералния секретариат на ЕК. Процедурата е образувана за неправилно транспониране от Република България в националното законодателство на определени разпоредби от Рамково решение 2008/913/ПВР на Съвета от 28 ноември 2008 г. относно борбата с определени форми и прояви на расизъм и ксенофобия посредством наказателното право. По-конкретно се касае за неправилно транспониране в националното законодателство на разпоредбите на чл. 1, параграф 1, буква „в“; чл. 1, параграф 1, буква „г“ и чл. 4 от Рамковото решение.

Със законопроекта се цели преодоляване на конкретните критики на ЕК и пълно въвеждане в националното законодателство на разпоредбите на Рамковото решение.

Законопроектът е обнародван в ДВ, бр. 67 от 2023 г.

• Проект на Закон за изменение и допълнение на Закона за екстрадицията и Европейската заповед за арест

Предлагат се законови промени, с които да се осигури пълното въвеждане на изискванията на определени разпоредби – член 4, параграф 1 и член 8, параграф 1, буква „в“ от Рамково решение 2002/584/ПВР на Съвета от 13 юни 2002 година относно европейската заповед за арест (ЕЗА) и процедурите за предаване между държавите членки, изменено с Рамково решение 2009/299/ПВР от 26 февруари 2009 г. за изменение на Рамкови решения 2002/584/ПВР, 2005/214/ПВР, 2006/783/ПВР, 2008/909/ПВР и 2008/947/ПВР, с което се укрепват процесуалните права на лицата и се насърчава прилагането на принципа за взаимно признаване на решения, постановени в отсъствието на заинтересованото лице по време на съдебния процес.

В резултат на предложените промени Република България ще отговори и на критиката на ЕК за липса на въвеждане на изискванията на чл. 5 от Директива 2012/13/ЕС на Европейския парламент и на Съвета от 22 май 2012 г. относно правото на информация в наказателното производство.

Законът за изменение и допълнение на Закона за екстрадицията и Европейската заповед за арест е обнародван в ДВ, бр. 100 от 2023 г.

• Закон за изменение и допълнение на Закона за съдебната власт (ЗИД на ЗСВ)

С промените се цели укрепване на ролята и капацитета на Инспектората към Висшия съдебен съвет за превенция и противодействие на корупцията в съдебната власт.

В изпълнение на мярка „Укрепване ролята на Инспектората към Висшия съдебен съвет за превенция и противодействие на корупцията в съдебната власт (Q4/2022)“, Реформа 2: „Противодействие на корупцията“ в Националния план за възстановяване и устойчивост на Република България (НПВУ), беше изготвен и консултиран с Европейската комисия за демокрация чрез право (Венецианска комисия) - Становище № 1098/2022 г. от 24 октомври 2022 г. проект на Закон за изменение и допълнение на Закона за съдебната власт (ЗИД на ЗСВ), приет от 49-то Народно събрание на 2 юни 2023 г. и обнародван в ДВ, бр. 84 от 2023 г.

Нормативно се създава правомощие на съответните колегии на Висшия съдебен съвет (ВСС) да приемат Кодекс за етично поведение на българските съдии, съответно Кодекс за етично поведение на българските прокурори и следователи, а на пленума на ВСС - да ги одобрява.

Други актове, изготвени в пряка връзка с приетото законодателство през 2023 г.:

1. Етичен кодекс на синдиците и доверените лица

Кодексът е утвърден със Заповед № ЛС-04-480 от 18.12.2023 г. на министъра на правосъдието и е публикуван на Информационната система за производства по несъстоятелност на интернет страницата на Министерството на правосъдието. С изготвянето на Етичен кодекс на синдиците и доверените лица се изпълняват ангажименти на Министерството на правосъдието, възложени със Закона за изменение и допълнение на Търговския закон (обн., ДВ, бр. 66 от 2023 г.) и поети с Националния план за възстановяване и устойчивост на Република България и Плана за действие, включващ мерки за изпълнение на последващите ангажименти на Република България след присъединяването към Валутния механизъм II (ERM II), приет с Решение № 656 на Министерския съвет от 17 септември 2020 г.

2. Методология за оценка на потребностите от обучение на синдиците.

Методологията е изготвена в изпълнение на законодателните промени, възложени със Закона за изменение и допълнение на Търговския закон (обн., ДВ, бр. 66 от 2023 г.) и поети с Националния план за възстановяване и устойчивост на Република България и Плана за действие, включващ мерки за изпълнение на последващите ангажименти на Република България след присъединяването към Валутния механизъм II (ERM II), приет с Решение № 656 на Министерския съвет от 17 септември 2020 г.

Предстои публикуването на документа на Информационната система за производства по несъстоятелност на интернет страницата на Министерството на правосъдието.

3. Координационен механизъм за помощ и подкрепа на пострадалите от домашно насилие-

Законът за защита от домашно насилие регламентира създаване на Координационен механизъм и определя основните етапи, на които да се уредят процедурите на взаимодействие между органите на изпълнителната власт, органите на местното самоуправление и местната администрация и юридическите лица, осъществяващи дейности по превенция и защита от домашното насилие при възникване на конкретни случаи на лица, пострадали от домашно насилие или лица в риск.

Съгласно чл. 6г, ал. 2 от Закона за защита от домашното насилие, взаимодействието се осъществява на три етапа: известяване и насочване, определяне на мерки за закрила и мерки за дългосрочна подкрепа след прекратяване на насилието. В тази връзка на Министерство на правосъдието беше възложена задачата за изготвяне на проект на Координационен механизъм за помощ и подкрепа на пострадалите от домашно насилие. Изготвен е проект, който предстои да бъде представен на Националния съвет за превенция и защита от домашно насилие след приемането на Правилника за прилагане на Закона за защита от домашното насилие.

- Изготвени са становища по конституционни дела, по които страна е министърът на правосъдието.

- Извършени са съгласувания на изпратени на основание чл. 32 от Устройствения правилник на Министерския съвет и на неговата администрация въпроси, на които членовете на Министерския съвет са вносители.

- Извършени са оценки на въздействието и последващи оценки на въздействието.

***Международно правно сътрудничество и европейски въпроси***

**Нормотворческа дейност -** изпълнение на задълженията в областта на правосъдието, произтичащи от членството на България в Европейския съюз.

За периода 1 януари – 31 декември 2023 г. дирекция МПСЕВ участва активно в законодателната и международната дейност на Министерството на правосъдието, допринасяйки съществено за постигане на важни резултати в изпълнение на целите на министерството по следните теми:

* Взаимодействие с Европейската прокуратура

- Комуникация с Европейската прокуратура и Висшия съдебен съвет във връзка с подбора на кандидатите за европейски делегиран прокурор от Република България;

- Координация и сътрудничество с ЕК, Европейската прокуратура и с Прокуратурата на Република България във връзка с прилагането на Регламента за Европейската прокуратура и транспонирането и прилагането на Директива (ЕС) 2017/1371 относно борбата с измамите, засягащи финансовите интереси на Съюза, по наказателноправен ред.

- Участие в работна група, натоварена с извършването на анализ на становището на Правната служба на Европейската прокуратура (ЕРРО) и процедурата за нарушение на Европейската комисия относно борбата с измамите, засягащи финансовите интереси на Съюза, по наказателноправен ред и с изготвянето на предложения за законодателни изменения за преодоляването им.

* Европейска заповед за арест и европейска заповед за разследване

- Финализиране на работата на работната група за привеждане на Закона за екстрадицията и Европейската заповед за арест (ЗЕЕЗА) в съответствие с изискванията на практиката на Съда на Европейския съюз (решение от 10 март 2021 г. по дело С-648/20, PPU) и на Рамково решение 2002/584/ПВР относно европейската заповед за арест (ЕЗА) и процедурите за предаване между държавите членки. Измененията са приети от НС и обнародвани в ДВ, бр. 100 от 01.12.2023 г., в сила от 04.12.2023 г.

- Участие и финализиране на работата на работна група за привеждане на Закона за европейската заповед за разследване в съответствие с изискванията на практиката на Съда на Европейския съюз (решение от 11 ноември 2021 г. по дело C-852/19, Гаванозов II и решение от 16 декември 2021 г. по дело C-724/19, HP).

- Участие в заседание на Експертна група към Генерална дирекция „Правосъдие“ на Европейската комисия във връзка с европейската заповед за арест (ЕЗА), (23 ноември 2023 г., Брюксел, Кралство Белгия).

* Обезпечаване и конфискация на облаги от престъпна дейност

- Участие в заседанията на Работна група „Сътрудничество по наказателноправни въпроси” (COPEN) по предложението за Директива на Европейския парламент и на Съвета относно отнемането и конфискацията на активи.

* Противодействие на тероризма

- Изготвен е ЗИД на НК съвместно с Дирекция „СЗ“ във връзка с Процедура за нарушение 2021/2047 по описа на ЕК, образувана за неизпълнение на задълженията по редица разпоредби от Директива (ЕС) 2017/541 на Европейския парламент и на Съвета от 15 март 2017 г. относно борбата с тероризма. Със ЗИД-а се адресират и препоръки на Комитета MONEYVAL.

- Участие в заседанията на РГ COPEN за вземане на решение за даване на мандат на ЕК за водене на преговори в Съвета на Европа по нова Конвенция за противодействие на тероризма.

* Борба срещу измамите и подправянето на безналични средства за плащане

- В ДВ, бр. 84 от 6 октомври 2023 г. са обнародвани изменения в НК и ЗАНН, с които в българското законодателство изцяло се транспонират изискванията на Директива (ЕС) 2019/713 за борба с измамите и подправянето на безналични платежни средства и за замяна на Рамково решение 2001/413/ПВР на Съвета.

* Право на информация в наказателния процес

- Участие в работна група за привеждане на българското законодателство в пълно съответствие с Директива 2012/13/ЕС относно правото на информация в наказателното производство. Изготвен е ЗИД на НПК, внесен в НС с решение на МС от 14.09.2023 г.

* Подобряване на националната правна рамка на несъстоятелността

- Участие в подготовка на законодателни изменения с цел подобряване на рамката на несъстоятелността в България, включително и за транспониране в националното законодателство на изискванията на Директива (ЕС) 2019/1023 за рамките за превантивно преструктуриране, за опрощаването на задължения и забраната за осъществяване на дейност, за мерките за повишаване на ефективността на производствата по преструктуриране, несъстоятелност и опрощаване на задължения – работни групи към МП и Европейската комисия (ЕК).

- Изготвяне на становища във връзка с процедура за нарушение поради нетранспониране в срок на изискванията на Директива (ЕС) 2019/1023 за рамките за превантивно преструктуриране, за опрощаването на задължения и забраната за осъществяване на дейност, за мерките за повишаване на ефективността на производствата по преструктуриране, несъстоятелност и опрощаване на задължения.

* Подобряване на правната рамка за борба с расизма и ксенофобията посредством наказателното право

- Неформална комуникация с ЕК и изготвяне на допълнителна информация във връзка с

процедурата за нарушение.

- Участие при обсъждането и приемането в НС на ЗИД на НК.

* Брачни въпроси и въпроси, свързани с родителската отговорност

- Изготвен и внесен в Народното събрание проект на ЗИД на ГПК във връзка с прилагането на Регламент № 1111/2019 относно компетентността, признаването и изпълнението на решения по брачни въпроси и въпроси, свързани с родителската отговорност и относно международното отвличане на деца.

* Признаване на произход и създаване на европейско удостоверение за произход

- Изготвяне на указания и участие в заседанията на работната група към Съвета на Европейския съюз по предложението за Регламент на Съвета относно компетентността, приложимото право, признаването на решения и приемането на автентични актове в областта на произхода и относно създаването на европейско удостоверение за произход.

* Цифровизация на съдебното сътрудничество по граждански и наказателни дела

- На 27 декември 2023 г. в Официалния вестник на Европейския съюз са публикувани Регламент на Европейския парламент и на Съвета относно цифровизацията на съдебното сътрудничество и на достъпа до правосъдие по трансгранични гражданскоправни, търговскоправни и наказателноправни въпроси и за изменение на определени актове в областта на съдебното сътрудничество и Директива на Европейския парламент и на Съвета за изменение на Директива (ЕС) 2003/8/ЕО на Съвета, на рамкови решения 2002/465/ПВР, 2002/584/ПВР, 2003/577/ПВР, 2005/214/ПВР, 2006/783/ПВР, 2008/909/ПВР, 2008/947/ПВР, 2009/829/ПВР и 2009/948/ПВР на Съвета и на Директива 2014/41/ЕС на Европейския парламент и на Съвета по отношение на цифровизацията на съдебното сътрудничество.

* Актуализиране на правната рамка за защита при вреди от дефектни продукти

- Изготвяне на указания за участие в заседанията на работната група към Съвета по предложението за Директива относно отговорността за дефектни продукти и при преговорите с Европейския парламент.

* Адаптиране на правилата за извъндоговорна гражданска отговорност към изкуствения интелект
* Изготвяне на рамкова позиция и указания за участие в заседанията на работната група към Съвета по предложението за Директива относно отговорността за дефектни продукти Предложение за Директива на Европейския парламент и на Съвета за адаптиране на правилата за извъндоговорна гражданска отговорност към изкуствения интелект. Работата по предложението беше спряна и ще бъде възобновена след приемане на Акта за изкуствения интелект.
* Съдебно сътрудничество по граждански и търговски дела – връчване на документи и събиране на доказателства

- Изготвен и внесен в Народното събрание проект на ЗИД на ГПК във връзка с прилагането на Регламент (ЕС) 2020/1783 на Европейския парламент и на Съвета от 25 ноември 2020 година относно сътрудничеството между съдилища на държавите членки при събирането на доказателства по граждански или търговски дела (събиране на доказателства) и на Регламент (ЕС) 2020/1784 на Европейския парламент и на Съвета от 25 ноември 2020 година относно връчване в държавите членки на съдебни и извънсъдебни документи по граждански или търговски дела („връчване на документи“).

* Защита от стратегически съдебни производства, насочени срещу участието на обществеността

- Изготвяне на рамкова позиция и указания и участия в заседанията на работната група към Съвета по предложенията за Директива на Европейския парламент и на Съвета относно защитата на лицата, ангажирани в участието на обществеността, от стратегически съдебни производства („стратегически съдебни производства, насочени срещу участието на обществеността“) - SLAPP.

* Улесняване на дейността на дружествата

- Изготвяне на рамкова позиция и участие в работната група към Съвета по законодателно предложение относно структурите с акции с право на повече гласове в дружествата, които искат акциите им да бъдат допуснати до търговия на пазар за растеж на малки и средни предприятия. Преговорите с Европейския парламент се очаква да приключат в рамките на Белгийското председателство.

- Изготвяне на рамкова позиция и участие в работната група към Съвета по законодателно предложение за изменение на директиви 2009/102/ЕО и (ЕС) 2017/1132 по отношение на по-нататъшното разширяване и актуализиране на използването на цифрови инструменти и процеси в областта на дружественото право.

- Изготвяне на становища по процедура за нарушение поради нетранспониране в срок на изискванията на Директива 2019/1151 във връзка с използването на цифрови инструменти и процеси в областта на дружественото право.

- Изготвяне на становища по процедура за нарушение поради нетранспониране в срок на изискванията на Директива 2019/2121 във връзка с презграничните преобразувания, сливания и разделяния.

- Участие в работната група за анализ и изготвяне на законодателни предложения във връзка с въвеждане в националното законодателство на изискванията на Директива 2019/2121.

* Създаване на регистър на управителите на дружества, лишени от права

- Участие в заседания на работна група към Агенция по вписванията със задача да изготви нормативна уредба по изпълнение на изискването за създаване на регистър на лицата, лишени от права съгласно Директива (ЕС) 2019/1151 за използването на цифрови инструменти и процеси в областта на дружественото право.

- Изготвяне на становища при анализ на разпоредбите на Директива (ЕС) 2019/1151 за използването на цифрови инструменти и процеси в областта на дружественото право.

* Защита на лицата, подаващи сигнали за нарушения на правото на ЕС

- Предоставяне на становище по проекта на Закон за защита на лицата, подаващи сигнали или публично оповестяващи информация за нарушения,  внесен в НС от група народни представители, с който се цели въвеждане в българското законодателство на Директива 2019/1937 относно защитата на лицата, които подават сигнали за нарушения на правото на Съюза. Законът беше приет от НС на 27 януари 2023 г. и влезе в сила на 2 май 2023 г. В края на февруари 2023 г. експерти от МП подготвиха актуализирана таблица за съответствието на българското законодателство с изискванията на Директива 2019/1937. Законът и таблицата бяха изпратени на вниманието на Европейската комисия чрез системата Themis/MNE. През м. септември 2023 г. експерти от МП участваха в подготовката на предложения за изменение и допълнение на закона, с които да бъдат въведени напълно изискванията на Директивата. Предложенията бяха внесени от група народни представители и частично бяха приети от 49-то НС (обн. бр. 88 от 20.10.2023 г.).

* Опазване на околната среда чрез наказателно право

- Участие в работната група към Съвета и изготвяне на позиции и указания по текстовете на директивата във връзка с триалозите с Европейския парламент по предложението за нова Директива за защитата на околната среда чрез наказателно право и заменяща Директива 2008/99/ЕО от 19 ноември 2008 г.

- Участие в преговорите на РГ COPEN за даване на мандат на Европейската комисия за водене на преговори от името на Съюза в Комитета PC-ENV на Съвета на Европа за целите на изготвяне на нова Конвенция на Съвета на Европа за опазване на околната среда чрез наказателното право.

* Борба с насилието над жени и домашното насилие

- Участие в Работна група „Сътрудничество по наказателноправни въпроси” (COPEN) към Съвета на Европейския съюз във връзка с преговорите по предложението за Директива на Европейския парламент и на Съвета относно борбата с насилието над жени и домашното насилие и изготвяне на позиции и указания по текстовете на директивата.

- Изготвяне на позиции, писмени бележки и редакционни предложения по отделните текстове на проекта на директива и участие в двустранни консултации с председателството и ЕК, включително при преговорите с Европейския парламент.

* Борба с корупцията

- Участие в Работна група „Сътрудничество по наказателноправни въпроси” (COPEN) към Съвета на Европейския съюз във връзка с преговорите по предложението за Директива на Европейския парламент и на Съвета относно борбата с корупцията, за замяна на Рамково решение 2003/568/ПВР на Съвета и на Конвенцията за борба с корупцията, в която участват длъжностни лица на Европейските общности или длъжностни лица на държавите членки на Европейския съюз, и за изменение на Директива (ЕС) 2017/1371 на Европейския парламент и на Съвета.

- Изготвяне на рамкова позиция, писмени бележки и редакционни предложения по отделните текстове на проекта на директива.

* Права на пострадалите и на непълнолетните обвиняеми в наказателния процес

- Участие при обсъждането и приемането през м. май 2023 г. в Народното събрание на проект на ЗИД на Наказателно-процесуалния кодекс, с който се цели въвеждането в националното законодателство на Директива 2012/29/ЕС за установяване на минимални стандарти за правата, подкрепата и защитата на жертвите на престъпления и за замяна на Рамково решение 2001/220/ПВР на Съвета и на Директива (ЕС) 2016/800 относно процесуалните гаранции за децата, които са заподозрени или обвиняеми в рамките на наказателнoто производство. Законът е обнародван в бр. 48 на Държавен вестник на 2 юни 2023 г. и влиза в сила от 1 септември 2023 г.

За целите на пълното транспониране на Директива 2012/29/ЕС на 13 декември 2023 г. Министерският съвет одобри ЗИД на НК, с който се изменя и НПК. На 20 декември 2023 г. същият беше внесен за разглеждане в Народното събрание.

* Права на заподозрените или обвиняемите лица

- Експертно участие в новосформираната през м. ноември 2023 г. в МП междуведомствена РГ със задача анализ на шестте процесуални директиви от Пътната карта на ЕС за укрепване на процесуалните права на заподозрени лица или на обвиняеми в рамките на наказателното производство във връзка с идентифицирани от ЕК проблеми със съответствието на националното законодателство в областта на защитата на процесуалните права на заподозрените и обвиняемите лица в наказателното производство, уредени в директивите.

* Защита на уязвимите възрастни

- Изготвена рамкова позиция и участие в заседанията на работната група към Съвета на ЕС по предложението за Регламент относно компетентността, приложимото право, признаването и изпълнението на мерки и сътрудничеството по въпроси, свързани със защитата на пълнолетни лица и предложението за Решение за упълномощаване на държавите членки да станат или да останат страни, в интерес на Европейския съюз, по Конвенцията от 13 януари 2000 г. относно международната защита на пълнолетни лица на Хагската конференция по международно частно право.

* Международноправни аспекти на ситуацията в Украйна
* Активно участие в координацията на равнище ЕС в област „Правосъдие“ по темите относно разследването на МНС и дейностите и инициативите , координирани от Евроюст по престъпленията на територията на Украйна.
* Участие в оперативната група „Замразяване и изземване“ (“Freeze and Seize“ Task Force) към ГД „Правосъдие“ на ЕК за координиране на дейностите, свързани със замразяването на активи, насочени към ефективното прилагане на финансовите санкции, наложени от Европейския съюз.
* Участие в двустранна среща между представители на Европейската комисия (ЕК) и на българските институции по прилагането на санкциите на ЕС спрямо Русия и Беларус.
* Участие в заседанията на работна група „Съдебно сътрудничество по наказателноправни въпроси“ (COPEN) към Съвета на Европейския съюз във връзка с преговорите по предложението за Директива относно определянето на престъпленията и санкциите, свързани с нарушаване на ограничителните мерки на Съюза.
* Регламент относно трансфера на производства по наказателни дела
* Запознаване и подготовка на рамкова позиция по предложението на ЕК за Регламент относно трансфера на производства по наказателни дела.
* Участие и подготовка на указания за заседания на РГ „Сътрудничество по наказателноправни въпроси” (COPEN) по темата.
* Борба със забавените плащания по търговски сделки

Изготвена рамкова позиция по предложението за Регламент на Европейския парламент и на Съвета за борба със забавата на плащанията по търговски сделки по въпросите от компетентност на Министерството на правосъдието.

* Европейски презгранични сдружения

 Изготвена рамкова позиция по предложението за Директива относно европейските презгранични сдружения по въпросите от компетентност на Министерството на правосъдието.

* Сътрудничество в наказателноправната област с трети държави

 Участие в заседанията на РГ COPEN (общи въпроси) към Съвета на ЕС и предоставяне на национален принос при обсъждането на въпросите на международното сътрудничество и правна помощ по наказателни дела със САЩ, Обединеното кралство, Западните Балкани, Япония, държавите от Латиска Америка и Карибския басейн и др.

**Участие в работата на Европейския съюз и Хагската конвенция по международно частно право**

 Продължи ефективната защита на интересите на Република България в преговорите по нови актове на ЕС и прилагането на действащото европейско законодателство относно правното сътрудничество и дружественото право чрез:

 - Подготовка на министъра на правосъдието и участие в Съветите ПВР, част „Правосъдие“ на 27 януари, 10 март и 9 юни, 21 юли, 20 октомври и 4 декември 2023 г.

 - Участие на управленско и експертно равнище в срещите на Съвета по европейски въпроси (СЕВ) и представяне на позиции, доклади и отчети по въпроси от компетентността на МП, вкл. подготовка и внасяне за одобрение от Министерския съвет на позициите и докладите от участието на министъра на правосъдието в заседанията на Съветите „ПВР“.

 - Участие на експертно равнище в работните формати към Съвета на ЕС и ЕК и представяне на позиции по темите: дигитализация на правосъдието; институционализиране и функциониране на Европейската прокуратура; обмен на електронни доказателства, вкл. преговори за сключване на споразумение между ЕС и САЩ в тази област; преговори по предложение за Конвенция на ООН в областта на киберпрестъпността; подкрепа на пострадалите от престъпления; хармонизация на законодателството в сферата на несъстоятелността; защита на пълнолетните лица; признаването на родителството между държавите членки; защита от домашно насилие и насилие срещу жени; отнемане на облаги от престъпна дейност; защита на жертвите от престъпления; криминализиране на нарушаването на санкциите на ЕС спрямо трети държави; разширяване на правомощията на Евроюст с престъпленията против мира и човечеството; създаване на електронни платформи за обмен на информация в областта на съвместните екипи за разследване и противодействието на тероризма; сътрудничество на ЕС със САЩ и Обединеното кралство; сътрудничество с ХКМЧП, UNCITRAL и UNIDRIOT; разширяване на списъка от престъпления на ЕС по чл. 83 (1) ДФЕС с включване на престъпленията от омраза и езика на омразата, домашното насилие и нарушаването на ограничителните мерки на ЕС; дейности в областта на правосъдието във връзка със ситуацията в Украйна; преговори по законодателното предложение относно трансфера на производства по наказателни дела; присъединяване на Европейския съюз към Конвенцията за признаване и изпълнение на чуждестранни съдебни решения по граждански и търговски дела, приета от Хагската конференция през 2019 г.; разширяване и актуализиране на използването на цифрови инструменти и процеси в областта на дружественото право; въвеждане на структури с акции с право на повече гласове в дружествата, които искат акциите им да бъдат допуснати до търговия на пазар за растеж на малки и средни предприятия; забавени плащания по търговски сделки, европейски трансгранични сдружения и др.

- Участие в заседанията на Европейската съдебна мрежа по граждански и търговски дела, м. април и м. юни 2023 г.

- Участие във встъпителната среща по провеждане на оценката на България в рамките на 10-тия кръг от взаимни оценки между държавите членки на ЕС на тема „Европейска заповед за разследване“ и подпомагане на изготвянето и приемането на окончателния доклад от визитата. Докладът за България е представен с участието на представител на дирекцията и приет на заседание на работна група COPEN на 25 октомври 2023 г.

- Участие в семинар относно Конвенцията на ООН за международните последици от съдебните продажби на кораби, м. октомври 2023 г., организиран съвместно с Испанското председателство на Съвета на ЕС и Европейската комисия.

- Изготвяне и изпращане на дължимите нотификации до Генералния секретариат на Съвета на ЕС и до Европейската комисия относно въвеждането и прилагането на нови актове на Съюза;

- Предоставяне на допълнителна информация на ЕК във връзка с процедури за нарушение по актовете на ЕС относно процесуалните гаранции на децата, обвиняеми в наказателното производство, защитата на пострадалите от престъпления, защитата на лицата, които подават сигнали за нарушения на правото на ЕС, защита на финансовите интереси на ЕС, правото на достъп до адвокат, правото на информация и другите процесуални права на de facto заподозрените и обвиняеми лица в наказателните производства, несъстоятелността, ECRIS, Европейската заповед за арест, използването на цифрови инструменти и процеси в областта на дружественото право, презграничните преобразувания, сливания и разделяния на търговски дружества.

- Изпълнение на задълженията на Република България като член на Хагската конференция по международно частно право чрез изготвяне на становища относно приемане на нови държави членки, участия в заседания (Съвет по общи въпроси и политика и др.), предоставяне и актуализиране на информация и попълване на въпросници във връзка с прилагането на конвенциите за апостила, за събиране на доказателства, за връчване на документи и за признаване на съдебни решения.

- Участие в 63-та сесия на Работна група V „Несъстоятелност“ към UNCITRAL, проведена в периода 11-15 декември 2023 г., Виена, Австрия. В рамките на събитието бяха обсъдени специфични въпроси от международната уредба на несъстоятелността, като акцент беше поставен върху транснационалното проследяване и възстановяване на активи в масата на несъстоятелността и определяне на приложимото право в производствата по несъстоятелност.

- Участие в международна конференция относно киберпрестъпността и електронните доказателства, организирана през м. ноември 2023 г. от Испанското председателство на Съвета на Европейския съюз.

**Участие в работата на Съвета на Европа, ООН, ОИСР и други международни организации**

* Борба с корупцията, изпирането на пари, трафика на хора и организираната престъпност

- Интензивно сътрудничество със Съвета на Европа, ООН, ОИСР и други международни организации по линия на превенцията и противодействието на корупцията и оценката на България в рамките на Групата държави срещу корупцията (GRECO), механизма за оценка на Конвенцията на ООН срещу корупцията (UNCAC) и Работната група за борба с подкупването в международните търговски сделки на ОИСР.

- Участие в четири заседания на Работната група за борба с подкупването в международните търговски сделки на ОИСР през м. март, юни, октомври и декември 2023 г. През м. октомври 2023 г. беше приет двугодишният писмен доклад на Република България за напредъка по изпълнението на препоръките от доклада за страната по фаза 4 от мониторинга по прилагането на Конвенцията за борба с подкупването на чужди длъжностни лица в международните търговски сделки на ОИСР. На заседанието през м. декември 2023 г. Работната група прие предварителната оценка за готовността на България за членство в ОИСР.

- Участие в Пленарно заседание на Антикорупционната мрежа на ОИСР за Източна Европа и Централна Азия (ACN), 3 - 5 октомври 2023 г., Париж, Франция.

- Координация, организация и провеждане на работно посещение във връзка с проверката на Република България по Втория кръг на прегледа по прилагането на Конвенцията на ООН срещу корупцията (19-21 юли 2023 г., гр. София).

- Участие в Четиринадесетата сесия на Работната група за преглед на изпълнението на Конвенцията на ООН срещу корупцията (12 – 16 юни 2023 г., Виена).

- Участие в обучение за националните експерти за контакт във връзка с прилагането на Конвенцията на ООН срещу корупцията, 5 - 6 септември 2023 г., Виена, Австрия.

- Участие в Десетата сесия на Конференцията на страните по Конвенцията на ООН срещу корупцията, 11 – 15 декември 2023 г., Атланта, САЩ.

- Участие в заседанията на Групата държави срещу корупцията (GRECO) през м. март, юни и ноември 2023 г., в рамките на които продължи дейността по мониторинг на прилагането на антикорупционните стандарти на Съвета на Европа и беше избрана темата за шестия кръг на оценка - предотвратяването на корупцията и насърчаването на почтеността на поднационално ниво.

- Участие в заседанието на Комитета на Съвета на Европа за оперативно действие на конвенциите в областта на сътрудничеството по наказателноправни въпроси (РС-ОС) през м. май 2023 г.

- Участие в Работна група към Министерството на правосъдието за въвеждане на оставащите препоръки от Доклада за България по Петия кръг на оценка на Комитета MONEYVAL, приет на 18 май 2022 г. В резултат от работата на Работната група са изготвени проектозакони за изменения и допълнения в НК (нова глава относно борбата с терористични престъпления), НПК, ЗОНПИ и други нормативни актове. Направените предложения за изменение и допълнение на законодателството касаят криминализиране на престъплението „тероризъм“ и ефективното разкриване, разлседване и преследване на престъпленията „изпиране на пари“ и „финансиране на тероризъм“.

- Участие в онлайн срещи за целите на изпълнението на препоръките към България от проверката на България в Петия кръг на взаимни оценки в Комитета на Съвета на Европа срещу изпирането на пари (MONEYVAL) и от FATF. Предоставяне на информация по изпълнението за мерките за целите на отчитане пред FATF.

* Процедура по подбор на кандидати на Република България за съдия в ЕСПЧ

Осъществяване на координация, изготвяне на заповеди и други документи, вкл. протоколиране на заседанията на Комисията по подбор, при провеждането на процедура по подбор на кандидати на Република България за съдия в ЕСПЧ, подготовка на цялата документация и осъществяване на координация между Република България и Съвета на Европа след приемане на Решението на Министерския съвет. Подпомагане на Комисията по подбор и дирекция „Правни дейности“ в МП във връзка със заведените дела срещу процедурата.

* Ефективност на правосъдието и права на човека

- Участие в работата на Европейската комисия за ефективност на правосъдието към Съвета на Европа (CEPEJ).

- Участие в 40-то и 41-во пленарно заседание на CEPEJ (15- 16 юни 2023 г., Страсбург).

- Координиране на събирането, предоставянето и анализа на статистиката за България за целите на: Доклада за Европейските съдебни системи – Издание 2024 г. (данни 2022 г.): ефективност и качество на правосъдието на Европейската комисия за ефективност на правосъдието на Съвета на Европаи за нуждите на „Информационното табло на Европейския съюз в областта на правосъдието”, чрез попълването на въпросник, разработен от CEPEJ.

- Участие в заседания на Националния координационен механизъм по правата на човека.

- Предоставяне на информация, попълване на въпросници, принос към планове за действие и отчети по изпълнението на мерките и препоръките към България в рамките на всички инструменти по правата на човека на Съвета на Европа и на ООН.

- Отчитане на изпълнението на мерките, заложени в Националната програма за превенция на насилието и злоупотребата с деца (2023-2026 г.) и Плана за действие за изпълнение на Националната програма за превенция на насилието и злоупотребата с деца (2023-2024 г.);

- Участие в изготвянето на проект на Национален план за действие за борба с антисемитизма и опазване на еврейското наследство;

- Координиране на подготовката за извънредното посещение в България на Европейския комитет за предотвратяване на изтезанията и нечовешкото или унизително отнасяне или наказание на Съвета на Европа (КПИ), 21 – 31 март 2023 г.; подготовка и координация на проведените заключителни срещи на 31 март 2023 г.; изпращане на предварителните заключения от визитата, окончателния доклад и позицията на българските власти по тях.

- Подготвени материали и среща на министъра на правосъдието със специален представител на Генералния секретар на Съвета на Европа по миграцията и бежанците, 11 септември 2023 г., Министерството на правосъдието.

- Координация на участието от страна на МП и подготовка на материали във връзка с посещението в България на Консултативния комитет към Рамковата конвенция за защита на националните малцинства на Съвета на Европа в периода 13-17 ноември 2023 г.

- Координация на участието от страна на МП и подготовка на материали във връзка с представянето на ХХIII-ХХV-ти доклад зна България по Конвенцията на ООН за премахване на расовата дискриминация пред Комитета на ООН по премахване на расовата дискриминация, на 28-29 ноември 2023 г., Женева, Швейцария.

* **Опазване на околната среда чрез наказателно право**

Участие в заседания на Комитета PC-ENV на Съвета на Европа за изготвяне на нова Конвенция на Съвета на Европа за опазване на околната среда чрез наказателното право. Изготвяне на национална позиция във връзка с преговорите.

**Присъединяване на България към ОИСР**

- Организация и координация за подготовка и участие в преговорния процес за присъединяване на България към ОИСР по теми от компетентност на Министерството на правосъдието.

- Участие в подготовката на законодателни изменения в НПК, НК и ЗАНН за изпълнение на препоръки от доклада за България по фаза 4 от мониторинга по прилагането на Конвенцията за борба с подкупването на чужди длъжностни лица в международните търговски сделки на ОИСР;

- Участие в заседанията на Междуведомствения координационен механизъм (МКМ) по въпросите на присъединяването на България към ОИСР и подготовка на становища, материали и изказвания по точките от дневния ред на МКМ.

**Други теми**

- Изготвяне на материали и участие в заседанията на междуведомствената работна група за подготовка на ратификацията на Втория допълнителен протокол към Конвенцията на Съвета на Европа за престъпленията в кибернетичното пространство.

- Участие в заседанията на междуведомствената работна група към МП за подготовка на концепция за регулиране на лобизма;

- Участие в дейността на междуведомствената работна група към МП за изменение на глава 14 „Престъпления против мира и човечеството“ от НК.

**-** Участие в заседание на Експертния комитет по престъпления от омраза (PC/ADI-CH) на Съвета на Европа във връзка с изготвянето на Препоръка за борба с престъпленията от омраза.

- Участие в дипломатическа конференция за приемане на Конвенция за международно сътрудничество в разследването и наказателното преследване на геноцид, престъпления срещу човечеството, военни престъпления и други международни престъпления (MLA Convention), 15-26 май 2023 г., гр. Любляна, Република Словения. Подготовка на документите за междуведомствено съгласуване и упълномощаване на министъра на правосъдието да подпише конвенцията в Хага, Кралство Нидерландия, през м. февруари 2024 г.

- Координация и сътрудничество с МВнР, ДАЗД, АХУ и други институции при изпълнението на международните задължения на България по инструментите на Съвета на Европа и ООН в областта на правата на човека (правата на децата, насилието срещу жени, предотвратяването на дискриминацията, престъпленията от омраза, антисемитизма, правата на хората с увреждания и др.).

- Координиране и изготвяне на отговорите на Република България, вкл. МП и други институции, на писмените въпроси на Групата за наблюдение на демокрацията, върховенството на закона и основните права (DRFMG) на Европейския парламент;

- Подготовка на материали за участие в кръгла маса на високо ниво на тема: „Отзивчивост и устойчивост на правосъдието за здравите демокрации и доверие в институциите“ (Любляна, 7 декември 2023 г.), организирана от ОИСР и Министерството на правосъдието на Словения в рамките на 9-та глобална кръгла маса на ОИСР за равния достъп до правосъдие.

- Проведен от екперти в периода м. август – м. октомври 2023 г. първи кръг от техническите преговори на експертно равнище с представители на дирекцията за двустранните отношения към Министерството на външните работи на Република Аржентина по проекти на Договор за правна помощ по наказателни дела и на Договор за екстрадиция между Република България и Република Аржентина. Постигнато съгласие по проекта на Договор за правна помощ по наказатилин дела. Предстои втори кръг на техническите преговори на експертно ниво по оставащите по-чувствителни за двете страни разпоредби от проекта на Договор за екстрадиция и евентуално пристъпване към процедура по одобряване и упълномощаване от МС за подписване на двата договора между Република България и Република Аржентина.

- Обмяна на кореспонденция за организиране на официални преговори между Република България и Обединените арабски емирства по проектите на договорите за екстрадиция, правна взаимопомощ по наказателноправни въпроси и трансфер на осъдени лица.

- Подготовка на материали, координация и сътрудничество във връзка със сключването на Споразумение за предоставяне на доброволна целева вноска между Министерството на правосъдието на Република България и Съвета на Европа*,* подписано на 5 декември 2023 г. в гр. Страсбург, Франция.

- Подготвени материали за двустранни срещи на представители на други министерства с други държави, в т.ч. Кралство Саудитска Арабия, Република Азербайджан, Социалистическа република Виетнам, Република Казахстан, държавите от балканския регион, Югоизточна Европа и Централна Азия и др.

- Проведена среща през м. декември 2023 г. на представители от дирекцията с представители на Кралската прокуратура и Посолството на Обединеното кралство в София във връзка с производствата по екстрадиция, правната помощ по наказателни дела и трансфера на осъдени лица между двете страни.

- Участие на експерти от дирекцията в подготовката и съгласуването на българската позиция във връзка с Десета сесия на Конференцията на страните по Рамковата конвенция за контрол на тютюна на Световната здравна организация, 20 - 25 ноември 2023 г., Панама.

**Многостранни отношения**

- Експерти започнаха проучване на възможността за присъединяване на България към Интерамериканската конвенция за трансфер на осъдени лица.

 **Международна правна помощ**

За периода, в изпълнение на функциите си на централен орган по международното правно сътрудничество служителите са обработили следния брой преписки:

**Международна правна помощ по наказателни дела**

|  |  |  |  |  |
| --- | --- | --- | --- | --- |
| *№* | *вид правна помощ* | *сигнатура* | *брой новообразувани преписки* | *брой изходяща кореспонденция* |
| 1 | Молби за правна помощ до РБ по наказателни дела в съдебна и досъдебна фаза /вкл. входящи молби за трансфер на наказателно производство/ | 99-… | 625 | 1378 |
| **2** | Молби за правна помощ на ВКП на РБ до компетентните органи на други държави /вкл. изходящи молби за трансфер на наказателно производство/ | 99-ВК-… | 810 | 2697 |
| 3 | Молби от компетентните органи на други държави за екстрадиция на лица, локализирани на територията на България  | 99-Е-… | 222 | 247 |
| 4 | Молби от компетентните органи на РБ до компетентните органи на други държави за екстрадиция на лица, локализирани на тяхна територия  | 99-Н-Е-… | 130 | 219 |
| 5 | Трансфер на осъдени лица, чужди граждани излежаващи присъди в България  | 99-Т-… | 8 | 32 |
| 6 | Трансфер на осъдени бълг. граждани, излежаващи присъди в други държави  | 99-Н-Т-… | 15 | 213 |
| **7** | Молби за взаимно признаване на присъди по ЕКМПП – входящи и изходящи | 99-Н-РР-99-РР-…. | 236 | 9727 |
| **8** | Молби за взаимно признаване на финансови санкции по Рамково решение 2005/214/ПВР – входящи и изходящи | 99-М-…99-НМ-… | 27671 | 431 |
| **9** | Молби за взаимно признаване на решения за конфискация по Рамково решение 2006/783/ПВР – входящи и изходящи  | 99-К-…99-НК-… | 6- | 4- |
| **10** | Молби за взаимно признаване на решения за пробация по Рамково решение 2008/947/ПВР – входящи и изходящи | 99-РВ-…99-Н-РВ-… | 3410 | 18- |
| **11** | МПП от РБ по нак. дела в съдебна фаза /вкл. входящи молби за трансфер на наказателно производство/ | 99-Н-… | 222 | 515 |
| 12 | Чуждестранни запитвания по механизма Петрухин до РБ  | 99-ЕР-… | 1 | 2 |
| 13 | Български запитвания по механизма Петрухин  | 99-Н-ЕР-… | 1 | - |
| 14 | Европейски трансфер на осъдени лица, чужди граждани излежаващи присъди в България  | 99-ЕТ-… | 8 | 3 |
| 15 | Европейски трансфер на осъдени бълг.граждани, излежаващи присъди в други държави  | 99-Н-ЕТ.. | 99 | 49 |
| **Общ брой новозаведени преписки по наказателни дела:** **Изходяща кореспонденция по наказателни дела:**  | **4988 бр.****5545 бр.** |

**Международна правна помощ по граждански дела**

|  |  |  |  |  |
| --- | --- | --- | --- | --- |
| *№* | *вид правна помощ* | *сигнатура* | *брой новообразувани преписки* | *брой изходяща кореспонденция* |
| 1 | МПП по граждански дела до компетентните органи на РБ  | 99-С | 466 | 973 |
| 2 | МПП по граждански дела от компетентните съдебни органи на РБ  | 99-Н-С | 404 | 1408 |
| 3 | Екзекватура на съдебни решения, постановени в РБ или други в държави | 99-Р-99-Н-Р- | 7- | 987 |
| **Общ брой новозаведени преписки по граждански дела:** **Изходяща кореспонденция по граждански дела:**  |  **877 бр.** **2486 бр.** |

***Програми и проекти***

***Участие в управление и мониторинг на програми и проекти, в подкрепа изпълнението на политиките в системата на Министерство на правосъдието, финансирани от фондовете на ЕС и други международни донорски програми***

Изпълнението и управлението на проектите и програмите налага модерни модели на работа и практики в редица институции в сектор „Правосъдие“.

***Управление на програми***

- Швейцарско-българска програма за сътрудничество (ШБПС)

В изпълнение на подписаното на 21.09.2022 г. Рамково споразумение между правителството на България и Федералния съвет на Швейцария за изпълнението на Втори швейцарски принос към избрани държави членки на ЕС за намаляване на икономическите и социалните различия в ЕС, Министерството на правосъдието е определено за програмен оператор на програма „Борба с корупцията и насърчаване на интегритета“. В отчетния период продължи работата по подготовка на Мярката за подкрепа (проектното предложение), в партньорство с Базелския институт за управление (Basel Institute on Governance), въз основа на сключен Меморандум за разбирателство между Базелския институт за управление и правителството на Република България от 18.05.2022 г.

С писмо от 31 август 2023 г. от Швейцарската агенция за развитие и сътрудничество беше получено одобрение под условие на документите по първи етап на представената Мярка за подкрепа. След преглед на поставените условия Министерство на правосъдието предприе мерки за отразяване на съответните бележки и подготви проект на документи за втори етап, които са в процес на съгласуване и допълване от Партньора. В изпълнение на чл. 4.4. от Регламента за изпълнение на ШБПС в периода 5-13 октомври 2013 г. беше проведена обществена консултация по Мярката за подкрепа със заинтересованите страни.

На 1 декември 2023 г беше организиран и проведен Комитет за наблюдение по „Подготвителна подкрепа за антикорупционната реформа на правителството на България“ в рамките на Втория швейцарски принос, организирано от Базелския институт за управление.

- програма „Правосъдие“ на Норвежкия финансов механизъм (НФМ) 2014-2021

През отчетния период продължи работата по програма „Правосъдие“ на НФМ 2014-2021. Бенефициенти на проектите по програмата са Главна дирекция „Изпълнение на наказанията“, Националния институт по правосъдието, Висшия съдебен съвет, Национално бюро за правна помощ и дирекция “Процесуално представителство на Република България пред Европейския съд по правата на човека” в администрацията на МП, 8 неправителствени организации и една община. Проектите в процес на изпълнение, 17 на брой, попадат в двете програмни области: 19. Корекционни услуги и задържане преди съдебния процес и 21. Ефективност и ефикасност на съдебната система, укрепване на правовата държава.

**През отчетния период в Програмна област 19 „Корекционни услуги и задържане преди съдебния процес“ са постигнати следните резултати:**

Предварително дефиниран проект № 1 "Осигуряване на безопасни и сигурни условия в местата за лишаване от свобода", с бенефициент Главна дирекция „Изпълнение на наказанията“. В процес на изпълнение и по установения график са всички пет договора за строително-монтажни работи в затворническо общежитие от открит тип „Хеброс” към затвора в гр. Пловдив, „Самораново“ към затвора в гр. Бобов дол, „Керамична фабрика” в затвора в гр. Враца, „Строител“ в Бургаския затвор с обособяване на преходно помещение. Изпълнението на договора за преустройство и смяна на предназначението на сграда чрез обособяване на арест и пробационна служба в гр. Петрич е на етап изготвена процедура за възлагане на обществена поръчка с техническо задание за доставка и монтаж на оборудване.

Предварително дефиниран проект № 2 „Повишаване на капацитета на персонала, изграждане на пилотен затвор, свързан с учебен център и подобряване на рехабилитацията на лишените от свобода“. Благодарение на общите усилия на всички заитересовани страни строително-монтажните дейности по изграждането на пилотния затвор в Самораново станаха факт от началото на 2023 г. Срокът за изпълнение на проекта е до края на м. април 2024 г. Към момента всички дейности се извършват съгласно утвърдения график. Програмният оператор и представители на заинтересованите страни редовно следят хода на строителните дейности, включително и чрез посещения на място в с. Самораново. През 2023 г. „Институт Инволас“ изготви три Мониторингови доклади. Описаните рискове се обсъждат редовно с ГДИН и Офиса на финансовия механизъм. По отношение на меките мерки през изминалата година беше разработена стратегия за обучение на персонала, включваща нови програми за обучение на персонала в затворите, нови учебни програми за първоначално и продължаващо обучение, както и оценка и анализ на нуждите от обучение и цялостен анализ на програмите за обучение. Представен и одобрен е „Нов етичен кодекс”. Проведено е обучение на ръководния персонал на ГДИН с разработени дигитални учебни материали и учебни филми. Внедрени са нов инструмент за оценка на риска на лишените от свобода и софтуерна платформа. Програмите за рехабилитация на уязвими групи затворници, включително роми, остават един от основните приоритети в рамките на проекта. Изготвена е концептуална рамка за рехабилитация на лишените от свобода. Две програми за социална реинтеграция на уязвими групи, включително роми, бяха финализирани през ноември 2023 г.

Предварително дефиниран проект № 3 „Засилване прилагането на алтернативните мерки на лишаването от свобода“. Развитието на пробационните служби се постига чрез повишаване на компетенциите и стандартите, включително и с обмяна на опит и междуинституционално сътрудничество. В този проект най-значимият напредък е свързан с професионалната квалификация и обучение на служителите. Разработена е концепция за обучение на пробационни служители с последваща програма за обучение. Създадена е и работи платформа за електронно обучение. През отчетния период са проведени обучения на пробационни служители за повишаване на уменията за мотивационно интервюиране и за по-добро управление на уязвими групи правонарушители, включително роми. Извършено е преразглеждане и актуализиране на инструментариума за оценка на нарушителите и въвеждането на нови програми за социално въздействие заедно със софтуерна платформа.

**През отчетния период в Програмна област 21 „Ефективност и ефикасност на съдебната система, укрепване на правовата държава“ са постигнати следните резултати:**

По проекта на Висшия съдебен съвет “Повишаване на професионализма в съдебната система” на базата на анализи и обмен на опит са разработени и утвърдени от Пленума на ВСС предложения за усъвършенстване на законодателството и организационни изменения в процедурите за назначаване, подбор и кариерно развитие на магистратите. По проекта са командировани общо 9 магистрати на стаж в Регистратурата на Европейския съд по правата на човека в Страсбург и в Отдела за изпълнение на съдебни решения на Съвета на Европа. Завършени и представени са предложенията за подобряване на прилагането на възстановителното правосъдие и за усъвършенстване на законодателството по отношение на съдебните преводачи.

Изпълняваният от дирекция “Процесуално представителство на Република България пред Европейския съд по правата на човека” проект допринесе за въвеждането на задължително изучаване на дисциплината „Права на човека“ на ниво висше юридическо образование. По проекта са преведени на български език над 100 акта на Европейския съд по правата на човека – решения, ръководства, справки, прегледи и други.

По проекта на Националния институт на правосъдието “Превенция и противодействие на насилието срещу жени и домашното насилие” е разработено Ръководство за управление на делата, свързани с домашно насилие и насилие, основано на пола, за магистрати. Над 300 правни специалиста са обучени да прилагат ориентиран към жертвите подход при противодействието на насилието срещу жени и домашното насилие.

По другия проект на Националния институт на правосъдието „Съвременна учебна среда за съдии, прокурори, следователи и други представители на професионалната общност“ е разработена Рамка за устойчиво съдебно обучение в областта на основните права и върховенството на правото. Като част от учебната програма на НИП Рамката ще се прилага при задължителното първоначално и текущото обучение на магистратите. По проекта са изградени и оборудвани 13 споделени учебни пространства в органите на съдебната власт в страната, където вече се провеждат обучения.

По програмата е предвидено изпълнение и на проекти, финансирани чрез малка грантова схема (МГС). Сключени са девет договора за предоставяне на безвъзмездна финансова помощ, като пет от тях попадат в програмен резултат 4 “Повишаване на капацитета на българските институции в областта на домашното насилие“, а останалите четири в програмен резултат 3 „Повишаване капацитета на българските институции в областта на детското правосъдие“. Към настоящия момент единият от проектите е приключил успешно, а останалите са в процес на изпълнение.

Въпреки че проектите по МГС са 9, всички 28 области в България са обхванати от различни дейности. Някои от проектите предвиждат партньорство между местни и държавни институции, докато други обхващат мрежа от професионалисти в цялата страна. Така например в обученията на следователи и прокурори ще участват магистрати от всички 28 административни области. Освен административните центрове, проектите имат обхват и в отдалечени райони на страната, например с мобилни екипи от професионалисти на разположение на дежурство за достъп до уязвими групи и лица в нужда.

При някои от бенефициентите постигнатите до момента показатели надхвърлят заложените по проектите.

По всички проекти са извършени различни видове проучвания и/или анализи, които служат като основа за изпълнение на последващи дейности.

Повечето от проектите имат за цел да подпомогнат чрез цялостна нова услуга разработването и въвеждането на ефективни интегрирани подходи, насочени към подобряване на състоянието и възможностите на децата от ромската общност в контакт със закона и жертвите на домашно насилие. Други проекти имат за цел да развият системата за повишаване на капацитета на българските власти в областта на правосъдието за деца, жертви или свидетели на престъпления или деца в конфликт със закона.

Трудностите, с които се сблъскват бенефициентите са породени от притесненията на целевите групи и липса на мотивация и желание за взаимодействие с организациите, предоставящи услугите, както и страхът на децата и родителите от последващи действия като контакт с институциите, насочване за изготвяне на индивидуална оценка, търсене на помощ и подкрепа. Местните избори също повлияха на изпълнението на част от дейностите, тъй като възпрепятстваха провеждането на физически събития, свързани със събирания, срещи или дискусии, тъй като целевата група (ромски жени и ромски деца) често свързва подобни срещи по време на предизборна кампания с политически цели. В друг случай доведоха до смяна на местната власт в една от общините - изпълнител на проект.

 **Двустранни инициативи по фонда за двустранни отношения на програма „Правосъдие“**

С финансиране по Фонда за двустранни отношения (ФДО) на Програма “Правосъдие” е сключен договор за изпълнение на проектна инициатива „Предварителна оценка на потребностите в областта на писмения и устния превод в съдебната система на България” с бенефициент ВСС и партньор Норвежка съдебна администрация. Договорът за изпълнение на инициативата е сключен на 18 май 2023 г. и е със срок за изпълнение до 18 октомври 2023 г. Общата цел е извършване на предварителна оценка на потребностите в областта на писмения и устния превод в съдебната система на България и Регистъра на съдебните преводачи. В рамките на инициативата е изследван опитът на норвежките експерти и норвежката администрация в областта на писмените и устните преводи.

Одобрено е предложение и е сключен договор за двустранна инициатива от Норвежката корекционна служба, което ще се изпълнява в партньорство с ГДИН. При реализиране на проектното предложение ще се изработи концепция за създадаването на два „Зелени затвора“. За целта са избрани затворите в гр. Плевен и гр. Белене. Те разполагат с необходимите ресурси, територия и персонал за осъществяване на селскостопански дейности и животновъдство. В двата затвора има възможност за провеждане на иновативно обучение в областта на екологичното управление на затворите. Приключи оценяването на предложение за двустранна инициатива от Националния институт на правосъдието в партньорство с Норвежката съдебна администрация, по която предстои организиране на международна конференция, посветена на стреса в работата на съдиите в Европа. На конференцията ще бъдат обсъдени и предложени решения за противодействие на проблема във взаимодействие с представители на Университета на Осло. Двустранната инициатива получи принципното одобрение на членовете на Комитета за сътрудничество чрез неприсъствена процедура по електронна поща. Предстои инициативата да бъде финансирана чрез Фонда за двустранни отношения на Програма “Правосъдие”.

***Оперативна програма „Добро управление“***

„Разработване и внедряване на електронна информационна система за единна входна точка за запори“

През отчетния период успешно приключи изпълнението на проекта.

Проектът е разработен в изпълнение на мярка 5.19 от Пътната карта към Стратегията за електронно управление в Република България 2014-2020 г. Разработените информационна система и електронни административни услуги са въведени в експлоатация. През м. декември 2023 г. Министерството на правосъдието като бенефициент по проекта беше удостоено с Първо място в годишния Конкурс за добри практики в държавната администрация.

„Реализиране на централизирана автоматизирана информационна система „Съдебен статус“

Проектът е в изпълнение на Стратегията за развитие на електронното управление в Република България за периода 2016-2020 г., т. 5.8. от Пътна карта за изпълнение на Стратегията. В рамките на проекта е изградена ЦАИС “Съдебен статус”. Системата е внедрена в експлоатация в 113 бюра съдимост и в Министерство на правосъдието. Извършена е регистрация на електронната административна услуга „Електронно свидетелство за съдимост“ в Регистъра на услугите към Административния регистър.

***Хоризонтални програми на европейската комисия проект „Намери адвокат“***

На 9 декември 2022 г. е подписан официално договорът с Европейската комисия (ЕК) за изпълнението на проект „Намери адвокат“ по пряко управляваната от Европейската комисия програма „Правосъдие-2022-Е-Правосъдие“. Целта на проекта е да се рационализират и опростят съдебните процедури не само в Република България, но и в цяла Европа, да се осигури по-добър достъп до правосъдие и засилено сътрудничество между административните и съдебните органи със съвременни средства за електронна комуникация. Проект „Намери адвокат“ ще осигури механизъм „едно гише“, единна точка за достъп за търсене на адвокати от различни държави членки, участващи в системата (в нашия случай чрез интегриране на данни от Висшия адвокатски съвет).

Проведени са два комитета за сътрудничество (в Рига и София), както и три работни посещения на членове на екипа за управление с обмяна на опит в Република Гърция, Кралство Нидерландия и Република Естония. В резултат от работните посещения бяха изготвени доклади, определящи текущата ситуация и най-добрите практики в областта на достъпа до правосъдие и използването на Европейския портал за електронно правосъдие в посочените по-горе страни.

След проведена процедура по реда на ЗОП беше избран изпълнител, който да извърши проучване на действащата нормативна уредба в Република България, както и на добри практики в тази област на страните членки на ЕС, като проучването да обхване Естония, Гърция и Швеция. Изпълнителят изготви аналитичен доклад, съдържащ информация за съществуващите практики във всяка от изследваните страни, идентифицира добрите практики, даде препоръки за функционалности, които да се предоставят от информационната система „Регистър на адвокатите“ и разработи техническа спецификация и тръжна документация за разработването на регистър „Намери адвокат“ и интегрирането му с портала за е-правосъдие на ЕК.

Междуведомствена работна група анализира доклада на избрания изпълнител „Проучване на нормативната уредба и европейски практики и изготвяне на сравнително-аналитични доклади с конкретни препоръки за необходимите промени в нормативната уредба и функционалностите, които да се предоставят от информационната система „Регистър на адвокатите“, както и изразеното по него становище от Висшия адвокатски съвет (партньор на Министерство на правосъдието по проекта), с оглед вземане на решение за начина и формата за изграждане на информационната система „Регистър на адвокатите“.

***Процедура от Европейската комисия в подкрепа на транснационални проекти в областта на Електронното правосъдие, правата на жертвите и процесуалните права (JUST-2023-JACC-EJUSTICE)*** .

Основните приоритети по тази покана са:

а) принос за постигането на целите на Европейската Комисия, относно цифровизацията на правосъдието в ЕС и Европейската стратегия за електронно правосъдие и Плана за действие на Съвета за периода 2019-2023 г. (приоритет „Електронно правосъдие“);

б) принос за ефективното и съгласувано прилагане на Наказателното право на ЕС в областта на правата на лицата, заподозрени или обвинени в престъпление (приоритет „Процесуални права“);

в) принос за ефективното и съгласувано прилагане на правото на ЕС в областта на Правата на жертвите на престъпления в съответствие със Стратегията на ЕС относно правата на жертвите (2020-2025 г.) (приоритет „Правата на жертвите“).

***Инструментът за техническа подкрепа (Инструментa)*** на Европейската комисия предоставя подкрепа на националните институции за мерки насочени към реформиране на управлението, администрацията, икономическите и социалните сектори с цел увеличаване на конкурентоспособността, растежа, заетостта и инвестициите. По линия на Инструмента за техническа подкрепа е одобрен проектът „Установяване на балансирано разпределение на работното натоварване в съдебната система“

Предоставянето на техническа подкрепа за въвеждане на балансирано разпределение на работното натоварване в съдебната система е ключова стъпка за покриването на заложените индикатори за България по линия на различни механизми на ЕС. Използването на конкретно постигнатите резултати ще има реално отражение върху всички съдии, тъй като ще бъде създадена възможност за достоверно измерване освен на натовареността на съдилищата, но и на индивидуалната натовареност на всеки един от тях. Министерството на правосъдието оказва техническа подкрепа при реализирането на проекта, изразяваща се в почти ежедневна кореспонденция със Европейската комисия за ефективност на правосъдието СЕПЕЖ, организиране и координиране на срещите на Консултативната група, както и други срещи при необходимост; предоставяне на допълнителна информация на изпълнителя и на заинтересованите страни в РБ, в т.ч. ВСС и съдилищата; подпомагане организацията на всички посещения на СЕПЕЖ в страната ни и др. ВСС съдейства с подпомагане избора на изпълнителя по отношение на съдилищата, които могат да бъдат посетени в рамките на проучванията. Срокът за изпълнение е 18 месеца (ноември 2022 – май 2024).

Чрез успешната реализация на проектите и програмите се допринася за по-ефективно изпълнение на политиките в сектор „Правосъдие“, включително за дейности, за които средствата от държавния бюджет не са достатъчни.

***Участие в междуведомствени звена и международни формати за планиране и наблюдение на изпълнението програми и проекти***

През отчетния период служители на МП бяха включени в общо 26 междуведомствени работни групи и международни работни формата за планиране и наблюдение на изпълнението програми и проекти, на които предоставиха информация и взеха участие в проведени заседания, работни срещи и семинари. Голяма част от тях са с международно участие и участие на представители на професионалната общност и неправителствения сектор. Формàтите са свързани, освен с политиките в сектор „Правосъдие“, и с изпълнението на национални приоритети като ромското включване, противодействието на домашното насилие, предоставянето на безвъзмездна финансова подкрепа за развиващите се страни.

Участието в тях допринася за по-доброто планиране, реализиране и отчитане при изпълнението на програми и проекти, както и за стратегическото и международно позициониране на политиките на Министерството на правосъдието.

***Предоставена актуална информация за прилагането на Актуализираната стратегия за продължаване на реформата в съдебната система и гарантиране на върховенството на правото***

През отчетния период са изработени 40 документа с информация за състоянието на съдебната реформа и предприетите действия от българските институции в контекста на показателите по Механизма за сътрудничество и оценка, хоризонталния Механизъм за върховенство на правото и на реформите по Националния план за възстановяване и устойчивост (Плана).

В областта на правосъдната система действа Актуализирана стратегия за продължаване на реформата в съдебната система, одобрена от НС на 21.01.2015 г. Стратегията е с изтекъл хоризонт на действие, като към момента функционира Съвет по прилагане на Актуализираната стратегия за продължаване на реформата в съдебната система, чиято дейност е насочена към обсъждане на основни предизвикателства в областта на съдебната система.

От началото на годината Съветът по прилагане на Актуализираната стратегия за продължаване на реформата в съдебната система заседава два пъти. На проведеното на 30 януари 2023 г. редовно заседание Съветът обсъди изпълнението на Концепцията за наказателна политика за периода 2020 – 2025 г., приета с Решение № 318 на Министерския съвет от 11 май 2020 г. В рамките на заседанието се обсъдиха и акцентите от Доклада за Европейските съдебни системи – Издание 2022 г. (данни 2020 г.): ефективност и качество на правосъдието на Европейската комисия за ефективност на правосъдието на Съвета на Европа.

На проведеното на 30 май 2023 г. редовно заседание, Съветът обсъди следните документи: Анализ в изпълнение на Дейност 1 „Мерки за осигуряване на по-добро функциониране на българската съдебна система във връзка с процедурите за назначаване, подбор и кариерно развитие на магистратите“ по проект „Повишаване на професионализма в съдебната система“ по Норвежкия финансов механизъм 2014-2021; Концептуални предложения на законодателни изменения, имащи за цел изпълнение на Препоръка 2 от третия Годишен доклад за върховенство на правото в ЕС „Постигане на напредък по законодателните изменения, насочени към подобряване на функционирането на Инспектората към Висшия съдебен съвет и избягване на риска от политическо влияние, по-специално чрез включване на съдебните органи в подбора на неговите членове“; Предложенията за законодателни промени за въвеждане на възстановително правосъдие, разработени от ВСС в изпълнение на Дейност 3 с наименование „Подобряване на прилагането на механизмите на възстановително правосъдие“ по проект „Повишаване на професионализма в съдебната система“ по НФМ 2014-2021.

По отношение на Механизма за върховенство на правото, в края на 2022 г. беше организирано събирането на информация от компетентните институции и предоставянето на принос от страна на Република България за Годишния доклад относно ситуацията с върховенството на правото в Европейския съюз от 2023 г., като беше отчетено изпълнението на мерките от компетентността на Министерството на правосъдието. През м. февруари 2023 г. бяха организирани срещи на представители на Европейската комисия с институциите, предоставящи информация от страна на България в процеса на подготовка на годишните доклади за върховенството на правото. Предоставената допълнителна информация по въпроси, възникнали по време на проведените разговори беше изпратена своевременно на ЕК.

В средата на м. юни 2023 г. Европейската комисия предостави на Министерството на правосъдието черновата на Главата за България за отразяване на технически бележки, коментари и предложения. Дирекция СРП създаде необходимата организация, координира, събра и обобщи получените от компетентните институции предложения за редакции, които бяха взети предвид при финализирането на документа, който беше оповестен на 5 юли 2023 г.

В специалната Глава за България се цитира изпратеното от министър-председателя писмо от 26 юни т.г. до председателя на ЕК и подготвено от МП, като се посочва, че с приетите законодателни изменения във връзка с отговорността на главния прокурор и контрола върху прокурорските откази за образуване на досъдебно производства се адресират опасенията от предходни Доклади по върховенството на закона и се изпълнява последния неизпълнен ангажимент, включен в доклада за България по МСО от 2019 г.

Изрично се посочва ролята на Съвета за прилагане на Националния координационен механизъм за върховенство на правото в координацията на действията на институциите в сферата на върховенството на правото. По покана на Европейската комисия структурата и функциите на Съвета бяха представени на 25 май 2023 г. пред мрежата от национални точки за контакт по върховенството на правото като добра практика за междуинституционално сътрудничество. На 25 октомври 2023 г. пред мрежата на лицата за контакт по върховенството на правото от държавите членки Съветът беше представен като добра практика за разработване и прилагане на мерки в изпълнение на препоръките от годишните доклади за върховенството на правото. Проведоха се и три технически срещи с представители на Европейската комисия, на които бяха обсъдени измененията в Конституцията, промените в Закона на съдебната власт и в Закона за обществените поръчки, инициирани в изпълнение на препоръките от четвъртия годишен доклад за върховенството на правото. Предоставената информация беше част от аргументите за положителното становище на Европейската комисия по кандидатурата на България за присъединяване към Шенгенското споразумение.

За България са дадени 6 препоръки и се отбелязва липсата на прогрес в три сфери: придвижване на законодателство, подобряващо функциите на Инспектората към ВСС, като се избегне политическо вмешателство при избора на членовете му; липса на стъпки за подобряване на състава на ВСС в съответствие с европейските стандарти за Съветите на съдебната власт и накрая липса на резултати за ефективността на разследване на корупция и убедителни резултати в борбата с корупцията чрез институционална реформа на Антикорупционната комисия и специализираните съдебни органи.

През отчетния период продължи работата и в рамките на Съвета за прилагане на Националния координационен механизъм за върховенство на правото. Във връзка с взето решение на Съвета (Протокол № 2 от 05.12.2022 г.) бяха инициирани изменения и допълнения в разпоредбите на ПМС № 240/2019 г., приети с ПМС № 237/2022 г. (Обн. ДВ бр. 25 от 17.03.2023 г.), като в състава на Гражданския съвет освен представители от професионалните организации на съдиите, прокурорите, следователите и журналистите, беше добавена и професионалната организация на адвокатите.

През 2023 г. Съветът за прилагане на Националния координационен механизъм за върховенство на правото и функциониращия към него Граждански съвет заседава два пъти - на 26 юни и 18 септември 2023 г., На първото заседание беше взето решение за сформиране на експертна работна група за медийна среда и достъп до информация, която да действа към Съвета. Приета беше и Политика за гарантиране свободата на медиите, плурализма и защитата от стратегически съдебни производства, насочени срещу участието на обществеността – Концептуална бележка.

В състава на експертната работна група се включват представители на авторитетни организации, ангажирани с проблемите на медийната среда и на институциите и организациите, включени в състава на Съвета.

Приетата Политика за гарантиране свободата на медиите, плурализма и защитата от стратегически съдебни производства, насочени срещу участието на обществеността съдържа предложения относно възможните законодателни изменения, свързани със SLAPP делата, както и мерки за изпълнение на препоръките на ЕК, свързани с третия стълб на Механизма за върховенство на правото – Медиен плурализъм и свобода на медиите, изработени в резултат на проведени срещи през в началото на годината с представители на съдебната система, адвокатурата и медиите.

През периода бе подготвяна информация във връзка с участието на представители на Министерския съвет, министъра на правосъдието и членовете на политическия кабинет в срещи по теми, свързани със съдебната реформа и противодействието на корупцията, включително в контекста на процеса за присъединяване на България към Шенгенското споразумение.

По отношение участието на президента на Р България в Срещата на върха за демокрация и домакинството на България на антикорупционна кохорта, Министерството на правосъдието в сътрудничество с Министерството на външните работи осъществи редица дейности за реализиране на демократична кохорта на тема „Антикорупционните политики като гаранция за национална сигурност, стабилност и суверенна политика“, проведена през м. март 2023 г. Кохортата се реализира в контекста на срещите на върха за демокрация, инициирани от президента на САЩ в Годината на действие. Представител на България в контактната група, която да подготви втората среща на върха за демокрация, беше министърът на правосъдието и в изпълнение на ангажиментите му през първото тримесечие се осъществих следните инициативи:

• срещи с посланиците на САЩ, Молдова, Северна Македония, Румъния, Хърватска, Албания, Черна гора, Гърция и Сърбия, на които беше представена концепцията на българската страна за принос към Годината на действие.

• виртуална официална откриваща среща на кохортата „Антикорупционните политики като гаранция за национална сигурност, стабилност и суверенна политика“ с участието на представители на Молдова, Северна Македония, Румъния, Албания и Черна гора, на РАИ и мрежа от неправителствени организации, включваща Центъра за изследване на демокрацията, Българския институт за правни инициативи, Фондация „Америка за България“. В срещата се включиха и представители на антикорупционните кохорти, оглавявани от Американската агенция за чуждестранна помощ (USAID), съвместно с мозъчния тръст “Брукингс” и Молдова.

• участие на министъра на правосъдието в присъствената среща на лицата за контакт (focal point) във Вашингтон, на която беше представена концепцията на кохортата, основните й цели, дебатите, проведени по време на откриващата дискусия и останалите събития, инициирани от страна на България.

• в контекста на подготовката на Срещата на върха за демокрация се проведоха официални срещи с представители на правителството на САЩ в т.ч. на Държавния департамент, Департамента по правосъдие, Съвета за национална сигурност, Американската агенция за чуждестранна помощ (USAID).

• на 25 януари 2023 г. в Белград се проведе регионалният антикорупционен форум Tackling State Capture in Southeast Europe: Delivering on the European Rule of Law Promise, на който беше представена концепцията на кохортата и нейните основни цели, като последвалата дискусия беше част от инициативите от антикорупционната кохорта, оглавявана от България.

• в рамките на антикорупционната кохорта на Срещата на върха за демокрация, на 21 март 2023 г. в София се проведе дискусионен форум с участието на представители на държавните институции на партньорските държави и на неправителствени организации от региона и САЩ. Участниците представиха постиженията на правителствата от региона през Годината на действие и приеха Програма за действие в областта на антикорупцията.

Положените усилия от страна на министерството утвърдиха ролята на България като лидер на демократичната кохорта за противодействие на корупцията и получиха висока оценка от международните ни партньори, което допринася за повишаване на авторитета на страната ни.

Представителите на Министерството на правосъдието участват в дейността и заседанията на междуведомствената работна група за координиране на дейностите по разработване и актуализиране на Национален списък с показатели за наблюдение и отчитане по постигане напредъка по Целите за устойчиво развитие на ООН.

Като част от инструментариума на ЕС в областта на върховенството на правото и ключов принос към европейския семестър е Информационното табло на ЕС в областта на правосъдието, което представя годишен преглед на показателите за ефективността, качеството и независимостта на правосъдните системи. На 8 юни 2023 г. Европейската комисия публикува единадесетото годишно издание на Информационното табло в областта на правосъдието за 2023 г., в което са доразвити показателите на трите аспекта – ефикасност, качество и независимост, включително за достъпността на правосъдието за лицата в риск от дискриминация и възрастните хора, както и по отношение на цифровизацията на правосъдието, която е изиграла решаваща роля за запазване функционирането на съдилищата по време на пандемията от COVID-19 и подпомагането на възстановяването им след нея, както и в по-общ план за насърчаване на ефективни и достъпни съдебни системи. Информационното табло от 2023 г. включва данни за 16 нови области, например как националните органи се справят с корупцията, каква е продължителността на производствата по дела за подкупи и какви са специфичните мерки за улесняване на равния достъп до правосъдие на възрастните хора, жертвите на насилие, основано на пола, и домашно насилие, както и на лицата, които по принцип са изложени на риск от дискриминация. За първи път изданието от 2023 г. включва и конкретни данни за заплатите на съдиите и прокурорите, за назначаването на председателите на Върховните съдилища и главните прокурори, както и за висшите инстанции, упражняващи конституционни юрисдикции, и др.

***Дейности във връзка с Националния план за възстановяване и устойчивост***

Дирекция „Стратегическо развитие и програми“ участва в проследяването на изпълнението на етапите и целите и на съответствието на отчетения напредък, като отчита изпълнението на всяка от реформите, за които Министерството на правосъдието е определено за отговорна институция за изпълнението им. Продължава изпълнението на заложените в Националния план за възстановяване и устойчивост реформи, които представляват съществен елемент от реформата на съдебната система и противодействието на корупцията.

От законопроектите, изработени от МП за обезпечаване на второ плащане (м. декември 2022 г.) и трето плащане (м. юни 2023 г.) по НПВУ, остават да бъдат приети: Закон за несъстоятелност на физическите лица, Закон за допълнение на ТЗ за създаване на законова рамка за постигане ускорена ликвидация на юридически лица.

По мярката за въвеждане на нормативна уредба във връзка с подаването на сигнали за нередности е приет Закона за защита на лицата, подаващи сигнали или публично оповестяващи информация за нарушения. Същият е обнародван в ДВ, бр. 11 от 2 февруари 2023 г. и е в сила от 4 май 2023 г. ЗИД на НК относно институтите на "обида" и "клевета" е обнародван в ДВ, бр. 67/04.08.2023 г. ЗИД на ЗЗЛПСПОИ е обнародван в ДВ 88,/20.10.2023 г.

В изпълнение на мярката за законодателните изменения за реформа на Комисията за противодействие на корупцията и за отнемане на незаконно придобитото имущество е приет Закон за противодействие на корупцията. Същият е обнародван в ДВ бр. 84/6.10.2023 г. Законът е влязъл в сила от деня на обнародването му в Държавен вестник.

По отношение на мярката за въвеждане на задължителна съдебна медиация по някои граждански и търговски спорове е предложено изменение в НПВУ за удължаване на срока, предвид отлагателното действие на разпоредбите на закона (в сила от 01.07.2024 г.) и необходимостта от техническо обезпечаване и обособяване на центровете по медиация. Със Заключителните разпоредби на закона са направени изменения в Закона за съдебната власт и ГПК. С Решение на Съдийската колегия от 31 октомври 2023 г. е изменен Класификатора на длъжностите в администрацията на съдилищата. Наредба № 10 от 30 октомври 2023 г. за подбора, статута и дейността на медиаторите в съдебните центрове по медиация е обнародвана в ДВ, бр. 94, от дата 10.11.2023 г. Наредба № 11 от 30 октомври 2023 г. за структурата и организацията на дейността на съдебните центрове по медиация е обнародвана в ДВ, бр. 94, от дата 10.11.2023 г. Чрез §3 на Преходните и заключителни разпоредби на Наредба № 11 от 30 октомври 2023 г. се правят промени в Правилника за администрацията на съдилищата, касаещи въвеждането на длъжност "координатор на съдебните центрове по медиация".

Проектът на Концепция за регулиране на лобистките дейности в Република България е публикуван на Портала за обществени консултации на 17.11.2023 г. Срокът за получаване на коментари по проекта на Концепция е 18.12.2023 г.

Проектът на Закон за допълнение на ТЗ за създаване на законова рамка за постигане ускорена ликвидация на юридически лица е публикуван на страницата на Портала за обществени консултации на 28 декември 2023 г. със срок за получаване на бележки и коментари 29 януари 2024 г.

Приет е Закон за изменение и допълнение на Търговския закон по отношение на производствата по несъстоятелност. Същият е обнародван в ДВ, бр.66 . от 1 август 2023 г. и влиза в сила от 4 август 2023 г. С Постановление № 269 на МС от 7 декември 2023 г. е приета Наредбата за инструментите за ранно предупреждение и достъпа до информация на предприятията при вероятност от несъстоятелност. Постановлението е обнародвано в ДВ брой 103/12.12.2023 г. Наредбата за изменение и допълнение на Наредба № 3 от 2005 г. за реда за подбор, квалификация и контрол върху синдиците e обнародвана в ДВ бр.106/22.12.2023 г.

За изпълнение на реформата на несъстоятелността е предложено удължаване на срока, предвид необходимостта от изграждане на АИС „Търговска несъстоятелност“, със срок м. юни 2024 г. Наредбата за утвърждаване на образци по чл. 693а от Търговския закон е обнародвана в „Държавен вестник“, брой 100 от 1 декември 2023 г. Етичният кодекс на синдиците и доверените лица е утвърден със заповед № ЛС-04-480/18.12.2023 г. на министъра на правосъдието. Финализирана е също така работата по Методологията за оценка на потребностите от обучение. Предстои утвърждаване на методологията със заповед на министъра на икономиката и енергетиката. Наредба № 9 от 30 октомври 2023 г. за условията и реда за предоставяне от Висшия съдебен съвет на информацията по чл. 24, параграф 2 от Регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения е обнародвана в ДВ, брой: 93, от дата 7.11.2023 г. От 13 до 17.11.2023 г. Министерството на правосъдието организира обучение на синдици, в което вземат участие 239 синдици и са получени 193 удостоверения за преминатото обучение.

В сила от 5 август 2023 г. са изменения в Търговския закон за въвеждане на нова правна форма на търговско дружество – в ДВ бр.66/1.08.2023 г. бяха обнародвани промените в Търговския закон, които предвиждат създаването на нова форма на търговско дружество - Дружество с променлив капитал.

По отношение на мярката за Укрепване на капацитета на Инспектората към Висшия съдебен съвет за превенция и противодействие на корупцията в съдебната власт - ЗИД на ЗСВ е обн. ДВ, брой: 84, в сила 6.10.2023 г. В брой: 84 на ДВ се правят промени в ЗСВ, съгласно които се добавят правомощия на Пленума на ВСС и на Съдийската колегия и прокурорската колегия по отношение на Кодексите за етично поведение на българските магистрати. Пленумът на ВСС прие Кодекс за етично поведение на българските съдии и Кодекс за етично поведение на българските прокурори и следователи. Изготвени са анализ за резултатите от приключените дела и преписки в срок, анализ на добрите и лошите практики за спазване на етичните правила, както и образци на отчетни документи. Същите са достъпни на уеб страницата на Инспектората към ВСС. В бр.96 от 2.12.2022 г. на ДВ са обнародвани промените в Правилника за организацията на дейността на Инспектората към Висшия съдебен съвет и за дейността на администрацията и на експертите.

Законодателните изменения за гарантиране на ефективността на наказателното производство и подобряване на отчетността и наказателната отговорност на главния прокурор – Законът за изменение и допълнение на НПК, свързан с въвеждането на ред за разследване на престъпления от общ характер, извършени от главния прокурор, е обнародван в ДВ бр. 48 от 02.06.2023 г. В ДВ брой: 86, от дата 13.10.2023 г. са обнародвани промени в ЗСВ, касаещи правомощия на съдийската и прокурорската колегии по отношение на съдиите, прокурорите и следователите по отношение и на заместника на главния прокурор. Съгласно последните промени разпоредбите относно реда за назначаване на прокурор във ВКП, който да изпълнява функциите на прокурор за разследване на престъпления, извършени от главния прокурор, се прилагат и в случаите на чл. 411з от НПК за назначаване на прокурор във ВКП, който да изпълнява функциите на прокурор за разследване на престъпления, извършени от заместник на главния прокурор.

По отношение на мярката влизане в сила на Закона за личния фалит – законопроектът за несъстоятелността на физическите лица е приет от НС на първо четене в пленарна зала на 15 юни 2023

***Дейности в изпълнение на Тригодишния план за изпълнение на Националната програма за развитие на БЪЛГАРИЯ 2030***

Националната програма за развитие БЪЛГАРИЯ 2030 е рамков стратегически документ от най-висок порядък, който определя визията и общите цели на политиките за развитие във всички сектори на държавното управление. Документът определя три стратегически цели, групирани в пет области (оси) на развитие и формулира 13 национални приоритета.

С РМС № 33/20.01.2020 г. Министерството на правосъдието е определено като едно от водещите ведомства по Приоритет 10 „Институционална рамка“. Съгласно Тригодишния план в Приоритет 10 „Институционална рамка“ са включени 44 мерки в 5 подприоритета и 13 области на въздействие.

През отчетния период експерти от министерството проведоха ефективна комуникация с отговорните институции по мерките и извърши необходимата координация за своевременно получаване на изискуемата информация. След обобщаване и проверка, информацията е изпратена, ведно с анализ на напредъка и изоставането по индикаторите, до Администрацията на Министерския съвет.

***Организирани и/или проведени работни срещи с национални и международни институции и НПО за координиране на дейността и отчитане на прилагането на Актуализираната стратегия за продължаване на реформата в съдебната система и гарантиране на върховенството на правото***

През отчетния период бяха проведени и бе осигурено участието в 46 срещи, като в това число спадат видеоконферентни разговори и комуникация с отговорните институции по прилагане на реформите в областта на върховенството на правото, както и участие във видеоконферентни срещи с представители на ЕК относно конкретизирането на основни насоки за подготовката на Националния план за възстановяване и устойчивост, на таблицата за допълняемост между различните инструменти, систематизирана по цели на политиката, на верификационните механизми от Анекса за одобряване на оперативните договорености на Плана за възстановяване и устойчивост на Република България след проведения интензивен диалог между страните, срещи в рамките на работна група по Стълб III „Свобода на медиите и медиен плурализъм“, представянето и защитата на българския План за възстановяване и устойчивост в Икономически и финансов комитет, техническа мисия на Европейската комисия по реформите от Плана за възстановяване и устойчивост, както и срещи в рамките на подготовката на третия годишен доклад по Механизма за върховенство на правото.

В рамките на отчетния период създаденият в края на 2022 г. Съвет за криминологични изследвания проведе две заседания - на 9 януари и на 24 февруари 2023 г. На първото за годината заседание бяха определени изследователските екипи за извършване на криминологичните изследвания, част от Годишната работна програма за 2023 г., включваща престъпленията по автомобилния транспорт (чл. 343 - 343г от Наказателния кодекс), престъпленията по чл. 279 - 281 от Наказателния кодекс (незаконното преминаване и превеждане през границата, както и незаконното подпомагане на чужденци да пребивават и преминават в страната в нарушение на закона) и трафика на хора. На заседанието, проведено на 24 февруари съветът прие: Изследователските програми на криминологичните изследвания, включени в Годишната програма на Съвета за 2023 г., както и методиките, които се съдържат в тях; Размера на необходимите средства за извършване на криминологичните изследвания, включително възнаграждението на членовете на екипите; Сроковете за извършване на криминологичните изследвания.

***Международна правна закрила на детето и международни осиновявания***

Министърът на правосъдието ръководи дейностите, свързани с международното осиновяване по Семейния кодекс и осъществява функциите, възложени на министерството като централен орган в областта на международната правна закрила на детето, международното осиновяване и международното сътрудничество по въпросите, свързани със задължения за издръжка, съответстващо на международните правила и добри практики.

Функционалните задължения на дирекция Международна правна закрила на детето и международни осиновявания (МПЗДМО) са насочени в две насоки – международно осиновяване на деца и международна правна закрила на деца. В тази връзка са поставени две основни цели:

* *Отговорна и прозрачна политика в областта на международното осиновяване*

През периода 01.01.2023 г. - 31.12.2023 г. продължи прилагането на индивидуален подход и преценката на интереса при международно осиновяване за всяко дете, вписано в регистъра на деца, които могат да бъдат осиновени от лица с обичайно местопребиваване в чужбина, като са вписани 164 деца. Общият брой получени и обработени досиета на деца е 184, а на получените и обработени актуални документи за деца – 3147.

През периода са организирани и проведени 29 заседания на Съвета по международно осиновяване. На проведените заседания са взети решения за отправяне на 146 предложения към министъра на правосъдието за определяне на подходящ осиновяващ за 195 деца. За 58 деца е констатирано настъпване на условията по чл.112, ал.6 СК за предприемане на специални мерки за осиновяване. От Съвета по международно осиновяване са обсъдени 2 доклада за настъпили промени в обстоятелствата, при които е издадено разрешение за посредничество и 3 доклада относно констатираните възможности за осъществяване на посредничество при международно осиновяване по подадени заявления за издаване на разрешения. В съответствие с решенията на Съвета, министърът на правосъдието е издал 3 разрешения за посредничество при международно осиновяване.

През периода са получени и обработени 232 заявления/преписки на осиновяващи с обичайно местопребиваване в чужбина за осиновяване на дете с обичайно местопребиваване в България, включително 56 по реда на специалните мерки, а общият брой получени и обработени актуални документи за осиновяващи е 2578. Вписаните в регистъра осиновяващи са 209. На акредитираните организации за посредничество при международно осиновяване е предоставена допълнителна информация за 502 деца на по-висока възраст и/или с особености в здравословното състояние и/или развитие за търсене на осиновяващи чрез специалните мерки. От министъра на правосъдието са дадени 121 съгласия за осиновяване на 160 деца.

В изпълнение на утвърдения със заповед на министъра на правосъдието годишен план за 2023 г., са извършени планови проверки по дейността на 6 акредитирани организации.

С оглед прецизиране на дейността по международно осиновяване и своевременно осигуряване правото на всяко дете да бъде отглеждано в семейна среда, през периода експерти от дирекцията участваха в поредица обучителни работни срещи на социални работници от дирекции социално подпомагане в страната. Бяха организирани и/или осъществени срещи с акредитирани организации и/или централни органи по Хагската конвенция от 1993 г. на Италия, Нидерландия, Финландия, Франция и САЩ, на които бяха обсъдени съвместни действия за прецизиране на сътрудничеството в областта на международно осиновяване преди всичко с оглед интереса на децата.

Предоставяните продукти/услуги са:

- вписване в регистър на осиновяващи с обичайно местопребиваване в чужбина, които желаят да осиновят дете с обичайно местопребиваване в Република България – 209;

- вписване в регистър на осиновяващи с обичайно местопребиваване в Република България, които желаят да осиновят дете с обичайно местопребиваване в чужбина – 0;

- издаване на разрешение за посредничество при международно осиновяване – 3;

- издаване на изрично писмено съгласие или отказ от министъра на правосъдието за осиновяване – 121.

Целевата група, към която са насочени предоставяните продукти/услуги са осиновяващи от страната и чужбина; деца за международно осиновяване; юридически лица с нестопанска цел за обществено полезна дейност, кандидатстващи и получили разрешение за посредничество при международно осиновяване.

*- Подобряване на практическото изпълнение на задълженията на централен орган в областта международната правна закрила на деца при трансгранични родителски отвличания, упражняване правото на лични отношения, мерки за закрила и сътрудничество по задължения за издръжка*

 През периода 01.01.2023 г. - 31.12.2023 г. са постъпили 27 нови молби за връщане на деца по Хагската конвенция за гражданските аспекти на международното отвличане на деца от 1980 г. и 3 молби за съдействие за упражняване на правото на лични отношения по същата конвенция. Общо новопостъпилите молби за периода са 30. Продължава работата по 8 случая на подадени молби за отвлечени деца и за лични отношения, постъпили от предходни години. Общо активните молби, по които са извършвани действия през периода в изпълнение на задълженията, предвидени в Хагската конвенция от 1980 г. са 38. От тях молбите, подадени от други държави за обработване и решаване в България са 30, а молбите, адресирани от България до други държави са 8. При повечето от молбите се запазва тенденцията за усложняване от фактическата страна на отвличането на деца, поради което се предприемат в по-голям обем и по-специфични действия, според изискванията на международните правила. Продължава активната работа с отделите за закрила на детето към дирекциите „Социално подпомагане“ в страната по случаите на родителски отвличания и на закрила на правото на лични отношения, съобразно процедурите по Хагската конвенция от 1980 г. Към тези органи се адресират искания, насочени към практическото прилагане на новите правила, въведени с Регламент 2019/1111 в областта на международното отвличане на деца.

 Многократно се повишиха нивата на сътрудничество чрез централните органи в рамките на Хагската конвенция от 1996 г. по случаи на мерки за закрила с трансграничен елемент. През периода 01.01.2023 г. - 31.12.2023 г.  са постъпили и са обработени 35 молби. Получени и обработени са и 100 искания за сътрудничество и обмен на информация за деца по  Регламент (ЕО)  2019/1111. В сферата на действията по тези молби/искания се поддържа и връзка с дирекция „Консулски отношения“, МВнР и ДАЗД за оперативно координиране на експертно ниво и налагане като приоритетен обмена на информация за деца по реда на приложимите международни актове.

             Изготвени са 66 отговора/правни становища и анализи по случаи, свързани с правата на деца и/или работа с деца. Запазва се активното съдействие от експерти на дирекцията и координиране на действията на други компетентни институции от страната при работа по конкретни случаи на деца с международен елемент и преценка на възможностите за съдействие по случаи на български деца в чужбина, за които са получени грами от българските посолства - разгледани са 70грами за периода.

 Изготвен е проект на Закон за изменение и допълнение на ГПК за привеждане в съответствие с Регламент (ЕС) 2019/1111 на Съвета от 25 юни 2019 г. относно компетентността, признаването и изпълнението на решения по брачни въпроси и въпроси, свързани с родителската отговорност, и относно международното отвличане на деца. Законопроектът е одобрен с Решение на Министерския съвет на Република България № 615 от 12 септември 2023 г. и е внесен за разглеждане от Народното събрание.

 В периода 01.01.2023 г. – 31.12.2023 г. продължи срочното обработване на молби, изпратени до и от държави членки на Европейския съюз чрез Министерството на правосъдието, като централен орган по Регламент (ЕО) № 4/2009 г. за сътрудничество по въпроси, свързани със задължения за издръжка, както и на молби до и от държави, страни по Хагската конвенция за международно събиране на издръжка за деца и други членове на семейството от 23.11.2007 г. Запазва се тенденцията за увеличаване броя, както на постъпващите в България, така и на изпратените от България молби и искания във връзка със задължения за издръжка.

 Постъпилите и обработени нови молби по чл. 56 от Регламент (ЕО) № 4/2009 г. са 29, а по чл. 10 от Хагската конвенция от 2007 г. - 7. Общо в периода са извършени действия и е водена кореспонденция по 151 молби за постановяване, признаване и/или изпълнение на съдебни решения за издръжка, получени през текущата и предходни години. Обработени са 103 искания за предоставяне на информация чрез специфичните мерки по чл. 53 от Регламент (ЕО) № 4/2009 г. и чл. 10 от Хагската конвенция от 2007 г. относно адреси и имущество на длъжници.

 Извън обработените молби и искания за специфични мерки във връзка със задължения за издръжка, са обработени и 19 запитвания, свързани с прилагането на Регламент (ЕО) № 4/2009 г. / Хагската конвенция от 2007 г., по които е изготвено и предоставено експертно правно становище.

 Постигнато  е подобрение на методите на работа чрез привеждане в съответствие с добри практики на основните европейски централни органи.

 ***Българско гражданство***

Дирекция „Българско гражданство“ подпомага министъра на правосъдието при прилагане на Закона за българското гражданство.

За периода от 01.01.2023 г. до 31.12.2023 г. въз основа на подадените 11 848 молби лично в Министерството на правосъдието и 13 223 молби, подадени в дипломатическите и консулските представителства на Република България в чужбина, и приложените към тях документи, са образувани общо 25 071 броя преписки за промяна на гражданството, при 20 000 броя планирани за годината.

С лицата, подали молби за придобиване, възстановяване или освобождаване от българско гражданство в Министерство на правосъдието са проведени общо 11 848 интервюта в т.ч. с 5572 лица направили предварителна електронна резервация на дата и час за подаване на документи и провеждане на интервю и с 6276 лица, за които не се изисква предварителна резервация.

За посочения период са сканирани и насочени по електронен път към Министерството на вътрешните работи и Държавна агенция „Национална сигурност“ за извършване на съгласувателна процедура общо 26 687 броя преписки.

Обработени са 26 121 броя преписки, по които има изразени писмени становища от Министерство на вътрешните работи и Държавна агенция „Национална сигурност“, съгласно чл. 33, ал. 3 от ЗБГ, които са включени в проекти на протоколи за разглеждане на заседания на Съвета по гражданството. 3 738 преписки са извадени за извършване на допълнителна проверка относно истинността на документите, с които е удостоверено основанието за натурализация – български произход чрез консулските служби на българските дипломатически представителства в чужбина до съответните чуждестранни органи, както и до Национален институт по криминалистика при Министерството на вътрешните работи. По 2 239 от тях проверката не е приключила. Те ще бъдат включени за разглеждане от Съвета по гражданството след получаване на резултат.

Изготвени са общо 110 проекти на протоколи за заседания на Съвета по гражданството, при планирани 50. Подготвени и проведени са 40 заседания, на които са разгледани общо 26 121 преписки, проверени от експертите в дирекция „Българско гражданство“. За всяко заседание на Съвета, от секретарите са изготвени окончателни протоколи – 110 броя за отчетния период, в които са обективирани решенията на Съвета по гражданството, както и предложения на министъра на правосъдието по чл. 34 от ЗБГ. Изготвени са 110 броя предложения на министъра на правосъдието до Вицепрезидента на Република България за издаване на указ или отказ за издаване на указ.

Издадените въз основа на указ удостоверения по чл. 37, ал. 1 от Закона за българското гражданство са 11 264 за отчетния период, като броят им е обвързан с издадените укази от Вицепрезидента на Република България. Издадените уведомления по чл. 37, ал. 2 от закона са над 22 825.

През отчетния период са изпълнени 123 броя укази на Вицепрезидента на Република България, с които е променено гражданството на 12 507 лица.

Издадените удостоверения за гражданство на основание чл. 39 от Закона за българското гражданство за отчетния период са общо 5 602 броя, при годишна прогноза – 5 000 броя.

Ежедневно се актуализира електронния регистър на дирекцията за лицата с променено гражданство като за отчетния период броят на актуализациите е над 63 700, при годишна прогноза от 20 000 брой лица.

Периодично се изготвят статистически данни за производствата по българско гражданство по различни признаци.

За периода от 01.01.2023 г. до 31.12.2023 г. от дирекция „Българско гражданство“ са изготвени над 6 200 броя отговори на въпроси, свързани с производството по българско гражданство. Също така се подготвят отговори на запитвания по конкретни процедури, изпращани на електронния адрес на дирекция „Българско гражданство“.

Във връзка с множеството установени случаи, в които в производствата по българското гражданство кандидатите използват манипулирани/подправени официални документи, с които се удостоверява основанието за натурализация, а именно български произход, се проведе обучение на всички служители на дирекцията от експерт-криминалисти от Центъра за експертни криминалистически изследвания при НИК-МВР.

Същевременно, за констатираните случаи, в които в производствата по българското гражданство са използвани манипулирани/подправени официални документи, са изготвени няколко сигнала до главния прокурор, с които е предоставена пълна информация, с оглед извършването на преценка за евентуално осъществяване на състави на престъпления по чл. 308 и/или чл. 316 от Наказателния кодекс. До настоящия момент по тези сигнали няма повдигнати обвинения. В същото време, служители на дирекция „Българско гражданство“, приели неистинските документи, са многократно разпитвани, като свидетели, от органите на досъдебното производство.

***Електронно правосъдие и регистри***

 *Дейности по предоставяне на административни услуги*

През отчетния период усилията са насочени в изпълнение на планираните мерки в Актуализираната пътна карта за изпълнение на Актуализирана Стратегия за развитие на електронното управление в Република България 2019-2025 г., както и информационно-технологично и ресурсно обезпечаване на предоставяните услуги за граждани.

Административните услуги, реализирани от дирекция „Електронно правосъдие и регистри” са в следните направления:

* *Централно бюро за съдимост (ЦБС)**и централен орган за обмен на информация с държавите членки на ЕС*
	+ Издаване на свидетелства за съдимост;
	+ Издаване на справки за съдимост на лица, родени в чужбина или с неизвестно месторождение;
	+ Издаване на свидетелства за съдимост на лица в изпълнение на споразумение на МВнР;
	+ Предоставяне на служебен достъп на органите на изпълнителната власт, от Висшия съдебен съвет и органите на съдебната власт, както и от Народното събрание, Централната избирателна комисия, Националната служба за охрана, Сметната палата, Българската народна банка, Комисията за финансов надзор и Националния институт на правосъдието до информационната система на МП за издаване на електронно служебно свидетелство за съдимост и оказване на помощ на потребителите на услугата;
	+ Издаване на електронно свидетелство за съдимост по заявление на физическо лице и оказване на помощ на гражданите (help desk) на административната услуга;
	+ Обмен на информация по електронен път чрез ECRIS с компетентните централни органи на ДЧ на ЕС относно съдебния статус на лица;
	+ Обмен на информация с трети страни относно осъждания на техни граждани и на граждани на Република България в тези страни – 1128 броя.

За отчетния период издадените свидетелства за съдимост на хартиен носител са 7430 бр.; издадените справки за съдимост със служебна цел, направени по искане на съдилищата, прокуратурата и разследващите органи в страната за лица, които са родени извън България или са с неизвестно месторождение са 3317 броя.

Увеличава се и натоварването при реализацията и обслужването на двете електронни административни услуги на МП, които са сред най-масово използваните в държавната администрация. За периода са издадени 169 323 бр. електронни служебни свидетелства за съдимост и 25 516 бр. електронни свидетелства за съдимост.

Във връзка със задълженията на ЦБС, като централен орган на България за обмен на данни за съдимост по електронен път чрез ECRIS с компетентните централни органи на ДЧ на ЕС относно съдебния статус на лица, са обработени 82 599 броя нотификации за осъждания на български граждани от съдилища на ЕС и са обработени 72 982 броя запитвания за данни от българския регистър за съдимост.

Чрез ЦАИС „Съдебен статус“ от Министерство на правосъдието са подадени искания за реабилитации 4 640 броя на осъдени лица към районни съдилища, а са получени 251 броя заявки за реабилитация.

* *Удостоверяване на актовете на съдилищата и нотариусите и поддържане на регистър „Електронен апостил”(Апостил);*

През отчетния период във връзка с приема на документи за удостоверяване с апостил са обработени и сканирани 20 662 броя документи.

*- Единен регистър на медиаторите (ЕРМ)*

През отчетния период са обработени и отразени в Единния регистър на медиаторите 957 заявления.

* *Специален регистър на чужденците*

Води се и се поддържа Специален регистър на чужденците, получили разрешение за извършване на дейност с нестопанска цел в Република България, при спазване разпоредбите и на основание на Наредба № 1 от 15.08.2002 г. за условията и реда за издаване на разрешение за извършване на дейност с нестопанска цел от чужденци в Република България, издадена на основание на чл. 24, ал. 1, т. 16 от Закона за чужденците в Република България. Регистърът не е публичен.

За отчетния период са обработени 11 молби за първоначално разрешение и продължаване на разрешението. Изготвени са 8 разрешения/продължения на разрешения за извършване на дейност с нестопанска цел от чужденец в Република България, постановени са 2 отказа и по 1 молба е прекратено административното производство.

* *Информационна система за единна входна точка за запори и платформа за електронни публични търгове*

 Чрез въведена в експлоатация на 20.07.2023 г. информационна система се предоставят 4 административни услуги на гражданите и бизнеса, които се предоставят и като вътрешни административи услуги на правоимащите органи. За периода до 31.12.2023г. са издадени 60 справки за наличие на запор върху вещ (запорирано имущество на лице).

* *Специализирани информационни системи*

Експерти от дирекцията изготвят проектните предложения и технически спецификации за поддръжка, изграждане/надграждане на специализирани информационни системи.

През 2023 г. са стартирани два проекта за изграждане на нови информациони системи: АИС „Търговска несъстоятелност“ и публичен електронен регистър на лицата по чл. 4, ал. 16 от Закона за мерките срещу изпирането на пари.

*Дейности, свързани с осигуряване на предоставяните административни услуги*

* Участие в експертните групи към Работна група по електронно правосъдие към Съвета на Европейския съюз;
* Участие в заседания на Консултативната група ECRIS-TCN, сформирана към Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA), в т.ч. при изготвяне на отчети, експертни предложения и становища и/или попълване на въпросни от организационен или тематичен характер;
* Участие в работни срещи, посветени на потребителския интерфейс на ECRIS-TCN и предназначена за експерти на Консултативната група ECRIS-TCN (ECRIS-TCN AG) и служители от компетентните институции – членове на ECRIS-TCN AG;
* Участие в заседания на Консултативната група по e-Codex.

*Дейности по администриране и поддръжка на информационната и комуникационна инфраструктура в МП*

Отделно от предоставяните на гражданите, организациите и бизнеса административни услуги, се извършват ежедневни дейности по администриране и поддръжка на информационната и комуникационна инфраструктура в МП и дейности, свързани със стратегическото планиране и развитие на сектор „Правосъдие“ във връзка с развитието на електронното правосъдие и електронното управление.

*Дейности, свързани със стратегическото планиране и развитие на сектор „Правосъдие“ във връзка с развитието на електронното правосъдие*

 Национална програма за развитие на България 2030 е рамков стратегически документ от най-висок порядък в йерархията на националните програмни документи, детерминиращ визията и общите цели на политиките за развитие във всички сектори на държавното управление, техните териториални измерения, като дирекция „Електронно правосъдие и регистри“ е ангажирана с изпълнението на мерките по приоритет 10 „Институционална рамка“ и по-специално подприоритет 10.3 „Електронно управление“. За отчетния период е предоставена информация за изпълнението на заложените индикатори.

 Експерти от министерството са предоставили информация по напредъка по изпълнението на Актуализираната стратегия за развитие на електронното управление в Република България 2019-2025 и Актуализираната пътна карта за изпълнение на Актуализираната стратегия за развитие на електронното управление в Република България за периода 2019 - 2023 г.

 Експерти от министерството участват и в подгрупа „Цифрово десетилетие“ към Работна група № 31 към Съвета по европейски въпроси. Постоянната работна група към Съвета по цифрово десетилетие към МС осъществява дейности в областта на цифровата транформация, включително бе изготвена Национална стратегическа пътна карта на България до 2030 г. и се отчита тяхното изпълнение. В проекта на Националната стратегическа пътна карта за цифрово десетилетие са включени мерки от Приоритет 10. Институционална рамка, област на въздействие 10.3. Електронно правосъдие от Национална програма за развитие на България 2030 и План за възстановяване и устойчивост, за изпълнението на които е отговорно Министерство на правосъдието.

 В рамките на Работна група 31 експерти изпълняваха задачи, свързани с Национална програма за реформи на Република България. Националната програма за реформи (НПР) на Република България е национален стратегически документ, който се актуализира ежегодно и представя всички политики, които допринасят за преодоляването на икономическите и социални предизвикателства, както и напредъка в изпълнението на Целите за устойчиво развитие.

 По проект европейски е-justice портал регулярно се актуализира информацията, отнасяща се до сектор „Правосъдие“ за Република България.

 Експерти от министерството участват в работата на постоянна междуведомствена група „Телекомуникации и информационно общество“ с предоставяне на становища и съгласуване на решения и декларации, отразяващи позицията на Република България по въпроси, обсъждани в РГ „Телекомуникации и информационно общество“ към Съвета на Европейския съюз.

 Експерти от дирекцията участват в работна група „Публична администрация“ към Кординационенсъвет за подготовка на Република България за членство в еврозоната и изпълняват задачи в рамките на работна група.

 Експерти от дирекцията участват в работна група към Съвета по Киберсигрност, в рамките на която дадоха своя принос за изготвяне на Закон за изпълнение и допълнение на Закона за киберсигурност.

***Процесуално представителство на Република България пред Европейския съд по правата на човека (ЕСПЧ)***

1. Процесуално представителство по дела пред ЕСПЧ
* В изпълнение на 35 решения на ЕСПЧ на жалбоподателите са изплатени обезщетения в размер на 1 150 115 лв.
* Изготвени и изпратени са 40 първоначални становища по допустимост и основателност и 44 становища по възраженията на жалбоподателите и по претенциите им за справедливо обезщетение по общо 49 различни дела. Делата обхващат разнообразни оплаквания относно почти всички права по Конвенцията, включително, но не само правото на живот, забраната за изтезания и нечовешко/унизително отношение, правото на свобода и сигурност, различни аспекти от правото на справедлив процес, презумпцията за невиновност, различни аспекти на правото на личен и семеен живот, свобода на религията и сдружаването, свобода на изразяване, вътрешноправни средства за защита, забрана за дискриминация, забрана за ограничение на правата с ненадлежна цел (чл. 18), право на мирно ползване на притежанията, право на свободни избори, забрана за повторноосъждане или наказание и др.
* Изготвени и изпратени са 3 молби за отнасяне предГолямата камарана Съда;
* На българската страна са изпратени 3 искания за постановяване на привременни мерки, по които са изготвени отговори с подробна информация, на база на която само по една от жалбите е постановена привременна мярка.
* Изготвена е обща позиция за устните прения по делото Дуарте Егустиньо срещу Португалия и други 32 страни пред Голяма камара на ЕСПЧ, като правителствени агенти взеха участие в публично заседание в Страсбург през септември 2023 г.;
* България се конституира като трета заинтересована страна по междудържавното дело Украйна срещу Русия, от компетентност на Голямата камара на Съда, и участва в изготвянето на обща позиция по делото.
* По системата за директен обмен на информация с ЕСПЧ през годината са получени 1814 документа, от които 49 нови жалби. Изпратени са 1129 документа.
1. Дейност по Глава Трета „А“ от ЗСВ

След пилотните решения по делата „Димитров и Хамънов“ и „Фингър“ и последвалите изменения на ЗСВ от 2012 г. дирекция ППРБЕСПЧ беше натоварена с разглеждането на заявленията, съдържащи оплаквания за „бавно правосъдие“ по механизма, създаден в отговор на пилотните решения. Оттогава са разгледани общо 6214 заявления и са сключени споразумения по част от тях, по които са платени 6 673 309 лв. Броят на заявленията, които постъпват в дирекцията на година, е средно около 500. Всяко едно от тях изисква в законоустановения срок внимателно запознаване с фактическите констатации на Инспектората на ВСС, доизясняване на фактите, преценка на обстоятелството дали има нарушение на разумния срок, определяне на сума за обезщетение в случай на нарушение и изготвяне на цялата документация в тази връзка.

* Приключила е работата по 516 преписки на заявители, пострадали от неразумен срок на съдебните производства. За 2023 г. Инспекторатът към Висшия съдебен съвет е изпратил на министъра на правосъдието 567 броя заявления. От разгледаните, 238 са приети за основателни, 179 – за неоснователни и 99 – за недопустими;
* Сключени са 213 споразумения със заявители и са изплатени 608 900 лв;
* През 2023 г. са изплатени обезщетения по 213 споразумения в размер общо на 608 900 лева. Сумите варират от 300 лева до 10 000 лева - максималната сума съгласно ЗСВ.
* Изготвени са четири тримесечни отчета на министъра на правосъдието до Висшия съдебен съвет на основание чл. 60 м, Глава 3А ЗСВ;
* Изготвяни са становища по административни дела по оспорване на уведомителните писма на министъра относно допустимост на заявленията;
* Проведена беше работна среща с ИВСС за обсъждане на въпроси от взаимен интерес, насочени към точно и еднакво прилагане на Глава 3а ЗСВ.
1. Справки по чл. 28 ал. 3 ЗНА

От 2017 г., след промяната на чл. 28 ал. 3 ЗНА, дирекцията е отговорна за изготвянето на справки за съответствие с Конвенцията и практиката на ЕСПЧ на всеки проект на закон или кодекс, който се представя за одобрение от Министерски съвет. През годината са изготвени справки по 84 законопроекта, като по 7 от тях бяха изготвени становища, че съществува риск от противоречие на предлаганите разпоредби с Конвенцията.

1. Изпълнение на решенията

Изпълнението на решенията е основна функция на Дирекцията. Тя произтича от задължението на държавата по чл. 46 от Конвенцията да изпълнява окончателните решения на ЕСПЧ. От 2012 г. Комитетът на министрите (КМ) има нови работни методи и вече разполага и включи в действие широк инструментариум от мерки с цел да упражни натиск над държавите членки за по-ефективно изпълнение на решенията на ЕСПЧ. От друга страна изпълнението на решенията на ЕСПЧ е задължение на цялата държава в лицето на всички нейни органи и институции и безспорно са необходими допълнителни и съгласувани усилия. Поради това в Стратегията за развитие на Министерство на правосъдието за 2022-2024 г., като стратегическа цел беше заложено повишена законова и институционална защита на правата на гражданите чрез ефективно и цялостно изпълнение на решенията на ЕСПЧ.

 При осъществяване на функциите си по изпълнение на осъдителните решения правителствените агенти изготвят планове за действие и доклади за изпълнение на решенията по делата в 6-месечен срок от влизане в сила на решението и допълнения към тях при ново развитие. Те се изпращат на КМ и се публикуват на интернет страницата HUDOC-EXEC. След като КМ реши, че държавата е приложила успешно съответните мерки от индивидуален и общ характер, той слага край на наблюдението на изпълнението на решенията със заключителна резолюция.

 В политическа декларация, приета на срещата на високо равнище в Рейкявик през 2023 г. страните членки препотвърдиха ангажиментите си към Съвета на Европа, в това число и за ефективно и бързо изпълнение на решенията на ЕСПЧ, включително чрез разработване на диалогичен подход, който да е основан на повече сътрудничество, приобщаване и политическо участие.

* Изготвен е Годишният доклад до Народното събрание на министъра на правосъдието за 2022 г. относно изпълнението на решенията на ЕСПЧ. Десетият годишен доклад е приет с Решение на МС № 510/27 юли 2023 г.
* Изготвени са екшън планове и доклади, които са изпратени на Отдела за изпълнение на решенията – 16 плана за действие и 21 изменения към тях, както и 29 доклада за изпълнение и 2 изменения към тях.
* Изготвени са необходимите документи по 15 проекта на решения на МС за изпълнение на решенията на ЕСПЧ, които касаят одобряване на приятелски споразумения или едностранни декларации, или изплащане на обезщетения по осъдителни решения, както и по едно постановление.
* В сътрудничество с Отдела за изпълнение на решенията на ЕСПЧ към Съвета на Европа бяха проведени две двудневни технически мисии през годината:
* Проведена беше техническа мисия на Отдела с представители на компетентните институции, координирана от дирекция ППРБЕСПЧ, относно: (а) Изпълнението на решения от България като цяло, включително дела, висящи повече от пет години; и (б) „ОМО Илинден и други срещу България“ (жалба № 59491/00), „Българска православна старостилна църква и други“ (жалба № 56751/13), „А. и други срещу България“( жалба № 51776/08), „Станев срещу България“ ( жалба № 36760/06), „Йорданова и други срещу България“ (жалба № 25446/06), „С.З./Колеви срещу България (жалба № 25263/12, 1108/02);
* Проведена беше техническа мисия с представители на компетентните институции, координирана от Дирекция ППРБЕСПЧ, относно напредъка на изпълнението на групата "Великова", "С.Ф. и други", "Алексей Петров", "Борис Костадинов" и "Гуцанови“, както и среща с представители на Министерството на земеделието и храните, ДППЕСПЧ, експерти от администрацията на Омбудсмана във връзка с изпълнението на групите дела „Любомир Попов“ и „Сивова и Колева“;
* Изготвено и одобрено беше искане за техническа помощ от Съвета на Европа с оглед по-нататъшното укрепване на съдебния контрол и гаранциите по отношение на повдигането на обвинения, намаляването на формализма в съдебната фаза и усъвършенстване на практиките по съдържанието, разглеждането и изменението на обвинителния акт, с оглед на ангажиментите по НПВУ, насочени към ефективност на правосъдието. Бяха проведени и няколко координационни срещи с прокурори от ВКП и Отдела за изпълнение на решенията;
* Изготвени бяха позициите по делата за изпълнение, които са гледани на заседанията на Комитета на министрите с дебат (ОМО Илинден, Станев), както и позиции и бележки по проектите на решения на КМ по делата без дебат. През м. юни 2023 г. бяха представени на заседание на КМ с дебат и реформите по групата дела С.З./Колеви.
* Изготвени бяха отговори на комуникации от НПО или заинтересовани страни, на основание по Правило 9 от Правилата на КМ;
* Беше взето участиев следните работни групи и защита на законопроекти от компетентността на дирекция ППРБЕСПЧ или инициирани от нея:
* Изпълнение на групата решения С.З./Колеви. Проблемът с неефективността на наказателните производства и с липсата на механизъм за отговорност на главния прокурор бяха приоритет за политическите ръководства на МП през отчетния период. Работата по изпълнението на тази група дела беше възложена основно на дирекция ППРБЕСПЧ и беше съпроводена с отделяне на значителен експертен ресурс, който беше пренасочен към изготвянето и отчитането на мерките по НПВУ, както по тяхната обосновка и защита пред Европейската комисия, така и към изготвянето на концепцията за реформа, за изготвянето на законопроект, за защитата му пред Венецианската комисия, защитата му в Народното събрание и пред Комитета на министрите. Законът за изменение и допълнение на Наказателно-процесуалния кодекс, беше приет от Народното събрание на 26 май 2023 г.
* Участие при обсъждането в НС на ЗИД на НК относно съставите на обидата и клеветата, приет на 28 юли 2023 г.
* Участие в работна група, сформирана със Заповед № ЛС-13-30/24.02.2022 г. за изменение задълженията за транспониране в българското законодателство на разпоредби от Директива 2012/13 ЕС от 22 май 2012 г. относно правото на информация в наказателното производство, чиято работа беше финализирана през 2023 г.;
* Участие в работна група, сформирана със Заповед № ЛС-13-129 от 27.09.2023 г. на министъра на правосъдието със задача: „Изготвяне на законодателни изменения в Наказателно-процесуалния кодекс, необходими за изпълнение на решението на Европейския съд по правата на човека по делото „Мустафа срещу България“ (жалба № 1230/17, окончателно решение от 28.02.2020 г.);
* Участие в работна група за изменения в ЗИНЗС ЛС-13-29/20.02.2023 г.;
* Участие в работна група, сформирана със Заповед ЛС-13-180/28.12.2023 г. за нормативни промени в Закона за борба срещу противообществените прояви на малолетните и непълнолетните, необходими за изпълнението на съдебните решения в групата дела „А. и други срещу България“;
* Участие в работна група, сформирана със Заповед ЛС-13-163/30.11.2023 г. относно идентифицирани проблеми, свързани с въвеждането и прилагането на европейски актове в областта на защитата на процесуалните права на заподозрените и обвиняемите лица в наказателното производство.
1. Други дейности
* Участие в проведено оценъчно посещение на докладчиците на Парламентарната асамблея на Съвета на Европа (ПАСЕ) в България. Бележки по предварителен доклад.
* Участие в защитата на представяне на ХХІІI, XXIV и XXV консолидиран доклад по Конвенцията на ООН за премахване на всички форми на расова дискриминация, 28-29 ноември 2023 г., Женева, Швейцария. Писмен принос и бележки.
* Участие в среща по Рамковата конвенция за защита на националните малцинства. Писмен принос и бележки.
* Участие в среща на правителствените агенти на държавите членки в Рига, Латвия.
* Становища по въпрос относно размера на еднократните обезщетения по индивидуална жалби, уважени от органите на ООН, контролиращи изпълнението на основните международни договори в областта на правата на човека.
* Изготвено становище по тълкувателно дело № 1/2022 г. на ОСГК на ВКС относно приложението на чл. 2б ЗОДОВ.
* Отговори на въпросник на Омбудсмана по изпълнението на решенията на ЕСПЧ, които залягат в Годишния доклад на омбудсмана по линия на наблюдението на правата на човека.
* Участие в организиране на конкурс за есе, посветен на 30-годишнината от приемането на Република България за член на Съвета на Европа и ратифицирането на Европейската конвенция и на учебно посещение в Страсбург за победителите.
* Участие в няколко срещи със студенти за представяне на ролята на правителствения агент и активно приемане и професионална подкрепа на студенти по време на летните стажове в администрацията.
* Подпомагане на подготовката на студентски отбори при състезания по права на човека.
1. Изпълнение на Проект 5 „Засилване на националния капацитет за ефективна изпълнение на решенията на Европейския съд по правата на човека“, програма „Правосъдие“, НФМ 2014 – 2021

За подпомагане изпълнението на осъдителните решения се изпълнява и нарочен проект „Засилване на националния капацитет за ефективно изпълнение на решенията на Европейския съд по правата на човека“, финансиран съгласно Програмна област 21 „Ефективност и ефикасност на съдебната система, укрепване на върховенството на закона“ на НФМ 2014-2021 г. (ПДП 5).

 6.1. По Дейност 1 -Установяване на ефективно изпълнение на решенията на ЕСПЧ

* На 15 август 2023 г. беше сключен договор за обществена поръчка с външен изпълнител. Беше възложено първо да се анализира състоянието на изпълнението на решенията на ЕСПЧ в светлината на националното законодателство и практики, за да се установят недостатъците, а след това да се предложи ефективен национален механизъм за изпълнение на решенията на ЕСПЧ. Беше събрана голяма по обем информация и бяха проведени редица срещи. На срещата на 29 септември 2023 г. се събраха експертите на изпълнителя, правителствените агенти и представители на ключови администрации в процеса на изпълнение, като МВР, МВнР, МП, МФ, омбудсмана и Комисията за защита от дискриминация. Изброените представители участват и във група за мониторинг, чиято задача е да подпомага Възложителя.

Изпълнителят представи първи проект на Анализа в края на 2023 г.

* 1. По Дейност 2 - Изграждане на капацитет за въвеждане на обучение по права на човека в юридическите факултети
* Успешно беше изпълнен индикаторът да се въведе задължително изучаване на „Права на човека“ в Наредбата за минималните държавни изисквания за придобиване на специалност право. Разработени бяха насоки и примерна програма за преподаване, представени на конференция през м. април 2022 г. в НБУ. Така през 2023 г. усилията се насочиха към втория компонент на тази дейност.
* През януари 2023 г. НБУ продължи с изготвянето на предложение за нова докторска програма по „Права на човека“. Напредъкът по разработването на бъдещата докторска програма се следи отблизо от норвежкия партньор, който се включи и като съавтор в един от задължителните курсове. През юни 2023 г. се проведе работно посещение в Осло, Норвегия.
* Бяха положени усилия да се подкрепи изграждането на капацитет на бъдещите преподаватели. През август 2023 г. беше проведена процедура за подбор и на двама кандидати (университетски преподавател и докторант от Софийския университет) и беше осъществено и краткосрочно командироване в Осло, даващо възможност за пряко наблюдение на методите и техниките на обучение, използвани от една от водещите институции за преподаване на ПЧ в света - Университета в Осло.
	1. По Дейност 3 - Изпълнение на решенията на ЕСПЧ, изискващи ефективна защита на правата на уязвимите групи.

 Обществената поръчка по тази дейност по проекта беше разделена на два лота, всеки от които е насочен към конкретна област, а именно изпълнението на две (групи) решения на ЕСПЧ – (a) Йорданова и други срещу България и (b) делото Ненчева и други срещу България. Обществените поръчки бяха обявени през май 2023 г., на 27 септември 2023 г., беше сключен първият договор – за изпълнение на решението по делото Йорданова, а на 11 септември 2023 г и вторият – за изпълнение на решението по делото Ненчева.

* 1. По Дейност 4 - Осигуряване на материали за обучение по правата на човека
* До момента са изготвени и публикувани 12 бюлетина с резюмета на решенията по български дела на ЕСПЧ;
* На български език са преведени редица ръководства и информационни документи на ЕСПЧ, отразяващи най-новата съдебна практика и развитието на правото в областта на ЕКПЧ;
* Бяха преведени общо 101 акта, сред които основно решения на ЕСПЧ по български дела, но също и ръководства, учебник на СЕ по права на човека и съдебната практика и два от официалните годишни прегледи на съдебната практика на съдилищата.
* Предстои реализиране на престижно и актуално издание на издателството на Оксфордския университет - Джейкъбс, Уайт и Оуви": The European Convention on Human Rights, Eighth Edition., подготвителните работи, за което продължиха през цялата 2023 г. Книгата ще бъде на разположение до края на февруари 2024 г.
* Издадено беше в превод на български език и на хартиен носител „Практическото ръководство по критериите за допустимост“, актуализация от 1 август 2021 г. Окончателният превод на български език на Ръководството от началото на юли е достъпен на уебсайта на ЕСПЧ. По-голямата част от изданието беше доставена на основните заинтересовани страни - Висшия адвокатски съвет, Центъра за обучение на адвокати и Националния център за правна помощ. Беше получена обратна връзка, че хартиените ръководства вече са предоставени на практикуващите адвокати, които често посещават обученията.
* Съветът на Европа издаде разрешение за превод на български език и издаване на хартиен носител на наръчник по Европейската конвенция за правата на човека, издание от 2022 г. Това е основен наръчник за студенти, държавни служители, адвокати и правозащитници, които търсят по-фокусирано и кратко изложение на съдебната практика на ЕСПЧ. Написано от експерти по Конвенцията, в него се обсъждат близо 1 500 дела и се посочват основните предизвикателства и актуалните правни развития. Преводът и преработката на книгата са извършени в периода април - юли 2023 г. Предстои публикуване на хартиен носител и разпространение на изданието.
* През юли 2023 г. издателското звено на Съда даде съгласие за превод на български език и публикуване на последните три годишни сборника със съдебната практика на Съда, чийто превод е в ход.
* Беше изготвена техническа спецификация, която да позволи стартирането на обществена поръчка за възлагане на отпечатването на горепосочените книги на външни изпълнители, които трябва да бъдат реализирани до средата на февруари 2024 г.
	1. По Дейност 5 - Изграждане на капацитет на национални експерти
* До момента 11 служители са участвали в общо 13 обучения в престижни международни институти по права на човека, както и такива провеждани от международни организации.
* Дирекцията организира и 3 семинара с цел да подпомогне напредъка на изпълнението на решенията на ЕСПЧ, с участието на правителствени агенти, външни експерти и национални съдии, насочени основно към магистрати, на следните теми:
	+ - * „Транссекксуалност и сексуалност. Актуална ситуация и предизвикателства към съдебната и клиничната - психотерапевтична и медицинска практика.“
* „Отнемане на незаконно придобито имущество. Решенията на Европейския съд по правата на човека и предизвикателствата пред националната съдебната практика.“
* „Предизвикателствата пред националните власти при изпълнение на Решенията на Европейския съд по правата на човека. Решения, изискващи законодателни изменения.“

***Инспекторат на министъра на правосъдието по Закона за съдебната власт***

Дейността на Инспектората на министъра на правосъдиетое насочена към подпомагане на министъра на правосъдието при взаимодействието му с органите на съдебната власт, гражданите и юридическите лица.

Други дейности, свързани с изпълнението на програмата:

- Осъществяване на процесуално представителство по дисциплинарни производства пред Дисциплинарната комисия на прокурорската колегия към ВСС;

- Участие на инспектори от Инспектората в заседания на работни групи в министерство на правосъдието;

- Подпомагане на министъра на правосъдието при съгласуване на плановете за провеждане на задължителните стажове на студентите от различните курсове на обучение от всички юридически факултети;

- Подпомагане на министъра на правосъдието в процедурата по съгласуване с министъра на образованието и науката за включването на хабилитирани преподаватели в списъците за участие в държавни изпитни комисии;

- Инспекторатът изразява становище по всички постъпили до министъра на правосъдието решения на Дисциплинарната комисия на КЧСИ и решения на Дисциплинарната комисия на Нотариалната камара, с оглед необходимостта от обжалването им пред ВКС;

- Подпомагане на дирекция „Съвет по законодателство“ при изготвяне на становища от министъра на правосъдието по образувани конституционни дела;

- Инспекторатът изразява становища по образувани по жалби от проверявани лица

***Взаимодействие със съдебната власт***

Дирекция „Взаимодействие със съдебната власт“ подпомага министъра на правосъдието по отношение на политиката, целяща постигане на ефективност, прозрачност, бързина, качество, отчетност и борба с корупцията в областта на съдебното изпълнение, нотариалната дейност и дейността на синдиците. Дирекцията активно взаимодейства с органите на съдебната власт в Република България с цел осигуряване на изходни данни за предприемане на действия по постигане на ефективност, прозрачност, бързина, качество, отчетност и борба с корупцията в областта на правоохранителната и правораздавателната дейност.

С оглед правомощията на министъра на правосъдието по Закона за подпомагане и финансова компенсация на пострадали от престъпления и Закона за защита от домашното насилие, дирекцията осъществява активно съдействие с неправителствени организации и пострадали от престъпления.

През 2023 г. са организирани 2 изпита за помощник-нотариуси по заместване, 1 конкурс за нотариуси и 1 изпит за придобиване на кавалификация за „синдик“.

Организирани са 5 изпита за придобиване на юридическа правоспособност по реда на Наредба № 1 от 1 февруари 2019 г. за придобиване на юридическа правоспособност. Издадени са 645 броя удостоверения за придобиване на юридическа правоспособност на издържалите успешно изпита стажант-юристи.

Направени са 5 предложения за актуализиране на нормативни актове, а именно: Закон за съдебната власт, НПК, Наредба за вписването, калификацията и възнагражденията на вещите лица, Наредба № 3 от 2005г. за реда за подбор, квалификация и контрол върху синдиците и ЗННД.

През 2023 г. са проведени 6 заседания на Националния съвет за подпомагане и компенсация на пострадали от престъпления. На тези заседания са разгледани 56 молби за финансова компенсация. За 11 пострадали граждани е одобрена финансова компенсация в общ размер на 48 007 лв. Следва да се подчертае, че Националният съвет се произнася с решения за отказ по голяма част от молбите, когато се касае за престъпления, които не попадат в обхвата на Закона за подпомагане и финансова компенсация на пострадали от престъпления или са извършени преди 30.06.2005 г. За извършените преди тази дата престъпления законът не се прилага. Също така, финансовата компенсация обхваща единствено имуществените вреди, пряка последица от престъплението, които изрично са посочени в чл. 14, ал. 1 от Закона за подпомагане и финансова компенсация на пострадали от престъпления. Финансовата компенсация за всички правоимащи е в размер до 10 000 лв., а в случаите когато се предоставя на лица до 18-годишна възраст, които са наследници на починал от престъпление, компенсацията е до 10 000 лв. за всяко едно лице. Всички имуществени вреди се доказват от пострадалите с разходооправдателни документи. В много от случаите молбите не са придружени с документи, поради което Съветът ги оставя без движение, на молителите се изпраща уведомително писмо за представяне на необходимата информация и документация, а молбата се разглежда в следващо заседание. Министърът на правосъдието ще предяви регресни искове по чл. 16 от Закона за подпомагане и финансова компенсация на пострадали от престъпления срещу извършителите на престъпления за възстановяване на изплатените финансови средства.

На основание Националната програма за превенция и защита от домашно насилие за 2022 г. се финансира и Национална телефонна линия за пострадали от домашно насилие – 0800 1 8676 или 02/981 76 86, която се поддържа от Фондация „Асоциация Анимус“. Договорът е на стойност 64 980 лв., а изплатените през 2023 г. средства са 64 718 лв.

По сключени през 2022 г. договори, които са съобразени с Националната програма за превенция и защита от домашно насилие за 2022 г. са изплатени следните субсидии за организации с нестопанска цел по Закона за защита от домашното насилие:

|  |  |
| --- | --- |
| СДРУЖЕНИЕ АСОЦИАЦИЯ НАЯ | 9 083,68 |
| ФОНДАЦИЯ Х&Д ДЖЕНДЪР ПЕРСПЕКТИВИ | 11 102,40 |
| СДРУЖЕНИЕ ЗНАНИЕ, УСПЕХ, ПРОМЯНА | 11 171,50 |
| ФОНДАЦИЯ ЦЕНТЪР ОТВОРЕНА ВРАТА | 11 388,50 |
| ФОНДАЦИЯ ЕС О ЕС СЕМЕЙСТВА В РИСК | 10 046,30 |
| ФОНДАЦИЯ ЦЕНТЪР НАДЯ | 11 400,00 |
| Ж. СДРУЖЕНИЕ ЕКАТЕРИНА КАРАВЕЛОВА | 11 380,56 |
| СДРУЖЕНИЕ АСОЦИАЦИЯ ДЕМЕТРА | 11 400,00 |
| СДРУЖЕНИЕ ЦЕНТЪР МАРИЯ | 11 383,10 |
| СДРУЖЕНИЕ Ц-Р ЗА СЪЗИД. ПРАВОСЪДИЕ | 11 332,12 |
| **ОБЩО** | **109 688.16 лв.** |

Финансирани са следните дейности:

1. Програми за предоставяне на помощ на лица, пострадали от домашно насилие: социално, психологическо и правно консултиране – чл. 6, ал. 7, т. 2, б. „а“ от ЗЗДН;

2. Специализирани програми за лица, извършители на домашно насилие: социално и психологическо консултиране – чл. 6, ал. 7, т. 4 от ЗЗДН;

3. Програми, които се отнасят до обучение на лицата, които извършват защитата по закона – чл. 6, ал. 7, т. 3 от ЗЗДН.

В съответствие с Националната програма за превенция и защита от домашно насилие за 2023 г., приета с Решение № 282/12.04.2023 г. на Министерския съвет на Република България, приоритетните цели на финансиране през 2023 г. са били:

1. Осигуряване на защита, възстановяване и реинтеграция на пострадалите от домашно насилие чрез своевременно предоставяне на качествени услуги;

2. Осигуряване на услуги за работа с извършителите на домашно насилие, с оглед предотвратяване на рецидиви на домашно насилие;

3. Повишаване на информираносттта по проблема „домашно насилие“ чрез програми за превенция и защита в учебните заведения за лица, учащи от 9-ти до 12-ти клас, както и във висшите училища до 25-годишна възраст.

Приоритетната цел по т. 3 е обсъдена и приета от Междуведомствения експертен съвет, създаден със Заповед № 8121з-1498/08.12.2022 г. на министъра на вътрешните работи за разработване на проект на Национална програма за превенция и защита от домашно насилие за 2023 г., в съответсвие с разпоредбата на чл. 3а от ППЗЗДН.

Със Заповед № ЛС-04-263/19.06.2023 г. на министъра на правосъдието в конкурсната процедура по реда на Глава трета от ППЗЗДН за 2023 г. са одобрени 17 проектни предложения, които съответстват на целите на финансирането за 2023 г. Договорите за финансиране на НПО са сключени на 14.07.2023 г. и са с продължителност 4 месеца. Общата сума на финансиране за тези проектни предложения е в размер на 337 882 лв. Договорите са изпълнени и отчетени в рамките на 2023 година, а разплатените суми са както следва:

|  |  |
| --- | --- |
| ЦЕНТЪР ОТВОРЕНА ВРАТА | 19 809,79 |
| СДРУЖЕНИЕ ЗНАНИЕ, УСПЕХ, ПРОМЯНА | 19 724,22 |
| ФОНДАЦИЯ ЕС О ЕС – СЕМЕЙСТВА В РИСК | 19 796,07 |
| СДРУЖЕНИЕ ЦЕНТЪР МАРИЯ | 19 946,01 |
| СДРУЖЕНИЕ АЛИАНС ЗА ЗАЩИТА ОТ НАСИЛИЕ, ОСНОВАНО НА ПОЛА  | 17 377,04 |
| ФОНДАЦИЯ “ЦЕНТЪР НАДЯ | 19 980,00 |
| ФОНДАЦИЯ ЦЕНТЪР НАДЯ – КЛОН РУСЕ | 19 675,49 |
| СДРУЖЕНИЕ АСОЦИАЦИЯ ДЕМЕТРА | 19 534,70 |
| СДРУЖЕНИЕ МЛАДЕЖКИ ФОРУМ 2001 – РАЗГРАД | 19 990,90 |
| ФОНДАЦИЯ БЪЛГАРСКИ ЦЕНТЪР ЗА ДЖЕНДЪР ИЗСЛЕДВАНИЯ | 19 627,17 |
| ЖЕНСКО СДРУЖЕНИЕ ЕКАТЕРИНА КАРАВЕЛОВА | 19 797,06 |
| ФОНДАЦИЯ Х&Д ДЖЕНДЪР ПЕРСПЕКТИВИ | 19 710,85 |
| СДРУЖЕНИЕ АСОЦИАЦИЯ НАЯ | 18 822,39 |
| СДРУЖЕНИЕ ЦЕНТЪР ЗА ПОДКРЕПА НА ЖЕНИ В СЕЛО СТРАЖЕЦ | 19 978,98 |
| ФОНДАЦИЯ ДА – ОБЕДИНЕНИ СРЕЩУ НАСИЛИЕТО | 19 315,90 |
| ФОНДАЦИЯ ФОНД ЗА ПРЕВЕНЦИЯ НА ПРЕСТЪПНОСТТА – ИГА | 17 437,70 |
| СДРУЖЕНИЕ ЦЕНТЪР ЗА СЪЗИДАТЕЛНО ПРАВОСЪДИЕ | 20 000,00 |
| **ОБЩО** | **330 524,27 лв.**  |

 Изпълнението на тези 17 договора е прието и средствата по тях са изплатени през месец декември 2023 г.

***Отчет на показателите за изпълнение на програмата (Приложение № 6)***

|  |  |  |
| --- | --- | --- |
| **Показатели за изпълнение на бюджетна програма -1400.01.01 "Правна рамка за функционирането на съдебната система"** | **Мерна единица** | **Целева стойност** |
| **Бюджет 2023**  | **Отчет 31.12.2023** |
| 1 | Брой изготвени становища по конституционни дела, по които страна е министърът на правосъдието | Брой | 5 | 10 |
| 2 | Брой извършени съгласувания на изпратени на основание чл.32 от Устройствения правилник на Министерския съвет и на неговата администрация въпроси, на които членовете на Министерския съвет са вносители | Брой | 1 000 | 5 110 |
| 3 | Брой извършени оценки на въздействието | Брой | 5 | 17 |
| 4 | Планови и тематични проверки от Инспекторатa по ЗСВ | Брой | 30 | 32 |
| 5 | Проверки по сигнал от Инспектората по ЗСВ | Брой | 800 | 585 |
| 6 | Извършени проверки по разпореждане на министъра на правосъдието от Инспектората по ЗСВ | Брой | 12 | 279 |
| 7 | Мониторинг на процесуалното законодателство, свързано с дейността на Инспектората по ЗСВ | Брой | 0 | 0 |
| 8 | Препоръки за отстраняване на констатирани пропуски и маловажни нарушения от Инспектората по ЗСВ | Брой | 12 | 45 |
| 9 | Предложения за търсене на дисциплинарна отговорност на проверяваните лица от Инспектората по ЗСВ | Брой | 10 | 15 |
| 10 | Предложения от Инспектора по ЗСВ за актуализиране на нормативни актове | Брой | 1 | 0 |
| 11 | Предложения за уеднаквяване на практиката по приложение на законодателството чрез подготвяне на искания за приемане на тълкувателни решения и становища по тълкувателни дела | Брой | 6 | 8 |
| 12 | Участие на Инспектората по ЗСВ в изпитни комисии за придобиване на юридическа правоспособност | Брой | 2 | 5 |
| 13 | Участие на Инспектората по ЗСВ конкурси/изпити за съдебни изпълнители, съдии по вписванията, нотариуси, помощник-нотариуси по заместване, частни съдебни изпълнители, помощник частни съдебни изпълнители, синдици | Брой | 2 | 3 |
| 14 | Аналитични доклади за резултатите от извършени проверки на проверяваните лица в т. ч. и от мониторинг на законодателството от Инспектората по ЗСВ | Брой | 30 | 32 |
| 15 | Осъществяване на процесуално представителство по дисциплинарни производства пред КЧСИ и НК | Брой | 12 | 27 |
| 16 | Участие в дисциплинарни състави на дисциплинарната комисия към КЧСИ | Брой | 14 | 29 |
| 17 | Организиране на конкурси/изпити за придобиване на правоспособност на частни съдебни изпълнители, помощник-частни съдебни изпълнители, нотариуси и помощник-нотариуси по заместване, съдии по вписвания и държавни съдебни изпълнители | Брой | 5 | 4 |
| 18 | Организиране на изпити за придобиване на юридическа правоспособност от дирекция ВСВ | Брой | 3 | 5 |
| 19 | Организирани обучения на синдици | Брой | 1 | 1 |
| 20 | Издадени удостоверения на стажант-юристи, получили оценка "издържал" на изпита за придобиване на юридическа правоспособност | Брой | 1 000 | 645 |
| 21 | Аналитични доклади за броя и състоянието на образуваните пред държавните и частни съдебни изпълнители изпълнителни дела | Брой | 2 | 0 |
| 22 | Предложения от дирекция ВСВ за актуализиране на нормативни актове | Брой | 1 | 5 |
| 23 | Предоставяна на различна по вид статистическа информация | Брой | 1 136 | 1 061 |
| 24 | Брой пострадали от престъпления, получили компенсация по ЗПФКПП | Брой | 20 | 11 |
| 25 | Финансиране на проекти на юридически лица с нестопанска цел по чл.6 от ЗЗДН, във връзка с Глава III от ППЗДН | Брой | 15 | 17 |
| 26 | Образувани преписки за промяна на гражданство | Брой | 20 000 | 25 071 |
| 27 | Издадени удостоверения по чл. 39 от ЗБГ | Брой | 5 000 | 5 602 |
| 28 | Преписки, насочени по електронен път към външни ведомства за съгласуване | Брой | 20 000 | 26 687 |
| 29 | Проведени интервюта с кандидатите | Брой | 14 000 | 11 848 |
| 30 | Изготвени отговори по въпроси, свързани с българското гражданство | Брой | 5 000 | 6 200 |
| 31 | Актуализиране на електронния регистър за лицата с променено гражданство | Брой лица | 20 000 | 63 700 |
| 32 | Обработени преписки, върнати от процедура на съгласуване с МВР и ДАНС | Брой | 15 000 | 26 121 |
| 33 | Изготвени проекти на протоколи и окончателни протоколи от заседанията на Съвета по гражданството, както и предложения на министъра на правосъдието по чл. 34 от ЗБГ | Брой | 150 | 330 |
| 34 | Издадени удостоверения по чл. 37, ал. 1 от ЗБГ и изготвени уведомления по чл. 37, ал. 2 от ЗБГ | Брой | 31 000 | 34 089 |
| 35 | Издадени свидетелства за съдимост | Брой | 6 500 | 7 430 |
| 36 | Електронни служебни свидетелства за съдимост | Брой | 100 000 | 169 323 |
| 37 | Електронни свидетелства за съдимост | Брой | 11 100 | 25 516 |
| 38 | Издадени справки за съдимост | Брой | 34 000 | 3 317 |
| 39 | Обработка на получени съобщения, тип нотификации, за осъждания на български граждани в ДЧ на ЕС | Брой | 95 000 | 82 599 |
| 40 | Обработка на получени от ДЧ на ЕС запитвания за съдебния статус на лица | Брой | 55 000 | 72 982 |
| 41 | Изпращане на съобщения за осъждания в България на граждани на ДЧ на ЕС | Брой | 110 | 652 |
| 42 | Изпращане на запитвания до ДЧ на ЕС за информация от съдебните им регистри за осъждания на лица | Брой | 350 | 330 |
| 43 | Съобразно сключени договори, предоставяне на информация на трети страни за осъждания на техни граждани от български съдилища | Брой | 1200 | 1 128 |
| 44 | Апостили | Брой | 17 500 | 20 622 |
| 45 | Издаване на разрешение на чужденци за извършване на нестопанска дейност в РБ | Брой | 10 | 8 |
| 46 | Брой заявления за вписване в Единния регистър на медиаторите | Брой | 230 | 957 |
| 47 | Разработени и внедрени нови електронни услуги в полза на гражданите и бизнеса | Брой | 1 | 11 |
| 48 | Разработени нови или актуализирани актуални информационни системи, поддържащи електронни регистри, в съответствие с изискванията на ЗЕУ | Брой | 1 | 3 |
| 49 | Защита на националния интерес в област „Правосъдие“ и „Дружествено право“ чрез участие в заседания на работните формати към Съвета на ЕС и Европейската комисия | Брой заседания | 270 | 154 |
| 50 | Защита на националния интерес в областта на правосъдието чрез участие в работата на експертни комитети на Съвета на Европа, Хагската конференция по МЧП, ОИСР, ООН и други международни организации във връзка с правното сътрудничество и правна помощ, както и в организирани от тях конференции и семинари | Брой заседания | 40 | 84 |
| 51 | Изпълнение на функциите на централен орган или отговорно ведомство и защита на интересите на българските съдебни органи, граждани и дружества посредством осъществяване на международната правна помощ по гражданскоправни и наказателноправни въпроси | Брой преписки | 11 000 | 9 952 |
| 52 | Защита на националния интерес в област „Правосъдие“ и „Дружествено право“ чрез: изготвяне на позиции и указания за заседанията на работните органи на Съвета на ЕС и Европейската комисия; изготвяне на позиции за заседания на Съвета по европейски въпроси и Министерския съвет; подготовка на материали, информации, изказвания и опорни точки по темите от дневния ред на ЕС | Брой | 450 | 476 |
| 53 | Участие и подпомагане процеса на въвеждане на изискванията на европейски актове в българското законодателство в областта „Правосъдие“ | Брой европейски актове | 10 | 13 |
| 54 | Участие в управление и мониторинг на програми и проекти, в подкрепа изпълнението на политиките в системата на МП, финансирани от фондовете на ЕС и други международни донорски програми | Брой | 20 | 23 |
| 55 | Участие в междуведомствени звена и международни формати за планиране и наблюдение на изпълнението програми и проекти | Брой | 9 | 26 |
| 56 | Предоставена актуална информация за прилагането на Актуализираната стратегия за продължаване на реформата в съдебната система и гарантиране на върховенството на правото | Брой | 20 | 40 |
| 57 | Изготвяне и обобщаване на информация за изпълнение на мерките по Приоритет 10 от Тригодишния план за изпълнение на Националната програма за развитие на България 2030 в качеството на водещо ведомство  | Брой | 1 | 1 |
| 58 | Предоставена информация за напредъка и рисковете пред изпълнението на предвидените инвестиционните проекти и реформи в Националния план за възстановяване и устойчивост. | Брой | 6 | 15 |
| 59 | Организирани и/ или проведени работни срещи с национални и международни институции и НПО за координиране на дейността и отчитане на прилагането на Актуализираната стратегия за продължаване на реформата в съдебната система и гарантиране на върховенството на правото | Брой | 20 | 46 |
| 60 | 100% изплатени обезщетения по осъдителни решения / приятелски споразумения / едностранни декларации в определения от ЕСПЧ в срок | Брой | 30 | 35 |
| 61 | Постъпили заявления за обезщетения за бавно правосъдие по реда на глава ІІІА от ЗСВ в нормативно определените срокове. 100% обработени преписки в срок | Брой | 400 | 567 |
| 62 | Изплащане на обезщетения по основателните заявления за бавно правосъдие по реда на глава ІІІА от ЗСВ в срок | Брой | 190 | 109 |
| 63 | Дадени от министъра на правосъдието съгласия за международно осиновяване | Брой | 150 | 121 |
| 64 | Извършени проверки по дейността на акредитирани организации за посредничество при международно осиновяване по документи и/ или на адреса на осъществяване на дейността | Брой | 5 | 6 |
| 65 | Обработени молби/случаи, в т. ч. нови или от предходни години по спорове за родителски права и трансгранично родителско отвличане | Брой | 50 | 38 |
| 66 | Обработени молби/случаи, в т. ч. нови или от предходни години за постановяване , признаване и/ или изпълнение на решения за издръжка | Брой | 80 | 151 |

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
|  **№** | **Бюджетна програма 1400.01.01 “Правна рамка за функционирането на съдебната система”** | **Закон** | **Уточнен план** | **Отчет към 31.12.2023 г.** |
| **І.** | **Общо ведомствени разходи:** | **15 827 700** | **11 515 600** | **10 262 930** |
|   |  Персонал | 11 270 600 | 9 390 875 | 9 008 503 |
|   |  Издръжка | 4 557 100 | 2 124 725 | 1 254 427 |
|   |  Капиталови разходи | 0 | 0 | 0 |
| **1** | **Ведомствени разходи по бюджета на ПРБ:** | **15 827 700** | **11 515 600** | **10 262 930** |
|   |  Персонал | 11 270 600 | 9 390 875 | 9 008 503 |
|   |  Издръжка | 4 557 100 | 2 124 725 | 1 254 427 |
|   |  Капиталови разходи | 0 | 0 | 0 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета**  | **20 100 000** | **21 989 183** | **21 530 678** |
|  | Издръжка по Закона за подпомагане и финансова компенсация на пострадали от престъпление | 210 000 | 210 000 | 112 726 |
|   |  Дължими суми по влезли в сила решения на международни съдилища, международни арбитражни съдилища или по споразумения, вкл. по реда на Глава III „А“ от Закона за съдебната власт | 0 | 1 889 183 | 1 759 015 |
|  | Субсидии по Закона за политическите партии | 19 200 000 | 19 200 000 | 19 218 725 |
|   | Субсидии за организации с нестопанска цел по Закона за защита от домашното насилие  | 450 000 | 450 000 | 440 212 |
|   | Субсидии за организации с нестопанска цел по Закона за подпомагане и финансова компенсация на пострадали от престъпления | 240 000 | 240 000 | 0 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **679 941** |
|   |  Персонал |   |   | 269 779 |
|   |  Издръжка |   |   | 327 439 |
|   |  Капиталови разходи |   |   | 82 723 |
|   | От тях за:  |   |   |   |
|   | 1.Оперативна програма "Добро управление" |   |   | 167 476 |
|   | 2. Други международни програми |   |   | 432 447 |
|   | 3. Други европейски средства |   |   | 80 018 |
|  | **Общо администрирани разходи (ІІ.+ІІІ.):** | **20 100 000** | **21 989 183** | **22 210 619** |
|   |   |   |   |   |
|  | **Общо разходи по бюджета (І.1+ІІ.):** | **35 927 700** | **33 504 783** | **31 793 608** |
|   |   |   |   |   |
|  | **Общо разходи (І.+ІІ.+ІІІ.):** | **35 927 700** | **33 504 783** | **32 473 549** |
|   | Численост на щатния персонал | 170 | 170 | 160 |

 Към 31.12.2023 г. за изпълнение на дейностите по програмата са извършени консолидирани разходи в размер на 32 473 549 лв., като администрираните разходи са 22 210 619 лв., а ведомствените 10 262 930 лв. Част от администрираните разходи в размер на 679 941 лв. са по проекти, финансирани по Оперативна програма „Добро управление“, Норвежки финансов механизъм и с други европейски средства.

В администрираните разходи по програмата са включени и изплатени обезщетения в размер на 1 150 115 лв. в изпълнение на 35 решения на ЕСПЧ. По глава IIIа от Закона за съдебната власт са изплатени обезщетения в размер на 608 900 лв. по 213 споразумения.

Във връзка с разпоредбите в Закона за политическите партии, Министерството на правосъдието изплаща държавна субсидия на партиите и партиите в съставите на коалициите. След всяко плащане, на сайта на министерството се публикува подробна информация. През 2023 г. са изплатени общо 19 218 725 лв. държавна субсидия съгласно ЗПП.

**ПРЕГЛЕД НА ИЗПЪЛНЕНИЕТО НА Програма „РеГИСТРИ”**

Стратегическата цел на програмата е осигуряване на правна сигурност в икономическия, обществен и стопански живот на страната, подобряване на условията за инвестиции и предприемачество и подобряване на бизнес средата посредством създаване на законови и икономически условия за предоставяне на ефективни административни услуги чрез създаване, поддържане и развитие на електронните публични регистри и изграждане на Единен електронен регистрационен център.

Оперативна цел на програмата е повишаване на качеството на административното обслужване на физическите и юридически лица чрез предоставяне на ефективни, сигурни и достъпни услуги.

Програмата се изпълнява от Агенцията по вписванията и Централния регистър на особените залози (ЦРОЗ). От 1.07.2023 г. ЦРОЗ е част от Агенцията по вписванията.

***Централният регистър на особените залози*** има за цел осигуряване на правна сигурност на процесите, свързани с вписване на обстоятелствата по Закона за особените залози в Централния регистър на особените залози, чрез воденето, поддържането и съхраняването на регистъра и предоставяне на надеждни и навременни административни услуги на гражданите и бизнеса, включително по електронен път.

***Агенцията по вписванията*** има за цел осигуряване и предоставяне на услуги от правосъдната система към гражданите, бизнеса и държавната администрация чрез използване на информационни технологии.

***Организационни структури, участващи в програмата***

***Агенцията по вписванията*** и ***Централния регистър на особените залози***, които са юридически лица на бюджетна издръжка, второстепенни разпоредители с бюджет към министъра на правосъдието. На Агенцията по вписванията е възложено администрирането на четири регистъра с национално значение – Кадастър и имотен регистър, Търговски регистър и регистър на юридическите лица с нестопанска цел, Регистър БУЛСТАТ и Регистър на имуществените отношения на съпрузите, а ЦРОЗ отговаря за поддържането съответно на Централния регистър на особените залози. От 1.07.2023 г. ЦРОЗ е част от Агенцията по вписванията.

***Отговорност за изпълнението на програмата***

Отговорността за изпълнението на програмата е на ресорния заместник-министър, изпълнителния директор на Агенцията по вписванията и директора на Централния регистър на особените залози.

 ***Преглед на изпълнението на Програма “Регистри“***

***Централният регистър на особените залози***подпомага министъра на правосъдието като централен едноличен орган на изпълнителната власт в осъществяването на правомощията му по Закона за особените залози (ЗОЗ).

Основната мисия на ЦРОЗ е да осигурява правна сигурност на процесите, свързани с финансиране срещу обезпечение, като поддържа, води и съхранява единен публичен електронен регистър – Централният регистър на особените залози.

В съответствие със стратегическите цели и приоритети, визията за развитието на Централния регистър на особените залози e модернизирането му и пълното му електронизиране посредством прилагането на съвременни информационни и комуникационни технологии за предоставянето на административни услуги по електронен път и прехвърлянето му в Агенцията по вписванията, което се осъществи от 01.07.2023 г. съгласно Постановление № 93 на Министерския съвет от 14 юни 2023 г.

През първото полугодие на 2023 г. ЦРОЗ полага усилия за постигане на следните цели:

 - Качествено административно обслужване чрез предоставяне на достъп до ЦРОЗ на държавни органи и институции за извършване в реално време на справки за изпълнението на нормативно установени задължения;

 - Увеличаване на броя на извършените служебни вписвания по запорни съобщения, заявени от Националната агенция за приходите.

 - Намаляване на административната тежест за гражданите и бизнеса чрез участие на ЦРОЗ в електронния обмен на документи;

 - Постигане на висока степен на доверие във функционирането на ЦРОЗ чрез осигуряване на високо ниво на информационна сигурност.

Степен на изпълнение на заложените цели:

 - Основната цел, постигната при изпълнение на дейностите по предоставяне на административни услуги за отчетния период, е повишаване качеството на административното обслужване за гражданите и бизнеса. Услугите се предоставят в оптимално кратки срокове (в рамките на деня или следващия работен ден) при непрекъсваем режим на работа с потребителите в ЦАО на ЦРОЗ. Осигурени са оптимално възможните канали за достъп за предоставяне на административните услуги, включително по електронен път чрез Системата за сигурно електронно връчване.

 През отчетния период, в изпълнение на оперативни цели, ЦРОЗ реализира следните по-значими дейности:

 - Предоставяне на информация, данни и достъп до вписаните обстоятелства и електронните образи на документите в регистъра на особените залози на Агенция по вписванията, включително актуален, пълен и консистентен експорт от базата данни към 30.06.2023 г., в изпълнение на нормативно установените задължения на ЦРОЗ във връзка с преминаването на ЦРОЗ към АВ (параграф § 2 от преходните и заключителни разпоредби от Наредба № Н-3 от 31 юли 2020 г. за воденето, съхраняването и достъпа до Централния регистър на особените залози);

 - Като присъединен към Средата за междурегистров обмен RegiX регистър, ЦРОЗ е обезпечил възможността за извършването на справки за вписани обстоятелства и електронни образи на документите, въз основа на които са извършени вписванията, на всички потребители на Средата.

 - Осигурена е възможност за подаване на заявленията за най-често търсените административни услуги (справки и удостоверения) чрез Системата за сигурно електронно връчване и Средата за електронен обмен на съобщения. Чрез Системата за сигурно електронно връчване е намалена административната тежест за гражданите и бизнеса и е осигурен канал за комуникация с администрацията на ЦРОЗ по електронен път, гарантиращ сигурност и защитеност, гаранция за автентичност на обменените документи, удостоверяване на времето на изпращане и получаване на документите.

С увеличаването на броя на лицата с предоставен служебен достъп чрез средата за междурегистров обмен (RegiX) до данните в ЦРОЗ, броят на издаваните удостоверения, справки и приложения към тях намалява, съответно намаляват приходите от държавни такси за издадените удостоверения и справки. С увеличаване на броя на служебните вписвания (на запорни съобщения, заявявани от НАП), при запазен общ брой на останалите вписвания, приходите от държавни такси за вписвания също намаляват, което се отразява в общия размер на приходите, реализирани от ЦРОЗ за първото полугодие на 2023 г.

***Агенцията по вписванията*** е създадена по силата на Закона за кадастъра и имотния регистър (ЗКИР) като юридическо лице към министъра на правосъдието. Съгласно Закона за регистър БУЛСТАТ и Закона за търговския регистър, Агенцията по вписванията администрира съответните регистри по тези закони. От 01.10.2009 г. Агенция по вписванията е администратор на приходите по Семейния кодекс, във връзка с воденето и съхранението на Регистър на имуществените отношения на съпрузите (РИОС). От 01.01.2018 г. АВ води и регистъра на юридическите лица с нестопанска цел, като осигури техническа възможност да се регистрират, пререгистрират, вписват промени, заличават и обявяват актове по отношение на юридическите лица с нестопанска цел.

***Оперативни цели на Агенцията по вписванията:***

*1. Надграждане и поддръжка на интегрираната информационна система за кадастър и имотен регистър (ИИСКИР)*

 - Надграждане и поддържане на интегрирана информационна система за кадастър и имотен регистър като система, ориентирана към клиентите.

Дейностите, изпълнявани от Агенция по вписванията във връзка с целта, се осъществяват ежедневно посредством въвеждане на структурирани данни от вписаните актове в електронни партиди - по повод образувано нотариално.

Ежедневно се допълва създаденият електронен архив (единна база данни) от всички постъпващи в службите по вписванията актове, въз основа на които са извършени вписвания, отбелязвания или заличавания, чрез тяхното сканиране в системата. Системата е проектирана така, че не позволява да се приключи вписването без да е прикачено сканирано изображение на акт. Това от своя страна предоставя допълнителна сигурност на архивните информационни масиви, тъй като документите се съхраняват освен на хартиен, и на електронен носител. Същевременно се спестява време и се улесняват служителите при откриване на конкретна информация и/или документ. По този начин се постига двойна сигурност по отношение на постъпващата информацията в имотния регистър.

 - Предприемане на действия за създаване на Имотен регистър, съобразно разпоредбите на Закона за кадастъра и имотния регистър и Наредба 2 от 21.04.2005 г. за воденето и съхраняването на имотния регистър.

За изпълнение на една от основните цели на АВ, а именно стартиране на производство по създаване на имотен регистър, в рамките на компетентността на АВ е заложено предприемането на действия по цифровизация на хартиените архиви и нанасяне на структурирана информация в ИИСКИР.

През 2023 г. са приети изменения и допълнения в Закона за кадастъра и имотния регистър (ЗКИР), обнародвани в Държавен вестник брой 8 от 25.01.2023 г. Промените в ЗКИР са част от Реформа К10.Р6: „Регистрова реформа за разгръщане потенциала на електронното управление за подобряване на бизнес средата“ по Плана за възстановяване и устойчивост. Целта на реформата е да се подобрят организацията, качеството и сигурността на регистрите в държавната администрация, да се увеличи потенциалът на електронното управление и да се намали административната тежест за гражданите. С приетите изменения в ЗКИР се установяват изискванията за съдържанието на имотните партиди в имотния регистър, процесът по създаването им въз основа на съществуващите лични партиди и се уточняват отговорностите на съдиите по вписванията и на Агенцията по вписванията в процеса по създаване на имотните партиди в регистъра. Нормативно се регламентира имотният регистър като обща електронна база данни, съдържаща електронните партиди на недвижимите имоти и електронните партидни дела с вписаните актове и приложените към тях документи. Регламентира се идентичност между съдържанието на партидата на хартия и партидата в електронна форма, съответно съдържанието на партидното дело на хартия и в електронна форма. Законодателно се дефинира правомощието на службите по вписванията да въвеждат информация в електронните партиди на недвижими имоти и електронните партидни дела на вписаните актове с приложените към тях документи.

С приетите изменения в ЗКИР се създават необходимите законови условия за изпълнение на предвидена в Плана за възстановяване и устойчивост Инвестиция по компонент 10 „Бизнес среда“, Проект 38 „Дигитализиране на информационни масиви на администрацията, съдържащи регистрови данни и е-удостоверяване от регистри“, Дейност 1, Поддейност 1.1. „Дигитализиране на наличния хартиен архив в Служби по вписванията към Агенция по вписванията“ (Имотен регистър).

Съгласно действащата нормативна уредба, Агенция по вписванията съхранява книгите, съдържащи вписаните актове безсрочно. В службите по вписванията се съхраняват огромни архиви от актове и документи само на хартиен носител от 1900 година.

Агенция по вписванията е изготвила проектното предложение за "Дигитализиране на информационни масиви в администрацията, съдържащи регистрови данни и е-удостоверяване от регистри", което е част от Националния план за възстановяване и устойчивост.

Планирани са дейности по надграждане на информационната система с цел усъвършенстване на служебната справочна част за изготвяне на справки по различни критерии, които да служат за анализи и подпомагане на дейността на други администрации и гражданите.

Съгласно рамков договор № 93-00-97/03.07.2020 г. между Агенция по вписванията и „Информационно обслужване“ АД е сключена заявка по ред 20 от ПГ 2021 с предмет „Надграждане на информационната система на Имотен регистър“, чието изпълнение приключи през отчетния период. С изпълнението на проекта са осъвременени и оптимизирани съществуващите в ИИСКИР служебни справки и са реализирани нови във връзка с текущите нужди на Агенция по вписванията, като е извършено надграждане на съществуващи и са реализирани нови функционалности, свързани с улесняване работата на потребителите на системата, подобрено е качеството на данните за лица и имоти в базата данни на Имотен регистър. С изпълнението на проекта са надградени съществуващите интеграции с външни информационни системи и изграждане на интерфейс за електронно подаване на заявления за вписване от нотариуси.

 Съгласно горепосочения рамков договор е сключена и заявка по ред позиция 34 от ПГ за 2022 с предмет „Надграждане на Имотен регистър в съответствие със ЗЕУ“, по която се изпълняват дейности по привеждане на информационната система на Имотен регистър в съответствие със съвременните технологии и добри практики и изискванията на ЗЕУ чрез осъвременяване на старите технологични платформи и компоненти на приложението и прилагане на съвременни технологии, поддържани от производителя. Оптимизиране на съществуващи справки и реализиране на нови във връзка с текущите нужди на Агенция по вписванията, надграждане на съществуващи и реализиране на нови функционалности свързани с улесняване работата на потребителите на системата, подобряване качеството на данните в ИС на ИР, както и надграждане на приложно-програмния интерфейс.

Заявката е в процес на изпълнение, а именно изготвяне на Анализ на Детайлна техническа спецификация на всички изисквания за реализирането на дейностите в обхвата на проекта.

*2. Надграждане и поддръжка на Търговския регистър* *и регистъра на юридическите лица с нестопанска цел*

- Поддържане на информационната система на ТРРЮЛНЦ

Изпълнението на тази цел се осъществява чрез извършване на ежедневен мониторинг и контрол на Единния портал за заявяване на електронни административни услуги (ЕПЗЕУ), чрез които АВ предоставя бърз и лесен достъп на потребителите до актуална информация и до всички електронни услуги на ТРРЮЛНЦ, като софтуерът покрива всички изисквания за информационна сигурност и предполага използване на съвременни и актуални операционни системи и браузъри. ТРРЮЛНЦ е достъпен на следния електронен адрес - <https://portal.registryagency.bg/>. Сключена е заявка по ред 23 от ПГ от 2023 г. с „Информационно обслужване“ АД с предмет „Осигуряване на услуги по поддръжка на информационната система, администрирани от Агенция по вписванията – Търговски регистър и регистъра на юридическите лица с нестопанска цел (ТРРЮЛНЦ)“.

- Предприети са действия по привеждане в съответствие на регистъра с изискванията на Европейското законодателство.

През отчетния период са предприети действия по надграждане на информационната системи на търговския регистър и регистъра на юридическите лице с нестопанска цел (ТРРЮЛНЦ), с оглед на разпоредбата на чл. 63а от Закона за мерките срещу изпирането на пари. Към момента от страна на Агенцията са изготвени както проект на Наредба за изменение на Наредба № 1 от 14.02.2007 г., така и изходни данни, които са изпратени на националния системен интегратор по чл. 7с ЗЕУ – „Информационно обслужване“ АД.

*3. Поддръжка на Регистър БУЛСТАТ*

Изпълнението на тази цел се осъществява с извършването на постоянен мониторинг и контрол върху работата на регистъра, за което са възложени дейности на системния интегратор, както за поддръжка на базата данни, така и за поддръжка на приложния софтуер на системата. Допълнително служители от Агенция по вписванията непрекъснато осъществяват проверка за работоспособността на регистъра и необходимост от отстраняване на софтуерни дефекти.

 С последните промени в Закона за регистър на чл. 7 по-ясно се уреждат обстоятелствата, които подлежат на вписване, осигурява се регламентиран достъп, който ще се извършва след идентификация на заявителя чрез квалифициран електронен подпис или чрез цифров сертификат, издаден от Агенция по вписванията.

Изготвена е Методология за регистрация по Закона за регистър Булстат. Методологията е изготвена на база обобщени казуси при вписване на заявления в регистър Булстат от служителите, работещи в службите по регистрация.

Предприети са действия по привеждане в съответствие на регистъра с изискванията Европейското законодателство – изготвени са изходни данни и изпратени на системния интегратор за предоставяне на технически параметри и цена във връзка със заявка № 42 от ПГ 2023г. с предмет „Надграждане на регистър БУЛСТАТ във връзка с промяна на нормативна уредба и европейското законодателство“.

*4. Поддръжка на Регистър* *на имуществените отношения на съпрузите*

Регистърът на имуществените отношения на съпрузите е единна централизирана електронна база данни, съдържаща информация за брачните договори и за приложимия законов режим на имуществените отношения на съпрузите.

Изпълнението на тази цел се осъществява с извършването на постоянен мониторинг и контрол върху работата на регистъра, за което са възложени дейности на системния интегратор както за поддръжка на базата данни, така и за поддръжка на приложния софтуер на системата. Допълнително служители от Агенция по вписванията непрекъснато осъществяват проверка за работоспособността на регистъра и необходимост от отстраняване на софтуерни дефекти.

Съгласно рамков договор № 93-00-97/03.07.2020 г. между Агенция по вписванията и „Информационно обслужване“ АД са изготвени технически параметри по заявка по ред 30 от ПГ 2022 с предмет „Усъвършенстване на информационната система на РИОС“ като предстои подписване на заявка. Проектът предвижда надграждане на информационната система на РИОС в съответствие със съвременните технологии и добри практики чрез осъвременяване на старите технологични платформи и компоненти на приложението, надграждане и оптимизиране на процесите по издаване на удостоверения и справки, както и реализиране на интеграции с Единен портал за заявяване на електронни услуги и интеграция с Национална база данни „Население“ на ГРАО.

По този начин информационната система ще отговаря на минималните изисквания към информационни системи и ще бъде предоставена възможност както на длъжностните лица по гражданско състояние, така и на служителите в териториалните звена на Агенция по вписванията да извършват различни видове справки за служебни цели за осигуряване на достъпност на събираната информация, повишаване на отчетността, възможност за лесна проверка на обстоятелства и взаимодействие със заинтересованите страни.

*5. Преминаване на Централния регистър на особените залози от Министерство на правосъдието към Агенция по вписванията*

Съгласно измененията на Закона за особените залози Централният регистър на особените залози е електронна база данни, съдържаща обстоятелства и актове, вписани или обявени по реда на този закон. Новите изисквания по отношение воденето и функционирането на ЦРОЗ от Агенция по вписванията влизат в сила от 01.01.2023 г. С Постановление № 93 от 14 юни 2023 г. за изменение на нормативни актове на Министерския съвет се прие срокът на преминаване на ЦРОЗ към АВ да бъде 1 юли 2023 г. До 30.06.2023 г. Агенция по вписванията продължи интензивно да работи по реализацията изграждането на нова информационна система за водене на ЦРОЗ и да подпомага Изпълнителя „Информационно обслужване“ АД за законосъобразното изграждане на информационната система на Централния регистър на особените залози във връзка с провеждането на регистровата реформа в сферата на особените залози в България. Извършени се тестове на ИС на ЦРОЗ от външни потребители, като участие взеха представители от 13 водещи адвокатски кантори, банки, частни съдебни изпълнители и лизингови компании, които активно ползват услугите на търговския регистър и регистъра на ЦРОЗ към Министерство на правосъдието. Създадена е организация по преминаването на ЦРОЗ към АВ.

ЦРОЗ е част от АВ от 1 юли 2023 г.

Заявленията и актовете, подлежащи на вписване, заличаване и обявяване, които постъпват в Информационната система на ЦРОЗ се разглеждат незабавно.

За периода 01.07.2023 г. – 31.12.2023 г. в Информационната система на ЦРОЗ са обработени общо 89 709 броя заявления за вписване и заличаване на обстоятелства и обявяване на актове, и са издадени 10 148 броя удостоверения.

За същия период постановените от длъжностните лица по вписванията (ДЛВ) откази са 1290 броя, от които обжалвани са 22 броя. Отменените откази са в рамките на 1 - 2%, което е показател за високото качество на извършената работа, независимо от големия обем.

За периода от 01.07.2023 г. – 31.12.2023 г. в ЦРОЗ е създадена организация, съгласно която всички постъпили заявления в ИС на ЦРОЗ и постъпилите чрез автоматичен обмен от НАП запори се обработват незабавно. Потребителите на услуги извършват устни и писмени справки, издават се всички предвидени в нормативната уредба удостоверения. Предоставянето на навременни и качествени услуги на потребителите се осигурява чрез увеличаване на продължителността на работния ден и натовареността на служителите. Към датата на изготвяне на настоящия отчет удостоверенията се издават в рамките на деня на подаването им, а произнасянията на ДЛВ се осъществяват в срок до 1 ден от подаването на заявлението. Осигурява се висок стандарт на предоставените административни услуги на потребителите на новия ЦРОЗ.

**Сигурност на информационните системи и достоверни услуги**

Агенция по вписванията попада в списъка на администрациите по РМС № 727 от 05.12.2019 г. и възлага техническата си поддръжка като част от дейностите по системна интеграция на „Информационно обслужване“ АД. Агенция по вписванията е сключила рамков договор с нормативно определения системния интегратор съгласно параграф 45, ал 1 от ПРЗ на ЗИД на ЗЕУ. През отчетния период продължиха да се изпълняват дейностите по заявка с предмет „Услуги по мигриране, управление и експлоатация на съществуващи и нови ресурси в ИКИ на АВ“, която включва дейности по поддръжка на системното, комуникационно и СУБД програмно осигуряване на цялата инфраструктура на Агенция по вписванията. Извършват се дейности по администрация, експертна помощ на място и реакция при инциденти, прилагане на препоръки от оценка на риска и изпълнение на задълженията по Наредбата за минималните изисквания за мрежова и информационна сигурност и прилагането на 24x7 проактивно наблюдение на системен софтуер, СУБД, комуникационно оборудване и т.н. Дейностите по заявката включват и гарантиране на сигурността и целостта на данните, като са базирани на следните основни принципи:

* Политики и процедури – политики за контрол на достъпа, управление на защитните механизми, наблюдение, процедури за реакция в случай на инцидент и други;
* Защити на периметъра – Основната цел при защитата на периметъра е да се спре ненужното и да се контролира и наблюдава всичко останало. Основни инструменти за защита на това ниво са защитните стени на мрежово и приложно ниво (NGFW и WAF), както и системи за превенция на атаки от тип разпределен отказ от услуга – DdoS (Distributed Denial of Service).
* Мрежови защити – Следващ слой на защита е вътрешната комуникационна мрежа. Между отделните мрежови сегменти се прилагат различни нива на достъп, ако е необходим такъв. Защитата се осигурява основно посредством мрежовите устройства – защитни стени, маршрутизатори и комутатори.
* Защити на крайните устройства – Основните инструменти, които се използват са антивирусни програми и агенти за събиране на системна информация (HIDS/HIPS, AV, EDR) и превенция на комуникацията със зловредни Интернет адреси (URL/WEB Filtering), ограничаване на преносимите носители на памет (CD/DVD дискове, флаш памети и външни хард дискове), ограничаване на административните права за инсталиране на софтуер от потребителите, ограничаване на Интернет достъпа и т.н.
* Защита на приложенията – Използват се специализирани системи за защита на уеб заявките – WAF (Web Application Firewalls), proxy сървъри, балансиране на заявките.
* Защита на информацията – Използват се специализирани системи за защита на информацията, които могат да управляват достъпа до нея на база множество параметри (потребители, системи или мрежови адреси и др.).

***Отчет на показателите за изпълнение на програмата (Приложение № 6)***

|  |  |  |
| --- | --- | --- |
| **Показатели за изпълнение на бюджетна програма- 1400.01.02 "Регистри"** | **Мерна единица** | **Целева стойност** |
| **Бюджет 2023 г.** | **Отчет 31.12.2023 г.** |
| Предоставени нови електронни услуги Търговски регистър и регистър на ЮЛНЦ | Брой | 1 | 0 |
| Предоставени нови електронни услуги от Имотен регистър | Брой | 1 | 0 |
| Предоставени нови електронни услуги от регистър БУЛСТАТ | Брой | 1 | 0 |
| Предоставени нови електронни услуги от Централния регистър на особените залози | Брой | 32 | 32 |

Предоставянето на нови електронни услуги от Централния регистър на особените залози е изпълнено във връзка с въвеждането в реална експлоатация на информационната му система на 01.07.2023 г. Нови електронни услуги от другите три регистъра не са предоставяни.

***Информация за наличността и качеството на данните:***

Източник на информацията за данните по показателите за изпълнение са доклади и обобщени справки за дейността на Агенция по вписванията и Централния регистър на особените залози.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.01.02 Бюджетна програма “Регистри”** | **Закон** | **Уточнен план** | **Отчет към 30 юни 2023** |
| **І.** | **Общо ведомствени разходи:** | **36 044 600** | **36 255 714** | **35 654 967** |
|   |  Персонал | 22 282 400 | 21 502 614 | 21 497 321 |
|   |  Издръжка | 8 045 200 | 9 036 100 | 9 021 030 |
|   |  Капиталови разходи | 5 717 000 | 5 717 000 | 5 136 616 |
| **1** | **Ведомствени разходи по бюджета на ПРБ:** | **36 044 600** | **36 255 714** | **35 654 967** |
|   |  Персонал | 22 282 400 | 21 502 614 | 21 497 321 |
|   |  Издръжка | 8 045 200 | 9 036 100 | 9 021 030 |
|   |  Капиталови разходи | 5 717 000 | 5 717 000 | 5 136 616 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета**  | **0** | **0** | **0** |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **1 917**  |
|   |  Персонал |   |   | 1 917 |
|   |  Издръжка |   |   |   |
|   |  Капиталови разходи |   |   |   |
|   | От тях за:  |   |   |   |
|   | 1.Оперативна програма "Добро управление" |   |   | 1 917 |
|  | **Общо администрирани разходи (ІІ.+ІІІ.):** | **0** | **0** | **1 917** |
|   |   |   |   |   |
|  | **Общо разходи по бюджета (І.1+ІІ.):** | **36 044 600** | **36 255 714** | **35 654 967** |
|   |   |   |   |   |
|  | **Общо разходи (І.+ІІ.+ІІІ.):** | **36 044 600** | **36 255 714** | **35 656 884** |
|   | Численост на щатния персонал | 622 | 622 | 607 |

**ПРЕГЛЕД НА ИЗПЪЛНЕНИЕТО НА**

**Програма „ОХРАНА НА СЪДЕБНАТА ВЛАСТ“**

***Стратегическа цел***

Осигуряване на висока степен на сигурност и опазване на обществения ред в съдебните сгради; опазване здравето и живота на магистрати; конвоиране на задържани лица до органите на съдебната власт; оказване на своевременно съдействие на съдебната власт при призоваване, принудително довеждане на лица и привеждане в изпълнение на влезли в сила присъди, осигуряване на висока степен на сигурност и опазване на живота и здравето на застрашени/защитени лица.

***Оперативни цели***

* Доизграждане структурата на Главна дирекция „Охрана” (ГДО), развитие на кадровия потенциал и повишаване интегритета на служителите;
* Ефективност на подбора и повишаване квалификацията на личния състав;
* Подобряване на дейността и организацията;
* Доокомплектоване с технически, транспортни, помощни и комуникационни средства и въоръжение;
* Развитие на нови партньорства с аналогични служби по линия на международно сътрудничество.

***Отговорност за изпълнението на програмата***

Ресорният заместник-министър, главният директор на ГД ”Охрана” и ръководителят на Бюрото по защита на застрашени лица.

***Постигнати резултати и изпълнени дейности***

*Доизграждане структурата на ГДО,* *развитие на кадровия потенциал и повишаване интегритета на служителите.*

Общият брой на обектите, подлежащи на охрана от Главна дирекция „Охрана”, съгласно чл. 391, ал.3, т.1 от ЗСВ, през отчетния период е 246. От тях поетите под охрана към 31.12.2023 г. са 196 обекта, а 50 обекта са без охрана, поради недостиг на щатен състав. Сгради и обекти на съдебната власт извън областните центрове се охраняват от по един до трима служители, което е недостатъчно за обезпечаване на тяхната сигурност.

През отчетния период до голяма степен е решен въпросът с обезпечаване на нужните допълнителни щатни бройки. С настоящия числен състав на служителите съществено се намалява риска от проваляне на съдебни дела поради невъзможност от представяне на лица с мярка принудително довеждане, конвоиране на задържани лица до орган на съдебната власт, застрашаване сигурността и вътрешния ред в съдебните сгради.

Налице е известен риск при организирането и изпълнението на задачи, свързани с Европейска заповед за арест, екстрадиции и трансфери на лица от и за Република България, обусловен и от външни фактори – анулиране на самолетни полети, неполучаване на разрешение за транзитно преминаване през трета държава, предаване на лица в „режим на свобода“.

*Ефективност на подбора и повишаване квалификацията на личния състав.*

Превантивната психологична работа има за цел предотвратяването на рисково поведение сред личния състав и подобряване на психоклимата в организацията. За постигането на тази цел през отчетния период са организирани и проведени 2 психологически тренинга в Областните звена и 2 изследвания на психологически климат. Изготвена беше психологическа оценка на 1 служител с рисково поведение. Проведени бяха индивидуално-консултативни дейности на 4 служители, реализирани в 5 сесии. В този период беше проведен дебрифинг със служители на областно звено, поради настъпил критичен инцидент. Като резултат извършените дейности доведоха до получаването на подробна и полезна информация за евентуалните предизвикателства и трудности пред служителите, както и до усвояването на нови психосоциални компетентности (soft skills) в областта на междуличностното общуване, разрешаването на конфликтни ситуации и работата в екип. Неизпълнението в пълен обем на планираните тренинги и изследвания на микроклимата се дължи на липсата на финансови средства. През отчетния период беше въведен психодиагностичен инструментариум, което ще подобри психологическите практики и ще повиши качеството на психологическата дейност.

Повишаването на квалификацията и професионалното обучение на личния състав в ГД „Охрана“ е изведено като основен приоритет. Поради недостиг на финансови средства за периода са проведени само нетърпящи отлагане обучения както следва: 14 курса за повишаване на професионалната квалификация на 19 служители, спечелили конкурс за преминаване в по-висока по вид длъжност и 12 курса за професионална специализация на 944 служители.

Здравословният психоклимат, работата в екип и адекватните професионални компетенции, съобразени с последните законодателни промени и със съвременните европейски практики не само водят до повишаване на ефективността на служителите в ГДО, но и рефлектират положително върху усещането за сигурност на отделния гражданин в обществото, както и до повишаване на доверието в държавните институции.

В БЗЗЛ е създадена организация за осъществяване на непрекъснат учебен процес, съобразен с ограниченията, свързани с пандемичната обстановка, която позволява поддържане на висока професионална подготовка на служителите, пряко ангажирани с изпълнение на мерките по специалната защита, както и на служителите, подпомагащи изпълнението на мерките.

*Подобряване на дейността и организацията.*

За постигането на тази оперативна цел в ГДО са предприети мерки за:

* подобряване на охрана на съдии, прокурори и следователи и техните близки;
* подобряване на охраната на съдебни сгради и обекти;
* подобряване на конвойна дейност, в т.ч. екстрадиции и трансфери;
* подобряване на призоваване, принудително довеждане и задържане;
* повишаване сигурността на информацията и личните данни;
* подобряване на информационното, технологично и техническо модернизиране, както и информационната сигурност в ГД „Охрана“.

В Система за управление на сигурността на информацията (СУСИ) са определени всички отговорности, които засягат разработката, внедряването и непрекъснатото подобрение на управленската система, както и текущите отговорности на управленските кадри.

Предприети са мерки по реорганизация на структурата на Бюрото по защита, с цел оптимално изпълнение на дейностите.

Чрез преразпределяне на щатни бройки между структурите на Бюрото е постигнато повишаване на капацитета на Бюрото по отношение на изпълнение на мерките по предварителна защита, изпълнение на функциите извън специалната защита – лична физическа охрана по реда на НПК и финансово обезпечаване на дейности по Специалната защита.

 *Доокомплектоване с технически, транспортни, помощни, комуникационни средства и въоръжение.*

 Обезпечаването на една от основните дейности на ГДО, свързана с конвоиране, призоваване и принудително довеждане, е свързана с осигуряване на служебни моторни превозни средства и тяхното техническо и експлоатационно осигуряване. Всички служебни автомобили са оборудвани с полицейска /светлинно - звукова/ техника, съгласно чл. 91 от ЗДП.

Наличието на повече от една охранителна система в съдебните сгради създава затруднения при добавянето им към Националната интегрирана система за електронна сигурност на съдебните сгради /НИСЕССС/.

Във връзка с цифровизиране на УКВ радио-оперативната връзка /по стандарт DMR/ в ГД „Охрана“ по конвойно трасе гр. Варна – гр. София, през отчетния период е конфигурирано техническо оборудване, като са извършени настройки за работа в тестова среда за ОЗ „Охрана“ – Ловеч.

Всички служители на Главна дирекция „Охрана“ са дооборудвани с необходимите оръжия, боеприпаси и помощни средства. Към момента има недостиг на защитни облекла.

За отчетния период оперативните, респективно стратегическата цели, са постигнати в значителна степен.

*Развитие на нови партньорства с аналогични служби по линия на международно сътрудничество.*

През периода са осъществени текущи срещи със служители от партньорски служби, с цел изучаване на възможностите за по-добро взаимодействие, чрез прилагане на добри практики на двустранна основа.

***Степен на постигане на полза/ефект за обществото***

По отношение на опазване сигурността и живота на застрашени съдии и техните близки, във връзка с изпълнение на функционалните им задължения, напълно е осигурено съдействие на органите на съдебната власт. Охраната на съдиите е от съществено значение за повишаване резултатите в борбата с тежките престъпления и организираната престъпност. Тяхната сигурност и спокойствие до голяма степен е предпоставка за своевременното правораздаване и за защитата на установения в страната правов ред, чрез вземане на решения, основани на закона и вътрешното им убеждение.

В максимална степен са постигнати очакваните резултати по отношение на въвеждането на ред и сигурност в съдебните сгради при провеждане на съдебния процес и административното обслужване на гражданите. През отчетният период, ефективно се организира и осъществява охраната на поетите под охрана съдебни сгради. Не са допуснати терористични актове, нападения и безредици на територията им.

Висока е степента на постигане на целта, свързана с бързото изолиране на лица, с влезли в сила присъда, както и предаването им в местата за лишаване от свобода, с цел прекъсване на тяхната престъпна дейност. Своевременното задържане на осъдения и предаването му в местата за лишаване от свобода до голяма степен е свързано с осъществяване на целите на индивидуалната и генерална превенция на престъпността.

В оптимална степен е постигната целта, свързана с бързото приключване на съдебните процеси, посредством призоваване и своевременно принудително довеждане на лица, участници в наказателно производство.

В максимална степен е постигната целта, свързана с привеждане на задържани лица от помещенията на затворите и следствените арести до органите на съдебната власт, при недопускане на нападения върху конвойните наряди за освобождаване на конвоирано лице, както и недопускане на бягства на задържани лица от конвойния наряд, изпълнение на съдебни поръчки по международни договори по екстрадиция и трансфер на лица, укриващи се от наказателно преследване. Не са допуснати нападения върху конвойните наряди за освобождаване на конвоирано лице.

През периода не са отчетени негативни въздействия върху застрашени/защитени лица. Осъществени са всички необходими мероприятия по взаимодействие на лицата със правоохранителните органи, както и със съдилищата.

Планираните мероприятия по интеграция в новата среда на защитените лица са изпълнявани съобразно изготвените програми за управление на риска индивидуално за всяко дело по защита, като успешно е завършен процеса по интеграция на лица по едно дело за защита.

За отчетния период оперативните, респективно стратегическата цел са постигнати в значителна степен. Изключение прави недостатъчния административен капацитет, свързан с функции на подпомагащата администрация по отношение на обществените поръчки.

Продължават действията за попълване на щата на новосъздадената административна структура, чрез обявяване на конкурсни процедури.

***Информация за наличността и качеството на данните***

Информацията е получена чрез анализ на извършените дейности и мероприятия за периода.

***Продукти/ услуги и постигнати резултати***

*Осигуряване на свидетели, подсъдими, обвиняеми*

Постигнати са в оптимална степен планираните резултати, а именно: изпълнение на разпореждания на органите на съдебната власт за призоваване на лица, за принудително водене на лица, изпълнение разпореждания за привеждане в изпълнение на влезли в сила присъди и задържане на лица с мярка за неотклонение „Задържане под стража”.

С изпълнение на горепосочените мероприятия и мерки се подпомага в пълна степен дейността на съдебната система за ефективно и прозрачно правосъдие и издигане авторитета на съдебната система като цяло, като същевременно се подпомага целия сектор „Сигурност“ и затвърждава имиджа на дирекцията, като стабилен и предвидим партньор в борбата с престъпността.

*Защита на магистрати*

В максимална степен е осигурено опазването на сигурността, живота и здравето на съдии, прокурори и следователи, застрашени във връзка с изпълнение на служебните им задължения.

*Охрана на съдебните сгради*

Според моментната щатна численост добре са организирани охраната и опазването на обществения ред в поетите под охрана съдебни сгради и обекти, както и сигурността на органите на съдебната власт, при осъществяване на техните правомощия. Не са допуснати терористични актове и безредици.

*Конвоиране*

Отвеждането на задържаните лица от местата за лишаване от свобода до органите на съдебната власт, от едни места за лишаване от свобода до други такива, е извършено при спазване на изискванията на „Правила за условията и реда за осъществяване на конвойната дейност от служителите на ГД „Охрана” към МП и Инструкция № И-1 от 30 септември 2022 г. за организацията и реда за осъществяване на конвойната дейност от Главна дирекция „Охрана”, обн., ДВ, бр. 80 от 7 Октомври 2022 г, като не са допуснати извънредни ситуации. Осъществявани са 2 092 усилени конвои и 357 усилено строги конвои на особено опасни лица в т.ч. терористи и лица с доживотни присъди. Изпълнени са 11 конвоирания на обвиняеми и подсъдими с мярка за неотклонение задържане под стража при изключителни причини от личен и семеен характер, когато това е постановено от орган на съдебната власт.

Изпълнени са всички заявени съдебни поръчки по международни договори по екстрадиции и трансфери на лица, лица по Закона за екстрадицията и европейска заповед за арест (ЗЕЕЗА), Закона за признаване, изпълнение и изпращане на съдебни актове за налагане на наказание лишаване от свобода или на мерки, включващи лишаване от свобода и други международни договори.

Отчетено е максимално изпълнение на възложените преписки от органите на съдебната власт, допринесло за бързото приключване на съдебните дела. Не са допуснати инциденти. Спазени са напълно на правата на човека.

*Осигуряване на специална защита на застрашени/защитени лица.*

Осъществяване и разширяване на взаимодействието с органи на съдебната власт и правоохранителни органи за включване на лица, застрашени във връзка с наказателно производство в програмата за защита.

Взаимодействие с държавни структури по събиране и анализиране на налична информация, с цел осигуряване на оптимална безопасност на лицата, организация на техния бит в условията на предоставена специална защита.

Обезпечаване с финансова, психологическа, медицинска и правна подкрепа на лицата, по отношение на които се прилага специалната защита, в това число и чрез разработване и внедряване на нови методи и способи за разплащането им.

В резултат на реализирани нови партньорства, чрез подписване на двустранни споразумения през периода се осъществи ново дело за защита на партньорска служба.

Постоянен текущ контрол по изпълнение на сключените споразумения с лицата, с цел недопускане на възможности за ескалиране на заплахата срещу тях.

***Отчет на показателите за изпълнение на програмата (Приложение № 6)***

|  |  |  |
| --- | --- | --- |
| **Показатели за изпълнение на бюджетна програма -1400.01.03 "Охрана на съдебната власт"** | **Мерна единица** | **Целева стойност** |
| **Бюджет 2023 г.** | **Отчет 31.12.2023 г.** |
| 1. Поети под охрана съдебни сгради и обекти | бр. | 197 | 196 |
| % | 80 | 79 |
| 2. Максимална защита на съдии, прокурори и следователи, застрашени във връзка с изпълнение на служебните им задължения | бр. | 3 | 10 |
| % | 100 | 333 |
| 3. Защита на лица, застрашени във връзка с наказателни производства | бр. | 20 | 13 |
| 4. Изпълнение на призовавания, принудителни довеждания до орган на съдебната власт, изпълнение на влезли в сила присъди и мярка за неотклонение „задържане под стража” | бр. | 22 000 | 18 311 |
| % | 77 | 77 |
| 5. Конвоиране на територията на страната | бр. | 53 000 | 58 990 |
| % | 100 | 100 |
| 6. Изпълнение на съдебните поръчки по Европейска заповед за арест и по международни договори – екстрадиции и трансфери  | бр. | 340 | 376 |
| % | 95 | 111 |

*Поети под охрана съдебни сгради и обекти*

Общият брой на охраняваните сгради и обекти на съдебната власт, през отчетния период е 196, при планирани 197 за годината.

Общият брой на сградите намалява поради отпаднала необходимост от обекти на съдебната власт (кабинет на РП-Карнобат в РУП, кабинети на ОСлО в ОП-Бургас в РУП-Слънчев бряг). Като цяло, е увеличен броят на служителите, които са непосредствено ангажирани с охраната на сградите и обектите на съдебната власт, което е реална стъпка в посока повишаване на сигурността им. В този аспект е и повишаването на мерките за сигурност в сградата на Съдебна палата – София, където от 20.03.2023 г. е въведен в експлоатация рентгенов апарат за проверка на багажи и пратки на пост №13 – Главен прокурор.

Недостатъчният числен състав не позволява дирекцията да поеме охраната на всичките 246, подлежащи на охрана сгради и обекти на съдебната власт (териториални отделения към районните прокуратури, териториално-следствени отдели), както и изпълнение на функциите в пълен обем. Поради тази причина, в част от районните съдилища и прокуратури, присъствието на служители от областните звена „Охрана” е сведено до минимум и се осигурява единствено пропускателен режим, но не и вътрешния ред в обекта.

*Максимална защита на съдии, прокурори и следователи, застрашени във връзка с изпълнение на служебните им задължения*

През отчетния период е осигурена личната физическа охрана на жилища на 10 лица. Служителите на ГД „Охрана“ ежедневно провеждат мероприятия по охрана на магистратите на територията на сградите и обектите на съдебната власт.

*Изпълнение на призовавания, принудителни довеждания до орган на съдебната власт, изпълнение на влезли в* *сила присъди и мярка неотклонение „задържане под стража”*

Общият брой на заявените преписки за оказани съдействия по призоваване, принудителни довеждания и задържания на лица за периода 01.01. – 31.12.2023 год. е 18 311, а изпълнените са 14 075, или налице е 77 % изпълнение.

Недостигът на човешки ресурс води до невъзможност за обособяване на специализирани групи, работещи по това направление и подобряване качеството на изпълнение.

*Съотношение на възложени и изпълнени конвои на територията на страната*

Реализирано е 100% изпълнение на възложените дейности по конвоиране. През отчетния период са конвоирани 29 069 задържани лица.

*Изпълнение на съдебните поръчки по международни договори по екстрадиции и трансфери на лица*

Заявените екстрадиции и трансфери от Р България за други държави и от други държави за Р България са изпълнени на 100 процента. Ефектът постигнат от осъществените ЕЗА, екстрадиции и трансфери без да бъдат допуснати грешки при тяхното изпълнение, е приноса на дирекцията към международния авторитет на Р България. Главна дирекция „Охрана” изпълнява самостоятелно последната фаза по реализирането на процедури по Закона за екстрадицията и Европейската заповед за арест, екстрадиции и трансфери и от други държави за Р България, с което е постигнат и икономически ефект, като са намалени разходите за командироване на служители в чужбина.

При планирани 340 екстрадиции на задържани лица и трансфери на осъдени лица за 2023 год., през отчетния период са осъществени 376 бр. (от други държави за България - 199 бр. и от България за други държави – 177 бр.).

От началото на 2023 г. отново влияние върху броя на заявените и изпълнени екстрадиционни процедури оказват намалените или анулирани самолетни полети и в тази връзка невъзможност за получаване на разрешение за транзитно преминаване през трети държави.

Дейността на ГД „Охрана” е свързана с:

- осигуряване пълно и надеждно функциониране на съдебната власт за успешно пресичане и ограничаване на организираната, тежката и общата престъпност; предотвратяване на терористични актове;

- повишаване индивидуалната сигурност на гражданите; възвръщане на доверието им към правовия ред в държавата;

- запазване на позитивния международен имидж на Правителството на Република България пред партньорите от Европейския съюз, останалите международни партньори и организации като Европол, Интерпол, Маршалската служба на САЩ и други чуждестранни структури;

- утвърждаване на Република България като надежден съюзник и партньор в сектора за сигурност в рамките на Европейския съвет и други държави извън съюза.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.01.03 Бюджетна програма “Охрана на съдебната власт ”** | **Закон** | **Уточнен план** | **Отчет към 31.12.2023 г.** |
| **І.** | **Общо ведомствени разходи:** | **92 668 600** | **94 869 764** | **94 541 091** |
|   |  Персонал | 84 246 800 | 87 267 122 | 87 073 727 |
|   |  Издръжка | 6 931 300 | 6 123 962 | 5 996 377 |
|   |  Капиталови разходи | 1 490 500 | 1 478 680 | 1 470 987 |
| **1** | **Ведомствени разходи по бюджета на ПРБ:** | **92 668 600** | **94 869 764** | **94 541 091** |
|   |  Персонал | 84 246 800 | 87 267 122 | 87 073 727 |
|   |  Издръжка | 6 931 300 | 6 123 962 | 5 996 377 |
|   |  Капиталови разходи | 1 490 500 | 1 478 680 | 1 470 987 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета**  | **532 500** | **145 500** | **139 996** |
|   | Издръжка за изпълнение на дейности по Закона за екстрадицията и Европейската заповед за арест | 312 500 | 142 500 | 137 422 |
|   | Издръжка за дейности по Закон за признаване, изпълнение и изпращане на съдебни актове за налагане на наказание лишаване от свобода или мерки, включващи лишаване от свобода | 220 000 | 3 000 | 2 574 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **532 500** | **145 500** | **139 996** |
|   |   |   |   |   |
|  | **Общо разходи по бюджета (І.1+ІІ.):** | **93 201 100** | **95 015 264** | **94 681 087** |
|   |   |   |   |   |
|  | **Общо разходи (І.+ІІ.+ІІІ.):** | **93 201 100** | **95 015 264** | **94 681 087** |
|   | Численост на щатния персонал | 1 661 | 1 661 | 1 621 |

**ПРЕГЛЕД НА ИЗПЪЛНЕНИЕТО НА**

**Програма „равен достъп до правосъдие”**

***Цел на програмата***

Защита правата и законовите интереси на гражданите при гарантиране на равен достъп на лицата до правосъдие, чрез осигуряване и предоставяне на ефективна правна помощ.

***Организационни структури, участващи в програмата***

Програмата се реализира от **Националното бюро за правна помощ** (НБПП), второстепенен разпоредител с бюджет към министъра на правосъдието, съвместно с адвокатските съвети.

***Отговорност за изпълнението на програмата***

Изпълнението на целите на програма „Равен достъп до правосъдие” е отговорност на ресорния заместник-министър, председателя на НБПП и адвокатските съвети.

***Отчет на показателите за изпълнение на програмата (Приложение № 6)***

|  |  |  |
| --- | --- | --- |
| **Бюджетна програма “Равен достъп до правосъдие”*****Показатели за изпълнение*** | **Мерна единица** | **Целева стойност** |
| **Бюджет 2023 г.** | **Отчет 31.12.2023 г.** |
| Осигуряване на служебна защита на граждани с право на безплатна правна помощ по чл.22 ал.1 от ЗПП | бр. | 250 | 3 540 |
| Осигуряване на първична правна помощ - консултации, подготовка на документи, правни съвети - НТППП, РЦК | бр. | 2 600 | 4 907 |
| Осигуряване на правна помощ при задържане | бр. | 20 | 301 |
| Осигуряване на правна помощ по силата на закон- процесуално представителство по чл. 21 т. 3 от ЗПП | бр. | 28 000 | 27 189 |
| Разработени проекти за промени в нормативната база и на вътрешни правила | бр. | 4 | 5 |
| Адвокати предоставящи служебни защити вписани в Националния регистър | бр. | 6 000 | 6 315 |
| Извършени проверки – планови и по сигнал | бр. | 5 | 6 |
| Провеждане на информационни кампании за популяризиране на системата за правна помощ – изработка на информационни материали  | бр. | 2 000 | 2 000 |
| Провеждане на обучения за подобряване квалификацията на адвокатите, предоставящи правна помощ – бр. АК | бр. | 5 | 6 |

* *осигуряване на служебна защита на граждани с право на безплатна правна помощ*

До 31.12.2023 г. с решение на председателя на НБПП е предоставена безплатна правна помощ общо на 3540 лица.

В това число са включени 250 броя решения за предоставяне на безплатна правна помощ на лица по чл.22 ал.1 от ЗПП; 66 бр. решения по Закона за домашното насилие; 23 броя решения за предоставяне на безплатна правна помощ на лица по Регламент /ЕО/4/2009г. и по Директива 2003/8/; 3081 броя решения за предоставяне на безплатна правна помощ на чужди граждани, търсещи или получили международна закрила, попадащи в уязвима група по смисъла на §1, т.17 от ДР на ЗУБ и правни консултации за подготовка на документи със 101 бр. лица.

Изпълнението на показателя е над 100% спрямо годишно заложените показатели, поради увеличения брой на непридружени малолетни и непълнолетни чужди граждани, търсещи или получили международна закрила, за които са постъпили искания от ДАБ по реда на чл.25 от ЗУБ и и други лица получили правна помощ с решения на председателя на НБПП.

- *осигуряване на правна помощ – консултации и правни съвети по НТПП и РЦК към адвокатските колегии -* чрез национален телефон за правна помощ и регионални центрове за консултиране към адвокатските колегии са предоставени консултации на основание чл. 22, т.1 и т.2 и чл.25, ал.3 от ЗПП на 4907 граждани. Изпълнението на показателя е над 100% спрямо годишно заложените показатели, поради нарасналия интерес за правни консултации от страна на гражданите.

* *осигуряване на правна помощ по чл.21, т.3 от ЗПП –* За отчетния период е предоставена правна помощ по искания от органите по чл.25 от ЗПП (разследващи органи и съда), за процесуално представителство по образувани граждански, наказателни и административни производства на 27 189 бр. лица. Изпълнението на показателя за първото полугодие на 2023 г. е 97,1 % спрямо годишно заложените показатели.
* *осигуряване на правна помощ при задържане –* на 301 лица.
* *разработени проекти за промени в нормативната база, методически указания и документи*

 В изпълнение на задълженията си по осъществяване на общо и методическо ръководство на дейността по предоставянето на правна помощ, бюрото изготви указания, правила и процедури по прилагането на Закона за правната помощ, както следва:

1. С Решение № 69 от 25 януари 2023 год. на Националното бюро за правна помощ е приета актуализация на Правила за организация на дейността по предоставяне на правна помощ и представителство на лица по чл. 25 от ЗУБ, търсещи или получили международна закрила.
2. С Решение № 99 от 07 март 2023 год. на Националното бюро за правна помощ е приета Процедура за реда и условията за предоставяне на правна помощ за извънсъдебно разрешаване на спор чрез медиация и за задълженията на адвоката .
3. С Решение №100 от 07 март 2023 год. на Националното бюро за правна помощ са приети Указания за определяне на адвокатското възнаграждение за предоставена правна помощ при извънсъдебно разрешаване на спор, чрез процедура по медиация.
4. С Решение № 171 от 06 юни 2023 год. е приета актуализация на Общите процедурни правила за отчитане, проверка, оценка и контрол на предоставената правна помощ.
5. Изработено и пуснато в действие мобилно приложение- онлайн инструмент, подпомагащ пострадалите от домашно насилие, съдържащ обобщена информация за компетентните органи, институции и лица с дейност в областта на домашното насилие.
6. Изготвена е Процедура за реда и условията за предоставяне на правна помощ на лица по Закона за защита на лицата, подаващи сигнали или публично оповестяващи информация за нарушения.
7. С Решение № 98 от 07 март 2023 год. на Националното бюро за правна помощ е приета актуализация на Указания за реда и условията за представителство от адвокат на лица по чл. 25 от ЗУБ и за отчитане и заплащане на осъществената от адвоката дейност .
8. С Решение № 76 от 13 февруари 2023 год. на Националното бюро за правна помощ е приета актуализация на образеца на становище, което се изготвя от адвокатските съвети, към отчета на всеки адвокат, във връзка с изпълнение на задълженията им по администриране на правната помощ и контрола върху качеството на същата.
9. С Решение № 217 и № 222 от 22 август 2023 год. на Националното бюро за правна помощ е приета актуализация на заявлението за правна помощ до председателя на НБПП и заявлението за правна помощ до съда.
10. С Решение № 267 от 17 октомври 2023 год. на Националното бюро за правна помощ е приет образец на Декларация по чл. 25, ал. 1 от Закона за правната помощ за ползване на служебна защита.
11. Изготвен Наръчник за адвокати – представители на чужденци, търсещи или получили международна закрила по ЗУБ, с фокус непридружени малолетни и непълнолетни.
* *Адвокати, предоставящи служебни защити*

Дейността на бюрото по актуализация на Националния регистър за правна помощ се изразява в осъществени процедури по вписване, отписване и заличаване на адвокати. За отчетния период общия брой на действащите адвокати е 6 392.

* *Извършени проверки - планови и по сигнали и жалби*

През отчетния период са извършени общо 7 проверки по прилагането на ЗПП. Извършена е планова проверка в АС Добрич, АС Монтана, АС Русе, АС Габрово, АС Велико Търново, АС Бургас и АС Враца за изпълнение на функциите им по чл.18 от ЗПрП. Изготви се доклад с дадени препоръки.

През 2023 година в НБПП са постъпили 6 броя сигнали и жалби срещу адвокати, 4 от които са приключили с акт на съответния компетентен орган – 2 с акт на съответния адвокатски съвет и 2 с акт на председателя на НБПП. Преписките по останалите 2 броя са висящи.

* *Провеждане на информационни кампании за популяризиране на системата за правна помощ*

През 2023 г. се предприеха действия за засилване на медийната политика, за да се популяризира дейността на НБПП чрез средствата за масово осведомяване и тя да стигне до обществото. Много хора не знаят кога и как да се обърнат към бюрото и в кои случаи могат да получат безплатна правна помощ.

Първата стъпка за популяризиране на дейността беше представянето на публичен отчет на НБПП за мандат 2019-2023 г. Той беше направен в зала „Тържествена“ на Съдебната палата като бяха поканени вицепрезидентът на Република България, представители на изпълнителната, съдебната власт на адвокатурата и научната общност, както и медии. Събитието беше отразено от трите национални телевизии, БТА, в. „24 часа“ и много сайтове. В „Телеграф“ и „България он еър“ поискаха интервюта с председателя на НБПП.

Тази тенденция за интервюта в различни медии продължи през цялата година като това даде до възможност за запознаване на обществото с дейността на бюрото.

Голям медиен интерес предизвика подписването на Меморандума за защита на пострадалите от домашно насилие между МП, НБПП, МВР и адвокатските съвети. Това събитие беше отразено не само в деня на подписването на меморандума, а и през цялата година с интервюта и статистически данни, които показаха неговото изключително значение за защита на пострадалите от домашно насилие.

В Пловдив съвместно с Адвокатска колегия – Пловдив бе организирана и проведена кръгла маса на тема „Правна помощ на лицата, пострадали от домашно насилие, и координация на институциите при осъществяване на защитата им“, която беше широко отразена в медиите – БНР, БТА, 24 часа, Дарик радио и националните телевизии.

През изминалата 2023 г. година интересът на медиите към дейността на НБПП беше голям. Освен отразяване на събитията на бюрото и интервютата имаше разработване на теми – в. „Телеграф“ за непридружени малолетни и непълнолетни бежанци, Нова ТВ – за ромските медиатори по проекта на НБПП за защита на пострадали от домашно насилие.

Изготвени са 2 000 броя Информационни брошури с актуално съдържание, съобразно промените в Закона за правната помощ в сила от 27.12.2022 г. и от 3.05.2023 г., за видовете правна помощ, реда и условията за получаването ѝ от гражданите, като същите са разпространени сред органите от системата за правна помощ.

Открити са нови четири броя Регионални центрове за консултиране към адвокатски съвети Силистра, Враца, Ямбол, Смолян, за улесняване на гражданите до достъп до правна помощ.

* *Провеждане на обучения за подобряване квалификацията на адвокатите, предоставящи правна помощ - бр. колегии*
	+ - * Проведени са повече от 6 броя обучения на адвокати и семинари по ЗУБ и ЗЗДН и Закона за медиация.
			* Проведени са срещи от национален характер с представители на всички адвокатски съвети в страната на теми: „Повишаване на ефективността на работата с Единната електронна система за правна помощ“ и „Обсъждане на мерки за ефективно организиране на правната помощ-квалификация и обучение на адвокати, създаване на Регионални центрове към адвокатските съвети, използване на Единната електронна система за правна помощ и квалифициран електронен подпис и др.“

***Продукти/ услуги, предоставяни от програмата:***

Ведомствените разходи са за предоставяне на контрол на правната помощ. Контролът включва: текущ контрол върху отчетите на служебните защитници, планови проверки върху дейността на адвокатските съвети във връзка с изпълнението на функциите им по чл.18 от ЗПП и контрол по сигнали от органите от системата за правна помощ и жалби от граждани.

През отчетния период НБПП продължава изпълнението на проект „Подобряване на достъпа до правосъдие на лица, живеещи под прага на бедност със специален фокус върху жени, деца и ромската общност“, финансиран от Норвежкия финансов механизъм. До 31.12.2023 г. извършените разходи по проекта възлизат общо на 355 789 лв.

Отчетените администрирани разходи са за адвокатски хонорари, определени съгласно Наредба за заплащането на правната помощ, включително и изплатени хонорари за предоставени консултации в РЦК и НТПП, изплатени суми за командировки на адвокати предоставящи правна помощ и възнаграждения на адвокатските съвети за осъществената дейност по администриране на правната помощ.

През отчетния период общо 35 937 лица са получили правна помощ, от които 27 490 лица са получили правна помощ за процесуално представителство, 4 907 лица са получили консултации и правни съвети и 3 540 лица достъп до правна помощ с решение на Председателя. Изпълнението на показателя е над 100 % спрямо заложената годишна целева стойност.

За отчетния период е изпълнена основната цел по ЗПП, относно предоставяне на безплатна правна помощ на граждани, отговарящи на изискванията на закона по тяхна молба, по преценка и искане на органите по чл. 25 от ЗПП, както и в случаите, когато интересите на правосъдието налагат това.

Постигнат е пълен времеви синхрон между постъпването на отчетите за осъществената правна помощ от адвокатите и изплащане на възнагражденията. Незабавно след постъпване на искания от Държавна агенция за бежанците при МС председателя на Националното бюро за правна помощ издава решения за определяне и назначаване на представители на непридружени малолетни/непълнолетни чужденци, търсещи международна закрила по реда на чл. 25 от ЗУБ.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.01.04 Бюджетна програма “Равен достъп до правосъдие”** | **Закон** | **Уточнен план** | **Отчет 31.12.2023 г.** |
| **І.** | **Общо ведомствени разходи:** | **942 500** | **1 032 920** | **1 024 353** |
|   |  Персонал | 774 000 | 784 070 | 777 820 |
|   |  Издръжка | 163 500 | 232 030 | 230 360 |
|   |  Капиталови разходи | 5 000 | 16 820 | 16 173 |
| **1** | **Ведомствени разходи по бюджета на ПРБ:** | **942 500** | **1 032 920** | **1 024 353** |
|   |  Персонал | 774 000 | 784 070 | 777 820 |
|   |  Издръжка | 163 500 | 232 030 | 230 360 |
|   |  Капиталови разходи | 5 000 | 16 820 | 16 173 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета**  | **10 057 000** | **11 360 700** | **11 342 276** |
|   | Издръжка по Закона за правната помощ | 10 057 000 | 11 360 700 | 11 342 276 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **371 603** |
|   |  Персонал |   |   | 244 814 |
|   |  Издръжка |   |   | 107 241 |
|   |  Капиталови разходи |   |   | 19 548 |
|   | От тях за: \*  |   |   |   |
|  2.1 | 1.Оперативна програма "Добро управление" |   |   |   |
|  2.2 | 2. Други международни програми  |   |   | 371 603 |
|  2.3 | 3. Други европейски средства |   |   |  |
|  | **Общо администрирани разходи (ІІ.+ІІІ.):** | **10 057 000** | **11 360 700** | **11 713 879** |
|   |   |   |   |   |
|  | **Общо разходи по бюджета (І.1+ІІ.):** | **10 999 500** | **12 393 620** | **12 366 629** |
|   |   |   |   |   |
|  | **Общо разходи (І.+ІІ.+ІІІ.):** | **10 999 500** | **12 393 620** | **12 738 232** |
|   | Численост на щатния персонал | 23 | 23 | 23 |

**ПРЕГЛЕД НА ИЗПЪЛНЕНИЕТО НА**

**ПОЛИТИКА В ОБЛАСТТА НА ИЗПЪЛНЕНИЕ НА НАКАЗАНИЯТА**

 Политиката по изпълнение на наказанията осигурява защитата на обществото от правонарушителите, тяхната ресоциализация и социалната им рехабилитация. Усилията са насочени към усъвършенстване и демократизиране на институциите на наказателно-изпълнителната система, като необходима предпоставка за хуманно третиране на закононарушителите и гаранция за спазването на правата на човека.

Политиката в наказателно**-**изпълнителната дейност цели утвърждаването на съвременен модел на управление и развитие на пенитенциарната система, в съответствие с международните минимални стандарти, приети за местата за задържане и Европейските правила за затворите.

Дейностите за реализиране на политиката се изпълняват от Главна дирекция „Изпълнение на наказанията“ (ГДИН).

***Стратегически цели***

* Реформиране на пенитенциарната система и хуманизиране изпълнението на наказанията

 Осъществяването на тази стратегическа цел е част от процеса на реформиране на пенитенциарната система и отразява намеренията на Министерството на правосъдието за провеждане на последователна и цялостна политика в наказателно-изпълнителната област, с акцентирането на вниманието и усилията върху подобряване условията на бит и живот в българските пенитенциарни институции и привеждането им в съответствие с международните минимални стандарти за третиране в местата за задържане и европейските правила за затворите.

* Ефективно и ефикасно управление и изпълнение на подписаните договори по европейски програми и проекти и засилване на международното сътрудничество

Между Министерство на правосъдието, в качеството му на Програмен оператор по програма „Правосъдие“, Програмна област 19 „Корекционни услуги и предварително задържане“ на Норвежки Финансов Механизъм 2014 – 2021, и Главна дирекция „Изпълнение на наказанията“ има сключени три договора за предоставяне на безвъзмездна финансова помощ както следва:

* „Повишаване капацитета на персонала в затворите, изграждане на пилотен затвор свързан с учебен център за подобряване на рехабилитацията на правонарушителите“ в размер на 45 976 174,99 лева за срок от 48 месеца;
* „Осигуряване на сигурна и безопасна материална среда в затворите и арестите“ в размер на 12 849 803,10 лева за срок от 50 месеца;
* „Засилване на прилагането на алтернативните мерки на лишаването от свобода“ в размер на 2 151 413 лева за срок от 50 месеца.
* Организационно развитие и укрепване на административния капацитет, осигуряващ изпълненията на наказанията.

 През отчетния период са проведени курсове дистанционно и присъствено в териториалните служби за първоначално професионално обучение на служители от затворите и арестите, както и курсове за допълнителна професионална квалификация на служители от надзорно-охранителния състав и юристи.

 - Осъвременяване и модернизиране на концепцията за обучение на персонал и изграждане на организация базирана на познанието, професионална етика и ценности

 - Подобряване на рехабилитацията на лишените от свобода и засилване на техните социални компетентности за намаляване на рецидива.

 През отчетния период се акцентира върху създаването на условия и търсенето на възможности за увеличаване на обема на реализираните културно-масови, информационни и спортни дейности, като алтернатива на понижената трудова ангажираност на лишените от свобода и осмисляне на свободното им време.

За реализиране на стратегическите цели се работи активно и по реализиране на трансгранични проекти, финансирани от Европейската комисия, Европейския съюз и Фонд за регионално сътрудничество на Европейското икономическо пространство, както следва:

1. Проект „Съвместна инициатива за превенция на радикализацията“ (HOPE) в рамките на Фонд за регионално сътрудничество на ЕЕA Grants/Европейско икономическо пространство.

Целта на проекта е създаване на мрежа за подкрепа на продължаващо обучение за обмен на информация и знания за страните от Балканите, Южна и Източна Европа, както и създаване на хъб за обучение по радикализация. Ще бъдат въведени нови подходи, разработени, тествани и валидирани менторски програми и програми за медиация. В отчетния период е разработена електронна учебна платформа по въпросите на радикализацията за три категории лица – служители на затворите и пробационните служби, както и за представители на неправителствени организации. Платформата е интерактивна и преведена на националните езици на държавите България, Сърбия, Словения и Румъния.

2. Проект „Гъвкав, мултидисциплинарен и международен модел за професионално образование и обучение за пробационните служби и специалистите“ (PROBATIONET) по програма „Еразъм +“ на Европейската комисия.

Целта на проекта е разработване на иновативен модел за обучение, който да отговаря на нуждите от образование и професионална подготовка на персонала в пробационните служби. Поставен е акцент върху въпросите, свързани с медиацията и отношенията жертва – извършител на престъпление. Моделът за обучение на проект PROBATIONET ще подобри междуинституционалното партньорство между висши учебни заведения и различни пробационни звена. Той ще насърчи модела за провеждане на първоначално и последващо обучение в сферата на пробацията на европейско ниво. Изготвен е Наръчник за практическо обучение на пробационни служители при управление на случаи и е проведено обучение по възстановително правосъдие и рецидивизъм за пробационни служители.

3. Проект „Укрепване на устойчивостта към радикализация чрез ефективни действия, подсилени от основан на факти модел за оценка на превенцията на радикализация“ (INDEED) в рамките на Програма „Хоризонт 2020“ на Европейския съюз.

Целта на проекта е укрепване на знанията, способностите и уменията на практиците за превенция и противодействие на радикализацията и насилствения екстремизъм. По проекта е създадена мрежа от смарт хъбове и мултисекторен екип от заинтересовани страни. Те включват специалисти на първа линия от водещите партньори по проекта, местни власти, затвори, пробационни служби, институции за социални и здравни грижи, и обучителни организации. Към момента са разработени дигитален хъб относно изследване на рисковите и защитни фактори, създадени са две цифрови хранилища с информация за факторите/пътищата, водещи до радикализация, и факторите, укрепващи устойчивостта към радикализация, които представят най-новите открития. Разработен е универсален модел, базиран на доказателства за оценка на инициативи, свързани с превенция на радикализацията и две електронни ръководства за професионалисти.

4. Проект „Оценка на риска от изолация на осъдени и обвиняеми лица: укрепване на капацитета на органите за изпълнение на наказанията за работа с осъдени непълнолетни“ (ARISA) в рамките на Програма „Judicial Training“ на Европейската комисия.

Целта на проекта е повишаване на знанията на специалистите за третиране на осъдени непълнолетни, зачитане на правата на непълнолетните и специалните им потребности; предоставяне на възможност на специалистите да се учат от опита на другите, обмен на работни практики и мерки, свързани с непълнолетните и насърчаване на ефективни модели за работа в страните партньори; подобряване на националните стратегии за обучение на корекционните служби при изпълнение на съдебни решения, включително и за малолетни; повишена информираност от персонала на корекционните служби как да бъдат третирани осъдените малолетни наравно с останалите хора и да се предотврати дискриминацията по полов признак, етническа принадлежност, националност, религия и др. Предстои да бъдат проведени работни посещения на служители от Главна дирекция „Изпълнение на наказанията“ и териториалните ѝ поделения в гр. Лисабон, Португалия и гр. Рим, Италия за запознаване с практиките при работа с непълнолетни и обмен на опит между страните партньори по проекта.

5. Проект „Данни за наблюдение на безопасността на децата, лишени от свобода“ (Data MOSAIC) в рамките на Програма „CERV-2023-DAPHNE“ на Европейската комисия.

Целта на проекта е предотвратяване на насилието срещу деца в контакт с правосъдната система и деца, лишени от свобода чрез изграждане на подобрени инструменти за събиране на данни за насилие срещу деца в институции на наказателното правосъдие на национално и регионално ниво. Той ще спомогне за набиране на информация относно механизмите за прояви на насилие и малтретиране на деца, както и за разработване на мерки за превенция. Предстои да бъде изготвена презентация и представена пред колеги от Главна дирекция „Изпълнение на наказанията“ по обобщените резултати и направените изводи от проведените интервюта със служители от дирекцията и документално проучване на нормативната уредба, релевантна към целите на изследването

***Оперативни цели***

*Подобряване на жилищно-битовите условия в затворите и арестите*

По проект № 93-00-27/29.01.2020 г „Осигуряване на сигурна и безопасна материална среда в затворите и арестите“ се осъществяват следните дейности:

- Дейност 2 „Реконструкция на затворническо общежитие от открит тип „Хеброс“ с обособяване на преходно отделение (half way house) и подобряване на материалните условията в корпуса на затвора гр. Пловдив-- избран изпълнител, сключен договор за изпълнение на СМР, работи се по изпълнение на договора;

- Дейност 3 „Реновиране на затворническо общежитие от открит тип „Самораново” към затвора Бобов дол с обособяване на преходно отделение (half way house), и изграждане на арест- сключен договор за СМР; работи се по изпълнение на договора;

- Дейност 5 "Преустройство и смяна на предназначението на сграда за обособяване на арест и пробационна служба в гр. Петрич. Сключен е договор за изпълнение на СМР; работи се по изпълнение на договора;

- Дейност 6 "Реконструкция на затворническо общежитие „Строител“ към затвора гр. Бургас с обособяване на преходно отделение (half way house)."- сключен договор 14126/16.12.2022 г. за СМР. Работи се по изпълнение на договора.

По проект с № 93-00-26/29.01.2020 г. на Главна дирекция „Изпълнение на наказанията“, като Бенефициент по проект с наименование „Повишаване капацитета на персонала в затворите, изграждане на пилотен затвор свързан с учебен център за подобряване на рехабилитацията на правонарушителите“ е сключен договор с ДЗЗД „Призън“ на стойност 41 579 923 лв. В изпълнение на договора за възлагане на обществената поръчка, Изпълнителя извършва СМР, включващи комплекс от планирани и икономически ефективни дейности за обект: „Изграждане на пилотен затвор, свързан с център за обучение на персонала, и изграждане на преходно отделение (Half way house)“.

*Повишаване на сигурността на затворите и следствените арести с внедряването на съвременни и модерни технически средства за наблюдение и контрол, охрана и управление*

Поддържането на сигурността в затворите и надеждността при охраната на осъдените е един от приоритетите в работата на ръководството на ГДИН. Полагат се усилия за нормалното функциониране на системите за видеонаблюдение и контрол в местата за лишаване от свобода, чрез които се предотвратяват и разкриват опитите за внасяне на неразрешени вещи. Осъществява се постоянен контрол на използването и правилното съхранение на числящото се оръжие, боеприпаси, технически съоръжения и помощни средства.

Надзорно-охранителният състав е основната сила, на която се разчита при осъществяване на реда и дисциплината сред лишените от свобода. Постигната е оптимална плътност и ангажираност на служителите от състава за осигуряване сигурността на затворите.

Други приоритети са: осъществяването на общото ръководство и контрол към усъвършенстване на придобитите вече знания, практически умения и навици по носенето на постовата и конвойна служба от служителите от надзорно-охранителния състав; пресичането и ликвидирането на корупционни практики, предотвратяването, пресичането и ликвидирането на опитите за нарушения и престъпления; осигуряването на реда и дисциплината, както и на защитата, безопасността и сигурността на настанените правонарушители, на служителите и на имуществото.

*По-интензивно прилагане на програмите за обществено въздействие в пробационните служби*

Основни приоритети в работата на пробационните служби към ОСИН са: повишаване професионалната подготовка на пробационните служители за по-нататъшното им специализиране в изпълнение на отделните пробационни мерки; контрол на осъдените при изпълнение на пробационните мерки; повишаване качеството на индивидуалната работа; разширяване обхвата на прилаганите програми за обществено въздействие и увеличаване на броя на участниците в тях; засилено прилагане на разработените и утвърдени от ГДИН методически указания и програми за обществено въздействие, утвърждаване на работата с високорисковите и непълнолетни правонарушители, оптимизиране на системата за супервизия и контрол на служителите.

Важен момент за разбиране значението и важността за прилагане на програмата е нейното популяризиране, което се осъществява в посока както към правонарушителя така и към ръководителя на регионално ниво, пробационният служител, правораздавателните органи и други важни институции, ангажирани с изпълнение на наказанието „Пробация”. За целта се използва информационна брошура за: пробационният служител; правораздавателните органи и другите институции; правонарушителя. Информацията в първите две дава яснота за целта на програмата, ефекта от нея и кого обслужва.

Програмата се изпълнява в пробационната служба или друго подходящо за целта помещение. Планирането на програмата се извършва на базата на анализа на броят на правонарушителите, профила на осъдените, според оценката на риска и отчитане на нуждите, както и събиране на информация от присъдата и други източници.

В работата на пробационните служби се прилагат няколко програми за обществено въздействие за правонарушители:

Програма „Умения за мислене” предоставя на правонарушителите някои основни умения за решаване на проблеми. Тя обаче не е предназначена да даде решение за спиране на правонарушенията, а дава основа, на базата на която правонарушителя може да усвои други нови умения.

Целите на програмата, са свързани с:

- Разрешаване на междуличностни проблеми;

- Самоконтрол;

- Себеопознаване;

- Творческо мислене.

Задачата на програмата е да обучи тези умения чрез използване на стъпките за разрешаване на проблеми. Тя предоставя стъпките една по една и завършва със занятия, насочени към обединяването им в подробен анализ на правонарушението. АВС модела, вътрешния диалог и заместителният вътрешен диалог са идеи, които се използват в продължение на цялата програма. Характера на занятията е насочен към развиване на умения и упражняването им.

Формите, чрез които могат да бъдат реализирани целите и задачите на програмата са индивидуална и групова. Груповата работа е добър начин за обучаване в определени умения, тъй като при нея правонарушителите могат да се учат един от друг.

Тази програма може широко да се прилага по отношение на всички правонарушители, тъй като е базова и обхваща почти всички профили правонарушители. Ангажимент на ръководителя е да създава условия за повишаване на информираността на правонарушителите по отношение на обхвата и съдържанието им и да съдейства да се изготвят информационни брошури, които се предоставят на осъдените на пробация за запознаването им с основните цели на програмата, към кого е ориентирана тя, начина на провеждане, възможностите, които предоставя и промените, които цели.

При прилагането на програмите за обществено въздействие началникът на сектора трябва да следи дали се спазват националните изисквания за прилагане на програми, разработени в рамките на туининг проект „Укрепване устойчивостта и ролята на пробационната служба в България“.

 Посочените като познати програми за обществено въздействие са и тези, които пробационните служители най-често реализират в хода на своята работа или към които най-често насочват осъдени на пробация.

Интерес представлява фактът, че много по-голям дял от пробационните служители са прилагали програмите за обществено въздействие в индивидуална, отколкото в групова форма, като тази разлика е особено отчетлива при програмите за умения за мислене, шофиране след употреба на алкохол, овладяване на гнева, ограмотяване. Изключение прави програмата за насърчаване на толерантността, за която 18,7% от пробационните служители сочат, че са я прилагали в група, а 15,3% в индивидуална форма.

*Усъвършенстване на система за електронен мониторинг по отношение на осъдените на пробация, лишените от свобода и лица с наложена мярка за неотклонение „Домашен арест“*

 Чрез увеличаване броя на правонарушителите, поставени под електронен мониторинг чрез Системата за електронно наблюдение /СЕН/, като способ за контрол върху поведението на осъдени на пробация, лишени от свобода и лица с наложена мярка за неотклонение „Домашен арест“, се разширява и оптимизира прилагането на алтернативните мерки на лишаването от свобода в съответствие с европейските стандарти за внедряването на електронния мониторинг.

 През отчетния период се запазва броя на лицата, поставени под електронно наблюдение спрямо предишното шестмесечие. Това се дължи на сравнително еднаквия брой лица поставени под „Домашен арест“ с електронно наблюдение. Посочените тенденции ясно показват значимостта на електронното наблюдение в наказателно-изпълнителната система и неговата икономическа и социална ефективност при прилагането му, като алтернатива на рестриктивните мерки при третирането на правонарушителите.

Към 31.12.2023 г. под електронно наблюдение са поставени 369 лица.

***Отчет на показателите за полза/ефект (Приложение №5)***

|  |  |  |  |
| --- | --- | --- | --- |
| **Област на политика „Изпълнения на наказанията”** | **Мерна единица**  | **Целева стойност** | **Отчет 31.12.2023 г.** |
| ***Показатели за полза/ефект*** |
| 1. Брой на лишените от свобода | Бр. | 6500 | 5650 |
| 2.Брой на осъдените на пробация | Бр. | 4000 | 3209 |
| 3.Съотношение между броя на рецидивите спрямо общия брой на лишените от свобода | % | 40 | 23 |
| 4.Жилищна площ на 1 лишен от свобода | м**2** | 4 | 4 |
| 5.Времетраене на престоя на задържаните в следствените арести | човекодни | 345 000 | 397 487 |

През последните години се наблюдава тенденция към намаляване на общия брой на лишените от свобода.

През отчетния период съотношението между броя на рецидивите и общия брой на правонарушителите е в рамките на плановите параметри. За това допринасят широкият спектър от ресоциализационните мероприятия в местата за лишаване от свобода в условията на пандемична обстановка и успешно провежданите програми за обществено въздействие върху осъдените, с които се подпомага ограничаването на криминалната активност в обществото и ангажирането на осъдените на пробация в позитивни дейности. Сравнявайки данните от отчетния период с тези от предходните година се забелязва увеличаване на общия брой на задържаните лица, а именно:

- при общ брой задържани лица 10 683 за 2020г. – 379 712 човекодни.

- при общ брой задържани лица 10 795 за 2021г. – 317 805 човекодни.

- при общ брой задържани лица 11 308 за 2022 г. – 319 879 човекодни.

- при общ брой задържани лица 12 130 за 2023 г. – 397 487 човекодни

**ПРЕГЛЕД НА ИЗПЪЛНЕНИЕТО НА**

**Програма „затвори - изолация на правонарушителите”**

***Цели на програмата***

1. Повишаване на сигурността на затворите чрез внедряването на съвременни технически средства за контрол, охрана и управление
2. Увеличаване на жилищната площ на всеки лишен от свобода до 4 квадратни метра
3. Повишаване на издръжката на лишените от свобода
4. Промени в законодателната уредба на изпълнението на наказанията, с оглед създаване условия за хуманно третиране на правонарушителите
5. Социални дейности и възпитателна работа в затворите

***Отговорност за изпълнение на програмата***

Отговорни за изпълнение на програма “Затвори – изолация на правонарушителите” са ресорният заместник-министър и Главна дирекция „Изпълнение на наказанията“.

***Постигнати резултати и изпълнени дейности***

*Повишаване на сигурността на затворите чрез внедряването на съвременни и модерни технически средства за наблюдение и контрол, охрана и управление*

 Надзорно-охранителният състав е основната сила, на която се разчита при осъществяване на реда и дисциплината сред лишените от свобода. С поддържаната организация на работа, НОС осъществява контрол над всички лица, вещи и предмети, влизащи в МЛС през контролно-пропускателните пунктове, както и контрол по време на провеждане на редовните свиждания и други мероприятия, касаещи правното положение на лишените от свобода. Във всички затвори свижданията се контролират допълнително и чрез системите за видеонаблюдение. Нормалното и безаварийното функциониране на надзорно-охранителната техника е гарант за поддържане на високо ниво на сигурност в местата за лишаване от свобода, недопускане на нарушения и бягства, както и за осигуряване на реда и режима на лишените от свобода. Техниката се поддържа в изправност и в добро състояние, въпреки морално остарялата концепция на повечето съоръжения и системи. С наличните финансови средства се извършват частични ремонти и профилактика, като се закупуват резервни части за ремонт на дефектиралите устройства на отделните системи за сигурност. През отчетния период охраната и надзора на лишените от свобода в затворите продължи да се осъществява при 8, 12 или 24 часов график на дежурства, съгласно изискванията на чл. 301, ал. 3 от ППЗИНЗС. По този начин беше постигната оптимална плътност и ангажираност на служителите от състава за осигуряване сигурността на затворите.

 *Увеличаване на жилищната площ на всеки лишен от свобода до 4 квадратни метра*

Засега е преодоляна пренаселеността и се осигурява приблизително около 4 кв. м. жилищна площ на един лишен от свобода. Евентуалното частично регулиране на затворническата популация и ограничаване пренаселеността в затворите на този етап е донякъде възможно само чрез по-мащабното прилагане на пробацията като наказателна мярка и разширяване приложното поле на условно-предсрочното освобождаване.

*Повишаване на издръжката на лишените от свобода*

Бюджетната рамка на ГДИН, като второстепенен разпоредител с бюджет към министъра на правосъдието, в частта „издръжка” не позволява да се задоволят изцяло потребностите на местата за лишаване от свобода.

За осигуряване на нужните финансови ресурси в бюджета на ГДИН и териториалните ѝ служби е необходимо бюджетните средства за издръжка на местата за лишаване от свобода да се утвърждават въз основа на остойностените нормативи за облекло, постелни принадлежности, храна, перилни и миещи препарати и други, полагащи се на едно лице, изтърпяващо наказание лишаване от свобода, съгласно Наредбата за утвърждаване на стандарти за издръжката на 1 лишен от свобода.

*Промени в законодателната уредба на изпълнението на наказанията, с оглед създаване условия за хуманно третиране на правонарушителите.*

През отчетения период работи създадената със заповед на министъра на правосъдието работна група за предлагане на изменения и допълнения в ЗИНЗС, въз основа на направената оценка на въздействието от последните законодателни изменения. Правонарушителите. За осигуряване на условия за хуманното третиране на правонарушителите са предприемани действия по изменения и допълнения на подзаконови нормативни и административни актове, регулиращи наказателно-изпълнителната дейност.

*Социални дейности и възпитателна работа в затворите*

През периода 01.01.2023 г. до 31.12.2023 г. приоритет в дейностите в сектор „Социална дейност и възпитателна работа” при Главна Дирекция „Изпълнение на наказанията” беше утвърждаване на постигнатите резултати и подобряване ефективността на социално-възпитателната дейност в местата за лишаване от свобода. Спецификата на работа е свързана с предоставяне на лишените от свобода на практически инструменти за социално интегриране, които да са приложими в обществото, утвърждаване на модели и практики за третиране на осъдените, гарантиращи човешките им права и създаване на условия за правилно осмисляне на престоя им в затвора.

Продължава да се акцентира върху създаването на условия и търсенето на възможности за увеличаване на обема на реализираните културно-масови, информационни и спортни дейности. Във връзка с официалните и религиозни празници през месеците април и май, в затворите е отбелязан Великден и съпътстващите го празници, Денят на храбростта и Денят на славянската писменост и култура. Изработени са информационни табла, предоставена е възможност на лишените от свобода да спазят традицията за боядисване на великденски яйца, организирани са конкурси и изложби. Проведени са информационни беседи и викторини по случай Деня на авиацията, Гергьовден, Великден и Деня на славянската писменост и култура. Отбелязан е и Международният ден на ромите, годишнина от Априлското въстание и Деня на земята. По повод Денят на книгата в някои затвори е проведена дарителската кампания „Дари книга на затворническата библиотека“. Реализирани са турнири по тенис на маса, белот, шах, табла, футбол и др. Издадени са празнични броеве на затворническите вестници. Проведени са празнични литургии, организирани са тържества по случай приключването на учебната година. През периода е осигурен допуск на различни общественици.

Повишаването на здравната култура продължава да е приоритет в дейностите по отношение на лишените от свобода. По места регулярно се провеждат здравно-образователни мероприятия, свързани с превенция и намаляване риска от заболявания, вследствие употребата на наркотици, занижената хигиена и респираторни инфекции.

Религиозната дейност в местата за лишаване от свобода също е съществена част от осмисляне на свободното време, както и за формирането на нагласи за законосъобразно поведение. Мероприятията протичат под формата на информационни беседи с поучителен характер за съхранение на морала и българските православни традиции и издигане на духовността у лишените от свобода. Осигурява се и възможност за удовлетворяване на религиозните потребности на настанените лица, изповядващи други религии.

Спортната дейност е друг съществен фактор, който осмисля заетостта и свободното време на лишените от свобода, като ограничава участието им в субкултурални дейности. Отборните инициативи формират у лишените от свобода умения за екипно взаимодействие, тренират самоконтрола и вентилират натрупаното напрежение, тревожност и агресия, развиват физическата им култура. На 18.05.2023 г. в затвора в гр. София се проведе XI -ти турнир по бокс. Турнирът премина под мотото „С ръкавици срещу наркотиците и агресията“.

Въпреки предлаганите социално-възпитателни, културни, художествени, спортни и други мероприятия, целящи осмисляне на времето прекарано в МЛС, осезаемо се чувства липсата на трудово ангажиране на осъдените лица, допълнително ограничено от обявената пандемична обстановка. Алтернативата за доброволен труд, която се предлага в чл. 80 ЗИНЗС е недостатъчна и в по-голямата си част е свързана със сезонен ангажимент. Същевременно косвено се ограничава и правната възможност, предвидена от законодателя за намаляване на срока на наложеното наказание „лишаване от свобода” с трудова дейност. Основните области, в които лицата полагат труд са обслужващата и комунално-битовата дейност; строителната дейност; селското стопанство; изработване на изделия на ишлеме и др. Резултат от включването на лишените от свобода е формирането на професионално ориентирани знания и умения, подобряване на вътрешния микроклимат, намаляване на риска от рецидив, промяна в мотивите и нагласите за социалнопозитивна реализация след изтърпяване на наказанието и др.

- Образователна и професионално квалификационна дейност.

През отчетния период в местата за лишаване от свобода продължава тенденцията да постъпват неграмотни лица и лица с вторична неграмотност, както и такива без професионална квалификация. Участието им в учебната дейност се отчита при определяне на степента на поправяне и превъзпитание, и се зачита за намаляване на срока на наказанието. От друга страна чрез обучението се постига не само повишаването на знанията и уменията на лишените от свобода в определена област, но и се стимулира тяхното законосъобразно поведение по време на изтърпяване на наказанието и се повишава конкурентоспособността им в условията на свободния пазар.

 Акцент в социално-възпитателната работа е мотивирането на тези лица за включване в образователен процес, редовно посещение на учебните занятия и ограничаване на безпричинните отсъствия.

 Активното включване на учениците в организираните извънкласни форми на работа е от съществено значение. С помощта на учителите се подготвят викторини, рецитали, беседи и празнични програми, които лишените от свобода ученици представят пред останалите. Към училищата са създадени драматични състави, музикални формации, певчески групи и много други. Професионалното обучение, по което се обучават лишените от свобода в училищата към затворите са „Шлосерство“, „Основни и довършителни работи в строителството“, „Сухо строителство“, „Мебелно производство“, „Вътрешни ВиК мрежи“, „Металообработващи машини“, „Производство на облекло от текстил“, „Електрически инсталации“ и „Озеленяване и цветарство“. Проведени са три обучения за придобиване на част от първа степен на професионална квалификация „Помощник в строителството“, специалност „Основни и довършителни работи“, с място на провеждане в затворите в гр. Плевен, Враца и Пазарджик, с общо 36 обучаеми лица.

През учебната 2022/2023 година успешно завършилите са 504 лишени от свобода.

Включените в местата за лишаване от свобода за учебната 2023/2024 година са общо 811 лица.

- Специализирани програми за групова работа.

Чрез реализирането на специализираните програми за въздействие се допринася за постигане на различни позитивни промени в поведението на лишените от свобода, като намаляват агресивните прояви, постига се по-добър самоконтрол и регулиране на импулсивността. Чрез предоставяне на нова информация се удовлетворяват потребностите на осъдените лица за усвояване на нещо ново. Научават се нови и социално приемливи начини за комуникация и нови ролеви модели на поведение, актуализират се наличните ресурси и се извеждат на преден план просоциалните нагласи на всеки един лишен от свобода.

През периода са проведени 120 специализирани програми за въздействие, в които са взели участие 980 лишени от свобода. Посочените дейности имат за цел да подобрят дейността по третирането на лишените от свобода и подготовката им за живот на свобода, която започва с постъпването им в затвора.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.02.01 Бюджетна програма “Затвори - изолация на правонарушители”** | **Закон** | **Уточнен план** | **Отчет 31.12.2023 г.** |
| **І.** | **Общо ведомствени разходи:** | **167 128 400** | **178 448 283** | **175 220 016** |
|   |  Персонал | 143 871 100 | 157 072 326 | 156 972 582 |
|   |  Издръжка | 12 327 200 | 13 345 857 | 13 344 033 |
|   |  Капиталови разходи | 10 930 100 | 8 030 100 | 4 903 401 |
| **1** | **Ведомствени разходи по бюджета на ПРБ:** | **167 128 400** | **178 448 283** | **175 220 016** |
|   |  Персонал | 143 871 100 | 157 072 326 | 156 972 582 |
|   |  Издръжка | 12 327 200 | 13 345 857 | 13 344 033 |
|   |  Капиталови разходи | 10 930 100 | 8 030 100 | 4 903 401 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета**  | **25 605 600** | **34 854 700** | **34 854 345** |
|   | Други възнаграждения по Закона за изпълнение на наказанията и задържането под стража и правилника за неговото прилагане | 2 420 400 | 2 334 400 | 2 334 045 |
|   | Издръжка (храна, медикаменти и др.) по Закона за изпълнение на наказанията и задържането под стража | 23 185 200 | 32 520 300 | 32 520 300 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **21 976 020** |
|   |  Персонал |   |   | 664 000 |
|   |  Издръжка |   |   | 1 383 055 |
|  |  Капиталови разходи |   |   | 19 928 965 |
|  | От тях за:  |   |   |   |
|  | 1.Оперативна програма "Добро управление" |   |   | 0 |
|  | 2. Други международни програми |  |  | 21 919 659 |
|  | 3. Други европейски средства |  |  | 56 361 |
|  | **Общо администрирани разходи (ІІ.+ІІІ.):** | **25 605 600** | **34 854 700** | **56 830 365** |
|   |   |   |   |   |
|  | **Общо разходи по бюджета (І.1+ІІ.):** | **192 734 000** | **213 302 983** | **210 074 361** |
|   |   |   |   |   |
|  | **Общо разходи (І.+ІІ.+ІІІ.):** | **192 734 000** | **213 302 983** | **232 050 381** |
|   | Численост на щатния персонал | 3 340 | 3 340 | 3 195 |

**ПРЕГЛЕД НА ИЗПЪЛНЕНИЕТО НА**

**Програма „арести и пробация”**

***Цели* *на програмата***

* Ремонтиране на сградния фонд на следствените арести и пробационните служби
* Прилагане на краткосрочната програма за работа с наркотично зависими и редуциран вариант за оценка на правонарушителите в арести, дейности в пробационните служби

***Отговорност за изпълнението на програмата***

За изпълнение на програмата отговарят ресорният заместник-министър и Главна дирекция „Изпълнение на наказанията“.

***Описание на степента на изпълнение на оперативните цели на програмата***

*Ремонтиране на сградния фонд на следствените арести и пробационните служби* **-** По проект № 93-00-27/29.01.2020 г. „Осигуряване на сигурна и безопасна материална среда в затворите и арестите“ е сключен договор с фирма изпълнител с предмет "Преустройство и смяна на предназначението на сграда за обособяване на арест и пробационна служба в гр. Петрич“ и се работи по изпълнението на договора.

*Прилагане на краткосрочната програма за работа с наркотично зависими и редуциран вариант за оценка на правонарушителите в арести. Дейности в пробационните служби*

Всички задържани лица в арестите са диагностицирани. На високорисковите задържани лица са изготвени планове за намаляване на риска и са взети мерки за недопускане на ескалация на рисковите поведения.

При диагностичната работа в арестите, като проблемни могат да се посочат фактите, че тя се извършва от служители на надзорно-охранителния състав без специална подготовка, както и липса на обособени помещения в някои от арестите, в които да се провежда интервюто със задържаното лице. Но ангажирането на служители от надзорно-охранителния състав в процедурите по диагностика в арестите заостря вниманието на служителите, особено при разпознаване на знаците и симптомите на суицидното поведение при ежедневното наблюдение на задържаните лица. Последните няколко години се наблюдава положителна тенденция в предотвратяване и прекратяване на суицидни действия от страна на задържаните лица.

Предстои продължаване на обученията на надзорно-охранителния състав по провеждане на диагностичните процедури и разпознаване рисковите поведения на задържаните. При прилагането на диагностичните инструменти, служители от надзорно-охранителния състав са подпомагани от инспектори пробация или инспектор-психолог към областните служби „Изпълнение на наказанията”.

 Наказанието пробация се изпълнява в 7 Областни служби „Изпълнение на наказанията“, 26 Районни служби „Изпълнение на наказанията“, 2 Сектора „Пробация“ със 109 пробационни звена, в които се организират и осъществяват пробационните мерки и ограничения.

През 2023 г. най-голям е броят на постъпилите присъди за изпълнение в пробационните служби в София-град, Пловдив, Плевен, Варна и Бургас, като на следващо място са службите във Враца и Хасково, а най-малък е броят им в службите Смолян, Кърджали и Силистра. Общият им брой е 3209, като тенденцията за спад при налагането на наказанието „пробация“ се потвърждава.

Броят на Неприведените присъди е 197 за 2023 година. С най-голям процент е повторното осъждане на осъдени на пробация за престъпления против собствеността и престъпления срещу семейството. Оттук се налага извода, че е необходимо акцент в работата на пробационните служители през настоящата година да са тази категория осъдени лица.

Броят на изготвените оценки на риска от рецидив и вреди е 5201. Преобладава броят на осъдените с нисък риск от рецидив и вреди. Смъртните случаи през 2023 г. са 32 броя. В сектор „Пробация“ при ГДИН и през изминалата година се водеше регистъра на смъртните случаи, в които се съдържа информацията за лицето, за извършеното от него престъпление и за наложените мерки, както и причините за смъртта и дали се докладва в срок.

При категорията на високорисковите правонарушители спадът от миналата година продължава. Общия им брой 204.

Броят на срещите е обвързан от една страна с броя на осъдените на пробация, а от друга с установения риск от рецидив и вреди на правонарушителите. Не е важен само броят на проведените срещи, но и подготовката за тях, както и самата реализация. През 2023 г. са реализирани 628 супервизии на индивидуални срещи. Честотата на срещите е съобразена със срока на присъдата, личността на осъдения и степента на риска от рецидив и вреди.

В повечето пробационни служби се отчита напредък в индивидуалната работа с осъдените и прилагане най-вече на индивидуален подход, което е важно условие за постигане на планираните цели и резултатност при провеждане на интервенциите.

През последните години се наблюдава спад в налагането на мярката по чл. 42а, ал.2, т.4 от НК. Общият брой на осъдените преминали през програми за обществено въздействие е 384. Броя на реализираните програми за обществено въздействие за годината е 70. В повечето пробационни служби се реализират програмите: „Умения за мислене”, „Умения за справяне с гнева и агресията”, „Ограмотяване”, „Изграждане на активно поведение на трудовия пазар“, „Изграждане насоциални и комуникативни умения“ и др.

Проблемите, които най-често се срещат при реализиране на програмите са:

• При осъдени с наложена от съда мярка, но неграмотни, с ниско интелектуално ниво, с психически проблеми преминават през програма, поради задължителния й характер, но с тях трудно се постигат някакви резултати;

• Осъдените, които нямат наложена такава мярка трудно се мотивират за включване в програми.

Преминалите осъдени през специализирани програми успяват да извлекат полза от тях в един или друг аспект, като усвоят нови знания и умения. Резултатите на участниците в тях са свързани основно с повишаване на отговорността за поведението, промяната на отношението към извършеното правонарушение, промяна на нагласите и преодоляване на наличните дефицити в решаване на проблеми. Непосредствено след приключването на програмата обаче трябва да продължи работата с тях от инспекторите водещи случаите, за да може да се затвърди наученото и да се анализират резултатите от постигнатото.

В част от пробационните служби не се реализират групови програми за обществено въздействие, а с осъдените с наложена мярка се работи индивидуално. В по-голямата част от пробационни служби, включените в програми са по-малко от 20 за годината, което се обяснява най-вече с факта, че на осъдените не се налага тази мярка и много трудно се мотивират за доброволно включване в програми. Общият брой на осъдените включени в курсове за професионална квалификация е 44, а броят на реализираните курсове за професионална квалификация е 20. В голяма част от пробационните служби няма нито един осъден с наложена мярка „включване в курсове за професионална квалификация“. При изпълнение на тази мярка се срещат редица трудности – голяма част от осъдените са с ниско ниво на образование и без документи за самоличност. Така те не отговарят на формалните законови изисквания и това прави трудно изпълнението на мярката чрез Бюрата по труда.

Като добра практика можем да отчетем, че продължи сътрудничеството между БЧК в по-голяма част от пробационните служби и през тази година с осъдените се реализира тази мярка, благодарение на него. При пробационната мярка „Поправителен труд“ се наблюдава тенденция на намаляване спрямо миналата година. От общия брой осъдени лица, тези с наложена мярка и по чл. 42а, ал. 2, т. 5 от НК - „Поправителен труд“ са 43 осъдени лица. В по-голяма част от пробационните служби се отчита добра организация при изпълнение на мярката „Безвъзмезден труд в полза на обществото“. През 2023 г. броят на отработените часове безвъзмезден труд в полза на обществото са 84 121. Броят на осъдените с наложена пробационна мярка „Безвъзмезден труд в полза на обществото“ е 587, а броят на обектите, утвърдени за полагане на този труд са 1085 в цялата страна.

*Основни приоритети в работата на пробационните служби*: повишаване професионалната подготовка на пробационните служители за по-нататъшно им специализиране в изпълнение на отделните пробационни мерки; контрол на осъдените при изпълнение на пробационните мерки; повишаване качеството на индивидуалната работа; разширяване обхвата на прилаганите програми за обществено въздействие и увеличаване на броя на участниците в тях; засилено прилагане на разработените и утвърдени от ГДИН методически указания и програми за обществено въздействие, утвърждаване на работата с високорисковите и непълнолетни правонарушители, оптимизиране на системата за супервизия и контрол на служителите.

***Отчет на показателите за изпълнение на програмата (Приложение № 6)***

|  |  |  |
| --- | --- | --- |
| **Показатели за изпълнение на бюджетна програма -1400.02.02 "Арести и пробация"** | **Мерна единица** | **Целева стойност** |
| **Бюджет 2023 г.** | **Отчет 31.12.2023 г.** |
| 1. Брой на осъдените с мярка пробация | Бр. | 4 000 | 3 209 |
| 2. Времетраене на престоя на задържаните в следствените арести | човекодни | 345 000 | 397 487 |

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.02.02 Бюджетна Програма “Арести и пробация"** | **Закон** | **Уточнен план** | **Отчет 31.12.2023 г.** |
| **І.** | **Общо ведомствени разходи:** | **72 518 600** | **74 218 501** | **73 937 472** |
|   |  Персонал | 69 038 200 | 67 912 154 | 67 805 563 |
|   |  Издръжка | 1 720 000 | 1 645 947 | 1 526 794 |
|   |  Капиталови разходи | 1 760 400 | 4 660 400 | 4 605 115 |
| **1** | **Ведомствени разходи по бюджета на ПРБ:** | **72 518 600** | **74 218 501** | **73 937 472** |
|   |  Персонал | 69 038 200 | 67 912 154 | 67 805 563 |
|   |  Издръжка | 1 720 000 | 1 645 947 | 1 526 794 |
|   |  Капиталови разходи | 1 760 400 | 4 660 400 | 4 605 115 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
|   |  |   |   |   |
| **ІІ.** | **Администрирани разходни показатели по бюджета**  | **2 213 500** | **3 822 500** | **3 820 499** |
|   | Издръжка (храна, медикаменти и др.) по Закона за изпълнение на наказанията и задържането под стража | 2 213 500 | 3 822 500 | 3 820 499 |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **2 213 500** | **3 822 500** | **3 820 499** |
|   |   |   |   |   |
|  | **Общо разходи по бюджета (І.1+ІІ.):** | **74 732 100** | **78 041 001** | **77 757 971** |
|   |   |   |   |   |
|  | **Общо разходи (І.+ІІ.+ІІІ.):** | **74 732 100** | **78 041 001** | **77 757 971** |
|   | Численост на щатния персонал | 1 233 | 1 233 | 1 206 |

**ПРЕГЛЕД НА ИЗПЪЛНЕНИЕТО НА**

**ПРОГРАМА „АДМИНИСТРАЦИЯ”**

***Цели на програмата***

* Ефективна организация на работа на администрацията в Министерството на правосъдието;
* Ефективна организация на работа в областта на административното, правното обслужване и човешките ресурси;
* Наблюдение, оценка и подпомагане функционирането на системите за финансово управление и контрол в Министерство на правосъдието;
* Осигуряване на независимост и обективност на дейността по вътрешен одит;
* Повишаване професионалната квалификация на администрацията;
* Ефективна организация на финансово-счетоводната дейност и бюджетирането;
* Изпълнение препоръките на Сметната палата от извършени одити на Министерство на правосъдието.

***Организационни структури, участващи в програмата***

Дейностите по програма „Администрация” се осъществяват от следните дирекции и административни структури:

* Дирекция „Канцелария”;
* Дирекция „Финанси и бюджет”;
* Дирекция „Правни дейности”;
* Дирекция „Управление на собствеността”;
* Дирекция „Управление на човешките ресурси”;
* Дирекция „Връзки с обществеността и протокол”;
* Дирекция „Вътрешен одит”;
* Звено „Сигурност“;
* Инспекторат по чл. 46 от Закона за администрацията;

***Отговорност за изпълнението на програмата***

Главеният секретар на Министерството на правосъдието, директорите на дирекции от общата администрация и ръководителите на звена към министъра на правосъдието.

 В рамките на програма „Администрация” се осъществяват дейности по управление на човешките ресурси, осигуряване на правното, административното, информационното и материално-техническото обслужване на другите програми. Дейностите по програмата са насочени към създаване на условия за изпълнението на всички програми в структурата на програмния бюджет на Министерството на правосъдието. Услугите, които се предоставят по бюджетната програма имат за цел подпомагане ефективното осъществяване на дейностите на служителите на министерството при предоставянето на продукти/услуги в необходимото количество, качество и срок.

* ***В областта на човешките ресурси***

Всички дейности, свързани с управлението на човешките ресурси са извършвани в срок и в съответствие с нормативните изисквания, така че работата на администрацията на Министерството на правосъдието да бъде извършвана от мотивирани и висококвалифицирани служители.

* ***В областта на административното обслужване***

В областта на административното обслужване ежедневно през отчетния период бяха извършени следните дейности, свързани с:

- деловодното обслужване на документооборота, изразяващо се в приемане, регистриране и предоставяне на входяща, вътрешна и изходяща кореспонденция до адресатите в и извън министерството;

- систематизиране и съхраняване на документните материали за текущо и дългосрочно съхранение;

- организиране на работата за подготовка на документи, с цел извършване на експертиза за ценността им и предаване в Централния държавен архив;

- приемане, регистриране и осигуряване на информация за приетите актове на МС, чрез автоматизираната информационна система на министерството;

- регистриране на заповеди на министъра, заместник-министрите и главния секретар, с изключение на заповедите в областта на човешките ресурси и заповедите относно прилагането на ЗННД, ЗСВ и ЗЧСД.

Въведеният електронен документооборот в администрацията на МП значително улеснява работните процеси на всички нива.

* ***В областта на правното обслужване:***

Дирекция „Правни дейности“ отговаря за оказване на съдействие по правни въпроси, процесуалното представителство по дела в страната, развива административното производство по Закона за достъп до обществена информация, подпомага министъра на правосъдието по Закона за държавния печат и националното знаме на Република България и предприема действия по събиране на вземанията на Министерството на правосъдието.

* ***В областта на обществените поръчки***

Проведените обществени поръчки осигуряват на служителите в министерството подобрена функционалност на информационната инфраструктура, достъп до действащите български нормативни актове, достъп до първичното и вторично право на Европейския съюз, както и до актовете на всички видове съдилища и други правораздавателни органи в Република България. Подобряването на материалната база и повишаването на административния капацитет, макар и индиректно, носят ползи за гражданите.

* ***Вътрешен одит***

Дирекция „Вътрешен одит” в МП осъществява вътрешен одит по Закона за вътрешния одит в публичния сектор на всички структури, програми, дейности и процеси в министерството и на разпоредителите с бюджет от по-ниска степен към министъра. Дирекцията планира, извършва и докладва своята дейност в съответствие със Закона за вътрешния одит в публичния сектор, Международните стандарти за професионалната практика по вътрешен одит, Етичния кодекс на вътрешните одитори, Статута и вътрешните правила на дирекцията и утвърдената от министъра на финансите методология за вътрешен одит в публичния сектор.

* ***Инспекторат по чл. 46 от Закона за администрацията (ЗА)***

Инспекторатът по Закона за администрацията осъществява дейността си в съответствие с разпоредбите на чл. 46 от ЗА, чл. 15 от Устройствения правилник на МП и Вътрешните правила за дейността на Инспектората.

Дейността на инспектората е насочена основно за проверки по сигнали и жалби и проверки, възложени от ръководството на министерството и комплексни планови проверки.

***- Връзки с обществеността и протокол***

Организира и реализира мероприятията, свързани с медийното отразяване на дейността на МП. Повечето от тях са събития и срещи с участието на министъра на правосъдието и неговите заместници, включително организираните от Пресцентъра пресконференции и брифинги по актуални въпроси. Подробна информация, както и репортажни снимки от тези мероприятия, са предоставени на националните, регионални медии и кореспондентите на основните чужди агенции. Информацията е била публикувана на официалната страница на МП.

* ***Финанси и бюджет***

За отчетния период дирекция „Финанси и бюджет” извърши всички необходими дейности, осигуряващи бюджетното, финансовото и счетоводното обслужване на администрацията на Министерство на правосъдието и дейностите, свързани със съставянето и изпълнението на бюджета във второстепенните разпоредители с бюджет към министъра на правосъдието.

В установените срокове са изготвени и представени отчетните документи, изисквани от приложимото законодателство, указания и правила.

***Отчет на разходите по програмата с разпределение на ведомствени и администрирани разходи (Приложение № 7)***

|  |  |  |  |  |
| --- | --- | --- | --- | --- |
| **№** | **1400.03.00 Бюджетна програма “Администрация”** | **Закон** | **Уточнен план** | **Отчет 31.12.2023 г.** |
| **І.** | **Общо ведомствени разходи:** | **11 823 000** | **10 195 024** | **9 543 965** |
|   |  Персонал | 6 909 700 | 6 432 905 | 6 122 879 |
|   |  Издръжка | 4 000 900 | 2 849 719 | 2 743 513 |
|   |  Капиталови разходи | 912 400 | 912 400 | 677 573 |
| **1** | **Ведомствени разходи по бюджета на ПРБ:** | **11 823 000** | **10 195 024** | **9 543 965** |
|   |  Персонал | 6 909 700 | 6 432 905 | 6 122 879 |
|   |  Издръжка | 4 000 900 | 2 849 719 | 2 743 513 |
|   |  Капиталови разходи | 912 400 | 912 400 | 677 573 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
| **ІІ.** | **Администрирани разходни показатели по бюджета**  | **0** | **0** | **0** |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | **Общо администрирани разходи (ІІ.+ІІІ.):** | **0** | **0** | **0** |
|   |   |   |   |   |
|  | **Общо разходи по бюджета (І.1+ІІ.):** | **11 823 000** | **10 195 024** | **9 543 965** |
|   |   |   |   |   |
|  | **Общо разходи (І.+ІІ.+ІІІ.):** | **11 823 000** | **10 195 024** | **9 543 965** |
|   | Численост на щатния персонал | 104 | 104 | 100 |

***Общо разходи по бюджетните програми***

|  |  |  |  |  |
| --- | --- | --- | --- | --- |
| **№** | **1400.03.00 Бюджетна програма “Администрация”** | **Закон** | **Уточнен план** | **Отчет 31.12.2023 г.** |
| **І.** | **Общо ведомствени разходи:** | **396 953 400** | **406 535 806** | **400 184 794** |
|   |  Персонал | 338 392 800 | 350 362 066 | 349 258 395 |
|   |  Издръжка | 37 745 200 | 35 358 340 | 34 116 534 |
|   |  Капиталови разходи | 20 815 400 | 20 815 400 | 16 809 865 |
| **1** | **Ведомствени разходи по бюджета на ПРБ:** | **396 953 400** | **406 535 806** | **400 184 794** |
|   |  Персонал | 338 392 800 | 350 362 066 | 349 258 395 |
|   |  Издръжка | 37 745 200 | 35 358 340 | 34 116 534 |
|   |  Капиталови разходи | 20 815 400 | 20 815 400 | 16 809 865 |
| **2** | **Ведомствени разходи по други бюджети, фондове и сметки** | **0** | **0** | **0** |
| **ІІ.** | **Администрирани разходни параграфи по бюджета**  | **58 508 600** | **72 172 583** | **71 687 794** |
|   | Други възнаграждения по Закона за изпълнение на наказанията и задържането под стража и правилника за неговото прилагане | 2 420 400 | 2 334 400 | 2 334 045 |
|   | Издръжка (храна, медикаменти и др.) по Закона за изпълнение на наказанията и задържането под стража | 25 398 700 | 36 342 800 | 36 340 799 |
|   | Издръжка по Закона за правната помощ | 10 057 000 | 11 360 700 | 11 342 276 |
|   | Издръжка за изпълнение на дейности по Закона за екстрадицията и Европейската заповед за арест | 312 500 | 142 500 | 137 422 |
|   | Издръжка за дейности по Закон за признаване, изпълнение и изпращане на съдебни актове за налагане на наказание лишаване от свобода или мерки, включващи лишаване от свобода | 220 000 | 3 000 | 2 574 |
|   | Издръжка по Закона за подпомагане и финансова компенсация на пострадали от престъпление | 210 000 | 210 000 | 112 726 |
|   |  Дължими суми по влезли в сила решения на международни съдилища, международни арбитражни съдилища или по споразумения, вкл. по реда на Глава III „А“ от Закона за съдебната власт | 0 | 1 889 183 | 1 759 015 |
|  | Субсидии по Закона за политическите партии | 19 200 000 | 19 200 000 | 19 218 725 |
|   | Субсидии за организации с нестопанска цел по Закона за защита от домашното насилие  | 450 000 | 450 000 | 440 212 |
|   | Субсидии за организации с нестопанска цел по Закона за подпомагане и финансова компенсация на пострадали от престъпления | 240 000 | 240 000 | 0 |
| **ІІІ.** | **Администрирани разходни параграфи по други бюджети, фондове и сметки** | **0** | **0** | **23 029 481** |
|   |  Персонал | 0 | 0 | 1 180 510 |
|   |  Издръжка | 0 | 0 | 1 817 735 |
|   |  Капиталови разходи | 0 | 0 | 20 031 236 |
|   | От тях за:  | 0 | 0 | 0 |
|   | 1.Оперативна програма "Добро управление" | 0 | 0 | 169 393 |
|   | 2.Други международни програми | 0 | 0 | 22 723 709 |
|   | 3. Други европейски средства | 0 | 0 | 136 379 |
|  | **Общо администрирани разходи (ІІ.+ІІІ.):** | **58 508 600** | **72 172 583** | **94 717 275** |
|   |   |   |   |   |
|  | **Общо разходи по бюджета (І.1+ІІ.):** | **455 462 000** | **478 708 389** | **471 872 588** |
|   |   |   |   |   |
|  | **Общо разходи (І.+ІІ.+ІІІ.):** | **455 462 000** | **478 708 389** | **494 902 069** |
|   | Численост на щатния персонал | 7 153 | 7 153 | 6 912 |